
O povestire din seria Jack Reacher 
Traducerea: Ştefi Todo 


Episodul I 


Bărbatul avea peste treizeci de ani, aşa credea Reacher, şi era solid şi vizibil 
încălzit. Transpira în costum. Femeia din fața lui putea fi mai tânără, dar nu 
cu mult. Şi ea era încălzită, şi speriată. Sau cel puţin tensionată. Asta era 
clar. Bărbatul era prea aproape de ea. Şi ei nu-i plăcea. Era aproape opt şi 
jumătate seara şi se întuneca. Dar nu se răcorea. Cam 40 de grade. Un 
adevărat val de căldură. Miercuri, 13 iulie 1977, New York. Reacher îşi va 
aminti întotdeauna data. Era a doua lui vizită singur. 

Tipul şi-a pus palma pe pieptul femeii, apăsând bumbacul umed pe pielea 
ei, cu vârful degetului mare în decolteul ei. Nu era un gest tandru. Dar nici 
agresiv. Neutru, ca un medic. Femeia nu s-a dat înapoi. Doar a înghețat şi s-a 
uitat în jur. Fără să vadă prea mult. New York, opt şi jumătate seara, dar 
străzile erau goale. Era prea cald. Waverly Place, între Sixth Avenue şi 
Washington Square. Oamenii vor ieşi mai târziu, dacă vor ieşi. 

Apoi bărbatul şi-a luat mâna de pe pieptul femeii şi a coborât-o, ca şi cum 
ar fi vrut să-şi alunge o albină de pe şold, apoi a ridicat-o înapoi cu o mişcare 
rotundă şi i-a tras una în față, dur, cu destulă putere pentru o adevărată 
trosnitură, dar mâna lui şi fața ei erau prea umede pentru un zgomot ca 
împuşcătura unui pistol, aşa că sunetul a ieşit exact ca şi cuvântul: slap. 
Capul femeii s-a dus în lateral. Sunetul a răsunat pe cărămizile fierbinți. 

— Hei, a strigat Reacher. 

Tipul s-a întors. Avea părul negru, ochii negri, probabil vreun metru şaizeci, 
probabil vreo nouăzeci de kilograme. Tricoul îi era îmbibat în sudoare. 

— Dispari, băiete, a spus el. 

În acea noapte, Reacher mai avea trei luni şi şaisprezece zile până să 
împlinească şaptesprezece ani, dar fizic crescuse deja destul de mult. Era la 
fel de înalt pe cât va fi întotdeauna, şi nicio persoană normală nu l-ar fi numit 
sfrijit. Avea doi metri, o sută de kilograme, toate muşchi. Era finalizat ca 
bărbat, mai mult sau mai puţin. Dar finalizat recent. Foarte recent. Dinţii îi 
erau albi şi uniformi, ochii erau aproape bleumarin, părul era ondulat şi des, 

pielea îi era netedă şi curată. Cicatricele, şi ridurile, şi bătăturile urmau să 
apară mai târziu. 

— Acum, băiete, a spus bărbatul. 

— Doamnă, ar trebui să vă îndepărtați de acest tip, a spus Reacher. 

Ceea ce femeia a făcut, înapoi, un pas, doi, la o distanță unde nu mai putea 
fi atinsă. 

— Ştii cine sunt? a întrebat bărbatul. 

— Ce importanţă are? a spus Reacher. 

— Te-ai luat de oamenii de care nu trebuia. 

— Oamenii? a întrebat Reacher. E un cuvânt la plural. Sunt mai mulți din 
tine aici? 

— O să afli. 

Reacher s-a uitat în jur. Străzile erau tot goale. 

— Când voi afla? a spus el. Nu chiar acum, din câte văd. 

— Cât de deştept te crezi? 

— Doamnă, aş fi fericit să rămân singur aici dacă doriți să fugiți. 

Femeia nu s-a clintit. Reacher se uita la ea. 

— Am înţeles eu ceva greşit? a întrebat el. 

— Dispari, băiete, a spus bărbatul. 

— N-ar trebui să te implici, a spus femeia. 

— Nu sunt implicat, a spus Reacher. Doar stau aici pe stradă. 

— Du-te stai pe altă stradă, a spus bărbatul. 

— Cine a murit şi te-a pus primar? a spus Reacher întorcându-se şi 
uitându-se la el. 

— Ai gura cam mare, băiete. Nu ştii cu cine vorbeşti. O să regreți asta. 

— Când vor sosi ceilalți? Asta vrei să spui? Pentru că acum suntem doar 
noi doi. Şi nu văd prea mult regret în asta, nu din partea mea, oricum, doar 
dacă nu ai nici un ban. 

— Bani? 

— Ca să-i iau. 

— Ce, acum crezi că mă vei jefui? 

— Nu să te jefuiesc, a spus Reacher. Mai mult o chestie istorică. Un vechi 
principiu. Ca o tradiție. Pierzi un război, predai comoara. 

— Suntem în război, tu şi cu mine? Pentru că dacă suntem, eşti pe cale să-l 
pierzi, băiete. Nu-mi pasă cât de umflat de porumb eşti. Te voi face praf. Rău. 

Femeia stătea încă la doi metri. Încă nu se mişca. Reacher s-a uitat din nou 
la ea şi a spus: 

— Doamnă, domnul acesta e căsătorit cu dumneavoastră, sau vă e vreun fel 
de rudă, sau o cunoştinţă socială sau profesională? 

— Nu vreau să te implici, a spus ea. 

Era mai tânără decât tipul, cu siguranță. Dar nu cu mult. Pe aproape. 
Douăzeci şi nouă, poate. O blondă cu tenul pal. În afara petei roşii din cauza 
loviturii, arăta destul de bine, în felul unei femei mai în vârstă. Dar era slabă 

şi nervoasă. Poate că avea o viaţă stresantă. Purta o rochie de vară care 
ajungea până la genunchi. Avea o geantă agățată de umăr. 

— Cel puţin spuneţi-mi de ce nu vreți să mă implic, a spus Reacher. E un 
tip oarecare, care vă hărțuieşte pe stradă? Sau nu? 

— Ce altceva ar putea fi? 

— O ceartă domestică, poate. Am auzit de un tip care l-a bătut pe unul, iar 
după aceea soția a luat-o razna pentru că i-a făcut soțul să sufere. 

— Nu sunt căsătorită cu acest bărbat. 

— Sunteţi interesată de el în vreun fel? 

— De binele lui? 

— Bănuiesc că despre asta discutăm. 

— Deloc. Dar nu te poți implica. Aşa că pleacă. Mă descurc. 

— Să presupunem că plecăm împreună? 

— Oricum, ce vârstă ai? 

— Destul, a spus Reacher. Pentru a merge cel puţin. 

— Nu vreau să-mi asum responsabilitatea. Eşti doar un copil. Eşti un 
spectator inocent. 

— E periculos tipul ăsta? 

— Foarte. 

— Nu prea arată. 

— Aparenţele pot să înşele. 

— E înarmat? 

— Nu în oraş. Nu-şi permite. 

— Deci ce poate să facă? Să transpire peste mine? 

Şi astfel l-a tras pe sfoară. Tipul a atins punctul de fierbere, ofensat că se 
vorbea despre el de parcă n-ar fi acolo, ofensat de a fi numit transpirat, chiar 
dacă era evident că aşa era, şi a intrat în bătălie, cu jacheta fluturând, cu 
cravata fâlfâind, cu cămaşa lipită de piele. Reacher a fentat într-o direcţie şi s- 
a mutat în cealaltă, tipul s-a împleticit pe lângă el, iar Reacher i-a tras una în 
glezne şi tipul s-a împiedicat şi a căzut. S-a ridicat destul de repede, dar până 
atunci Reacher se întorsese şi se rotise şi era pregătit pentru a doua manevră. 
Ceea ce părea a fi o repetare exactă a celei dintâi, cu excepţia faptului că 
Reacher a modificat-o puţin, înlocuind lovirea gleznei cu un cot într-o parte a 
capului. Care a fost foarte bine plasat. La aproape şaptesprezece ani, Reacher 
era ca o maşină nou-nouţă, încă strălucitoare şi proaspăt unsă, flexibilă, 
suplă, coordonată perfect, ca ceva dezvoltat de NASA sau IBM la cererea 
Pentagonului. 

Tipul a rămas în genunchi ceva mai mult decât prima dată. Căldura îl ţinea 
acolo. Reacher se gândi că cele patruzeci de grade de care auzise trebuie să fi 
fost într-un loc deschis. Poate în Central Park. La o staţie meteorologică mică. 
În canionul îngust de cărămizi din West Vilage, aproape de pietrele uriaşe din 
trotuar, trebuie să fi fost mai aproape de patruzeci şi cinci. Şi umed. Reacher 

purta nişte pantaloni vechi kaki şi un tricou albastru amândouă arătând ca şi 
când ar fi căzut într-un râu. 

Tipul s-a ridicat în picioare, gâfâind şi şovăind. Şi-a pus mâinile pe 
genunchi. 

— Las-o baltă, bătrâne, a spus Reacher. Găseşte-ţi pe altcineva să-l baţi. 

Nici un răspuns. Tipul arăta ca şi cum ducea o dezbatere interioară. Era 
una lungă. Existau clar argumente de ambele părți. Pro şi contra, plus şi 
minus, costuri şi beneficii. 

— Poţi să numeri până la trei şi jumătate? a spus el în final. 

— Cred că da, a spus Reacher. 

— Asta-i câte ore ai să dispari din oraş. După miezul nopții eşti un om 
mort. Şi la fel înainte, dacă de mai văd. 

Apoi tipul se ridică şi se întoarse spre Sixth Avenue, repede, ca şi cum 
mintea i se trezise, călcâiele călcau pe o piatră fierbinte, ca o persoană plină 
de viață, cu un scop, având o misiune de care tocmai îşi amintise. Reacher s-a 
uitat după el până când l-a pierdut din vedere, apoi s-a întors spre femeie şi a 
întrebat: 

— Încotro vă îndreptaţi? 

Ea a arătat în direcţia opusă, spre Washington Square şi Reacher a spus: 

— Atunci ar trebui să fiți în regulă. 

— Ai trei ore şi jumătate să părăseşti oraşul. 

— Nu cred că era serios. Vorbea aiurea, încercând să-şi salveze obrazul. 

— Era serios, crede-mă. L-ai lovit în cap. Pentru Dumnezeu. 

— Cine-i el? 

— Cine eşti tu? 

— Doar unul care trece pe-aici. 

— De unde? 

— Pohang, în acest moment. 

— Unde naiba-i asta? 

— Coreea de Sud. Tabăra Mujuk. Corpul de Marină. 

— Eşti în Marină? 

— Fiul unuia din Marină. Mergem unde ne trimit. Dar e vacanţă, aşa că 
acum călătoresc. 

— Singur? Câţi ani ai? 

— Şaptesprezece în toamnă. Nu-ţi face griji pentru mine. Nu sunt uşor de 
bătut pe străzi. 

Femeia n-a spus nimic. 

— Cine-i tipul ăla? 

— Cum ai ajuns aici? 

— Autobuzul la Seul, avionul la Tokio, avionul la Hawaii, avionul la Los 
Angeles, avionul la JFK, autobuzul la Port Authority. Apoi pe jos. 

The Yankees erau plecaţi din oraş, în Boston, ceea ce a fost o dezamăgire 
majoră. Reacher avea senzaţia că va fi un an special. Reggie Jackson făcea 

diferența. Sezonul prost ar putea să se termine. Dar nu a avut noroc. 
Stadionul era întunecat. Alternativa era Shea, the Cubs la Mets. În principiu, 
Reacher nu avea obiecţii la baseballul de la Mets, aşa cum era, dar în final 
atracția muzicii din centrul oraşului s-a dovedit mai puternică. S-a gândit că 
se va duce spre Washington Square şi va verifica fetele de la şcoala de vară de 
la NYU. Vreuna dintre ele ar putea fi dornică să meargă cu el. Sau nu. Merita 
un ocol. Era un optimist, iar planurile lui erau flexibile. 

— Cât timp vei călători? a întrebat femeia. 

— Teoretic sunt liber până în septembrie. 

— Unde stai? 

— Abia am ajuns. Încă nu m-am gândit la asta. 

— Părinţii tăi sunt de acord cu asta? 

— Mama e îngrijorată. A citit despre Fiul lui Sam! în ziar. 

— Are de ce să fie îngrijorată. Ucide oameni. 

— Cupluri stând în maşini, cel mai adesea. Asta spun ziarele. Ceea ce, 
statistic, e puţin probabil să fiu eu. Nu am maşină şi până acum sunt singur. 

— Oraşul are şi alte probleme. 

— Ştiu. Se presupune că-l voi vizita cu fratele meu. 

— Aici în oraş? 

— La câteva ore de aici. 

— Ar trebui să mergi chiar acum acolo. 

— Ar trebui să iau ultimul autobuz, a dat Reacher din cap. 

— Înainte de miezul nopţii? 

— Cine-i tipul? 

Femeia nu a răspuns. Căldura nu scădea. Aerul era gros şi greu. Veneau 
tunete. Poate că vor avea o furtună adevărată din Hudson Valley, 
dezlănțuindu-se peste apa lentă, între stâncile înalte, despre care a citit în 
cărți. Lumina se estompa făcând totul violet, ca şi cum vremea se pregătea 
pentru ceva măreț. 

— Du-te să-ţi vezi fratele. Îţi mulțumesc pentru ajutor. 

Urma palmei de pe fața ei începea să se estompeze. 

— Veţi fi în regulă? a întrebat Reacher. 

— Voi fi bine. 

— Care-i numele dumneavoastră? 

— Jill, 

— Jill şi mai cum? 

— Hemingway. 

— Vreo legătură? 

— Cu cine? 

— Ernest Hemingway. Scriitorul. 

— Nu cred. 


! Criminal în serie, în anii 1976 — 1977. 
2 În engleză Hold the line, înseamnă atât „AstăyipțiMjAtel oz Nât şi a păstra o anumită poziţie în legătură cu 

— Sunteţi liberă deseară? 

— Nu. 

— Numele meu e Reacher. Mă bucur că v-am cunoscut. 

El i-a întins mâna şi şi le-au strâns. Mâna ei se simțea fierbinte şi 
lunecoasă, ca şi cum ar fi avut febră. Nu că a lui nu era la fel. Patruzeci de 
grade, poate mai mult, nici o adiere de vânt, nici un pic de evaporare. Vara în 
oraş. În depărtare, către nord, cerul pâlpâia. Fulgere de căldură. Nici un pic 
de ploaie. 

— De când sunteți în FBI? a întrebat el. 

— Cine spune că sunt? 

— Tipul e un gangster, am dreptate? Crimă organizată? Toate rahaturile 
alea despre oamenii lui şi plecarea din oraş. Toate acele ameninţări. Şi 
dumneavoastră vă întâlneați cu el. Vă verifica de fire când a pus mâna pe 
dumneavoastră. Şi bănuiesc că a găsit unul. 

— Eşti un copil deştept. 

— Unde vă e acoperirea? Ar trebui să fie o maşină cu oameni care ascultă. 

— E o chestie de buget. 

— Nu vă cred. Cei de la oraş poate, dar federalii nu sunt niciodată lefteri. 

— Du-te să-ți vezi fratele. Asta nu-i treaba ta. 

— De ce să porţi un fir dacă nu-i nimeni să asculte? 

Femeia şi-a dus mâinile la spate, jos, şi s-a zgâlțâit şi s-a scuturat, ca şi 
cum ar fi căutat ceva pierdut sub betelia lenjeriei intime. O cutie de plastic 
neagră a apărut de sub tivul rochiei. Un casetofon mic, atârnând deasupra 
genunchilor, suspendat de un fir. Şi-a pus o mână jos în fața rochiei şi a tras 
firul de la genunchi cu cealaltă mână, s-a contorsionat şi s-a aplecat, iar 
casetofonul a coborât pe trotuar, urmat de un cablu negru subțire cu un 
microfon mic la capăt. 

— Casetofonul asculta, a spus ea. 

Mica cutie neagră era înmuiată de transpiraţia de pe spatele ei. 

— Am dat-o-n bară? a întrebat Reacher. 

— Nu ştiu cum ar fi mers. 

— A atacat un agent federal. E un adevărat delict. Sunt martor. 

Femeia n-a zis nimic. A ridicat casetofonul şi a înfăşurat firul în jurul lui. 
Şi-a dat jos geanta de pe umăr şi a pus casetofonul în ea. Temperatura 
ajunsese mai ridicată decât oricând şi aerul era plin de aburi, ca şi cum 
Reacher ar fi avut un prosop fierbinte peste gură şi nas. Erau mai multe 
fulgere spre nord, licărind încet, atenuate de aerul gros. Nici o ploaie, nici o 
pauză. 

— Aveţi de gând să-l lăsați să scape? a întrebat Reacher. 

— Asta chiar nu-i treaba ta, a spus femeia. 

— M-aş bucura să spun ce am văzut. 

— Ar putea dura un an până la proces. Va trebui să faci din nou tot 
drumul. Vrei să iei patru avioane şi două autobuze pentru o palmă? 

— Peste un an voi fi în altă parte. Poate mai aproape. 

— Sau mai departe. 

— Sunetul ar putea fi pe casetă. 

— Am nevoie de mai mult decât o palmă. Avocaţii apărării ar râde de mine. 

Reacher a ridicat din umeri. Prea cald pentru controverse. 

— Bine, să aveți o seară frumoasă, doamnă, a spus Reacher. 

— Unde vei merge acum? a întrebat ea. 

— Strada Bleecker, cred. 

— Nu poţi. E în teritoriul lui. 

— Sau în apropiere. Sau la Bowery. Este muzică pretutindeni, nu? 

— Acelaşi lucru. Toate sunt teritoriile lui. 

— Cine e? 

— Numele lui e Croselli. Totul la nord de Houston şi la sud de districtul 14 
e al lui. lar tu l-ai lovit în cap. 

— E unul singur. Nu mă va găsi. 

— E faimos. Are soldați. 

— Câţi? 

— O duzină, probabil. 

— Nu-s destui. Zona-i mare. 

— Va da sfoară-n ţară. În toate cluburile şi toate barurile. 

— Oare? Va spune oamenilor că e înspăimântat de unul de şaisprezece ani? 
Nu prea cred. 

— Nu are nevoie să dea vreun motiv. Şi toți se vor înghesui să-l ajute. Toţi 
vor să-l îndatoreze. Nu vei rezista cinci minute. Du-te să-ți vezi fratele. 
Vorbesc serios. 

— E o ţară liberă, a spus Reacher. Pentru asta lucraţi, nu? Voi merge unde 
am chef. Am făcut un drum lung ca să ajung aici. 

Femeia a tăcut un moment lung. 

— Bine, eu te-am avertizat, a spus ea. Nu pot să fac mai mult. 

Apoi a plecat, spre Washington Square. Reacher a rămas unde era, singur 
pe Waverly, dând din cap în jos şi în sus în căutarea aerului şi apoi a pornit 
după ea, cam după două minute, şi a văzut-o plecând într-o maşină care 
fusese parcată într-o zonă întunecată. Un Ford Granda din 1975, s-a gândit 
el, albastru deschis, cu acoperişul de vinil, cu o mască mare, de efect. A luat 
colțul ca un iaht pe uscat şi a dispărut din vedere. 

Washington Square era mai goală decât se aştepta Reacher. Din cauza 
căldurii. Câţiva băieţi negri se învârteau aiurea pe acolo, probabil dealeri, şi 
cam atât. Nici un jucător de şah, nici o persoană plimbându-şi câinele. Însă 
pe latura de est a pieţei a văzut trei fete intrând într-o cafenea. În mod sigur 
studente, cu părul lung, bronzate, suple, poate cu doi sau trei ani mai în 
vârstă decât el. Se îndreptă în direcția lor, căutând o cabină de telefon în 
drum. A găsit unul care funcționa la a patra încercare. A folosit o monedă 

umedă din buzunar şi a format numărul pe care îl memorase de pe tabloul 
principal de la West Point. 

— Academia Militară a Statelor Unite, cu cine doriți să vorbiţi? a întrebat o 
voce masculină. 

— Cu cadetul Joe Reacher, vă rog. 

— Aşteptaţi, a spus vocea, ceea ce i s-a părut potrivit lui Reacher. 

West Point asta făcea, păstra poziția?, împotriva a tot felul de lucruri, 
inclusiv duşmani externi sau interni, şi uneori, progresul. West Point era 
Armata, ceea ce era o alegere neobişnuită pentru fiul cel mare al cuiva din 
Marină, dar inima l-a tras într-acolo. Şi pretindea că până acum îi plăcea. 
Reacher nu avea idee unde şi-ar dori să meargă. NYU, posibil, cu femei. Cele 
trei din cafenea arătau destul de bine. Dar el nu făcea planuri. Şaisprezece 
ani în corpul de marină îl lecuiseră de asta. 

Telefonul clicăia şi bâzâia când era transferat de la o staţie la alta. Reacher 
a luat o altă monedă umedă şi fierbinte din buzunar, ținând-o pregătită. Mai 
era un sfert de oră până la nouă, se întunecase şi se făcea mai cald, dacă asta 
mai era posibil. Fifth Avenue era un canion lung şi îngust, îndreptându-se 
spre nord în fața lui. Luminile străluceau pe cer, coborând la orizont în 
depărtare. 

— Cadet Reacher nu e disponibil momentan, a spus o altă voce. Aveţi vreun 
mesaj? 

— Vă rog să-i spuneţi că fratele lui întârzie douăzeci şi patru de ore. Îmi voi 
petrece noaptea în oraş. Ne întâlnim mâine seară. 

— Recepţionat, a spus noua voce, fără niciun interes, şi legătura se 
întrerupse. 

Reacher a pus a doua monedă înapoi în buzunar, a pus receptorul în furcă 
şi s-a îndreptat spre cafeneaua de pe latura estică a pieței. 


Un aparat de aer condiționat deasupra uşii cafenelei funcționa atât de tare 
încât tremura şi huruia, dar nu prea avea vreun efect asupra temperaturii 
aerului. Fetele erau împreună într-un separeu de patru persoane, cu pahare 
înalte pline de Coca-Cola şi gheață topită. Două erau blonde şi una era 
brunetă. Toate aveau membrele lungi şi netede şi dinți albi perfecţi. Bruneta 
purta pantaloni scurți şi o bluză fără mâneci cu nasturi în față, iar blondele 
erau în rochii scurte de vară. Toate păreau grăbite şi inteligente şi pline de 
energie. Poveşti americane, literalmente. Reacher a văzut fete ca ele în 
exemplare vechi, năclăite, ale revistelor Time, Life şi Newsweek, la Mujuk şi la 


2 În engleză Hold the line, înseamnă atât „Aşteptaţi” la telefon, cât şi a păstra o anumită poziţie în legătură cu 
un lucru. 
3 New York University — Universitatea din New York. 

alte baze prin care a locuit. Ele erau viitorul, poveştile fuseseră deja scrise. Le 
admiră de departe. 

Acum stătea în uşă, sub vâjâitul aerului condiționat şi le admira mult mai 
de aproape. Dar nu avea nicio idee ce să facă în continuare. Viaţa de copil în 
Corpul de Marină îl învăţa multe pe un tip, dar absolut nimic despre cum să 
străbată distanţa de cincisprezece paşi de la uşă la masă într-o cafenea din 
New York. Până în acel moment, puţinele lui cuceriri nu fuseseră cu adevărat 
cuceriri, ci experimente reciproce cu fetele din Corpul de Marină, tot la fel de 
izolate ca şi el şi tot la fel de dornice şi entuziaste şi disperate. Singurele lor 
părți negative erau taţii, care erau toți ucigaşi instruiți cu opinii destul de 
tradiționale. Cele trei studente puteau ridica cu totul alte probleme. Mult mai 
uşoare din punct de vedere al părinților, probabil, dar mult mai complicate 
din orice alt punct de vedere. 

S-a oprit. 

Dacă nu rişti, nu câştigi. 

A pornit înainte, cincisprezece paşi, s-a apropiat de masa lor şi a spus: 

— Vă supăraţi dacă stau cu voi? 

Toate au ridicat privirea. Toate păreau surprinse. Toate erau prea 
politicoase ca să-i spună să dispară. Oraşul New York, în vara anului 1977. 
Bronx, în flăcări. Fiul lui Sam. Panică iraţională peste tot. 

— Sunt nou aici, a spus el. Mă întrebam dacă puteţi să-mi spuneţi unde să 
merg ca să ascult nişte muzică bună. 

Niciun răspuns. Două perechi de ochi albaştri, o pereche căprui, uitându-se 
în sus la el. 

— Mergeţi undeva în seara asta? a întrebat el. 

Bruneta a vorbit prima. 

— Poate, a spus ea. 

— Unde? 

— Nu ştim încă. 

A apărut o chelnăriță, doar puţin mai în vârstă decât studentele, iar 
Reacher s-a mişcat în aşa fel încât apropierea ei să nu-i dea altă posibilitate 
decât să se aşeze. Ca şi cum ar fi fost absorbit. Bruneta s-a dat mai încolo 
lăsând un centimetru între coapsa ei şi a lui. Banca de vinil era lipicioasă de 
la căldură. A comandat o Coca-Cola. Era prea cald pentru cafea. 

S-a lăsat o tăcere jenantă. Chelnerița a adus Cola lui Reacher. A luat o 
înghițitură. Blonda din fața lui l-a întrebat: 

— Eşti la NYU? 

— Sunt încă la liceu, a răspuns el. 

Ea s-a înmuiat puţin, ca şi cum el ar fi fost o curiozitate rară. 

— Unde? a întrebat ea. 

— Coreea de Sud, a spus el. Familie de militari. 

— Fascist, a spus ea. Dispari. 

— Cu ce se ocupă tatăl tău? 

— E avocat. 

— Dispari şi tu. 

Bruneta a izbucnit în râs. Era puţin mai scundă decât celelalte şi pielea ei 
era o nuanță mai închisă. Era subţire. Ca un elf, aproape. Reacher auzise 
cuvântul. Nu că însemna prea mult pentru el. Nu văzuse niciodată un elf. 

— The Ramones ar putea fi la CBGB, a spus bruneta. Sau Blondie. 

— Merg dacă mergeţi şi voi, a spus Reacher. 

— E o zonă rău famată. 

— În comparaţie cu ce? Iwo Jima? 

— Care e unde? 

— E o insulă în Pacific. 

— Sună bine. Are plaje? 

— O mulțime. Cum te cheamă? 

— Chrissie. 

— Mă bucur să te cunosc, Chrissie. Eu sunt Reacher. 

— Numele sau prenumele? 

— Doar atât. 

— Ai doar un nume? 

— Cel pe care-l foloseşte toată lumea. 

— Dacă merg cu tine la CBGB promiţi să stai pe-aproape? 

Ceea ce era o întrebare de genul Doarme ursul în pădure? sau E papa 
catolic?, după părerea lui Reacher. 

— Sigur, poţi conta pe asta, a spus el. 

Blondele de pe partea opusă a mesei au început să se foiască, cu un limbaj 
corporal dubios, şi imediat Reacher şi-a dat seama că ele nu au chef să 
meargă. Ceea ce era super pentru el. Ca o lumină mare verde. O excursie în 
doi. Ca o întâlnire adevărată. Ora nouă seara. Miercuri, 13 iulie, New York şi 
prima lui cucerire civilă era aproape de el, ca un tren în mişcare. Putea să îi 
simtă apropierea, ca pe un cutremur. Se întreba unde e dormitorul lui 
Chrissie. Pe aproape, credea el. 

Şi-a băut Cola. 

— Să mergem, Reacher, a spus ea. 


Reacher a lăsat bani pentru patru Cola pe masă, gândindu-se că asta ar 
face un gentleman. A urmat-o pe Chrissie afară pe uşă şi căldura noptii l-a 
lovit ca un ciocan. Pe Chrissie la fel. Şi-a ridicat părul de pe umeri cu dosul 
mâinilor, iar el a văzut umezeala strălucitoare de pe gâtul ei. 

— Cât de departe e? a întrebat ea. 

— N-ai fost niciodată? a întrebat el. 

— E o zonă rău famată. 

— Cred că trebuie să mergem spre est cam cinci străzi. Trecem de Brodway 
şi Lafayette către Bowery. Apoi trei străzi spre sud la colțul cu Bleeker. 

— E prea cald. 

— Asta-i sigur. 

— Poate că ar trebui să mergem cu maşina mea. Pentru aerul condiționat. 

— Ai o maşină? 

— Sigur. 

— Aici, în oraş? 

— Chiar acolo. 

Şi ea a arătat spre o maşinuţă aflată la mai puţin de cinci metri, pe o 
bordură. Un Chevrolet Chevette, se gândi Reacher, poate de un an, poate 
albastru deschis, deşi era greu de spus sub luminile galbene de pe stradă. 

— Nu costă mult să ţii o maşină în oraş? a întrebat el. 

— Parcarea e gratis după ora şase, a răspuns ea. 

— Dar ce faci cu ea în timpul zilei? 

A tăcut o clipă, ca şi cum s-ar fi gândit la subînţelesul întrebării şi apoi a 
spus: 

— Nu locuiesc aici. 

— Am crezut că da. Scuze. Greşeala mea. Am crezut că eşti la NYU. 

A negat din cap şi a spus: 

— Sarah Lawrence. 

— Cine-i? 

— Un colegiu. La care mergem. În Yonkers. La nord de aici. Câteodată 
venim aici să vedem ce se mai întâmplă. Câteodată sunt băieți de la NYU în 
cafenea. 

— Deci suntem amândoi din afara oraşului. 

— Nu în seara asta, a spus Chrissie. 

— Ce vor face prietenele tale? 

— Cu ce? 

— Cu mersul acasă în seara asta. 

— Eu le voi duce, a spus Chrissie. Ca întotdeauna. 

Reacher n-a spus nimic. 

— Dar vor aştepta, a spus Chrissie. E parte din înțelegere. 


KOR R 


Aerul condiționat din Chevette era la fel de slab ca cel din cafenea dar era 
mai bine decât nimic. Erau puțini oameni pe Brodway, ca fantomele într-un 
oraş fantomă, mişcându-se încet, şi câțiva în Lafayette, şi mai încetți, şi 
vagabonzi pe Bowery, aşteptând să se deschidă adăposturile. Chrissie a 
parcat la două străzi spre nord față de local, pe strada Great Jones, între o 
maşină cu parbrizul spart şi una cu luneta spartă. Dar era sub o lampă 
stradală care lumina, ceea ce părea un loc atât de bun pe cât era posibil, dacă 

nu puteai angaja o echipă de gărzi înarmate sau nişte câini de pază sau 
ambele. Şi oricum, maşina n-ar fi fost mai în siguranţă nici în Washington 
Square. Aşa că au ieşit în căldură şi au mers prin aerul atât de gros de parcă 
l-ai fi putut mânca. Cerul era fierbinte şi încins ca un acoperiş de fier la prânz 
şi încă licărea spre nord, cu un fel de energie perpetuă care promitea o 
mulțime şi nu dădea nimic. 

Nu era nicio coadă la intrarea în club, ceea ce Chrissie credea că e un lucru 
bun, pentru că însemna că ar putea găsi locuri în față lângă scenă, în cazul în 
care Ramones sau Blondie erau cu adevărat acolo în seara asta. Un tip 
dinăuntru le-a luat banii şi ei au trecut pe lângă el în căldură şi zgomot şi 
întuneric, spre bar, care era un spaţiu lung şi jos cu lumină slabă şi pereți 
transpirați şi taburete roşii. Erau cam treizeci de persoane înăuntru, douăzeci 
şi opt nu mai mari decât Chrissie, plus o persoană pe care Reacher o 
cunoştea deja şi încă o persoană despre care era sigur că o va cunoaşte, 
destul de bine şi destul de repede. Cea pe care o ştia era Jill Hemingway, încă 
slabă şi blondă şi nervoasă, încă în rochia scurtă de vară. Persoana pe care 
simțea că o va cunoaşte semăna bine cu Croselli. Un văr, probabil. Avea 
aceeaşi mărime şi formă şi vârstă, şi purta acelaşi fel de haine, care erau un 
costum transpirat şi o cămaşă strânsă pe o burtă umedă şi păroasă. 

Jill Hemingway l-a văzut prima pe Reacher. Dar numai cu o secundă mai 
repede. S-a ridicat de pe scaun şi a făcut un pas, iar imediat tipul în costum a 
pocnit din degete arătând spre telefon. Barmanul a aruncat aparatul în fața 
lui şi tipul a început să formeze un număr. Hemingway şi-a făcut drum prin 
mulțimea rară spre Reacher şi, față în faţă, i-a spus: 

— Eşti idiot. 

— Jill, ea e prietena mea Chrissie, a spus Reacher. Chrissie, ea e Jill, pe 
care am întâlnit-o mai devreme în seara asta. E agent FBI. 

— Bună Jill, a spus Chrissie din spatele lui. 

— Bună Chrissie, a spus Hemingway care arăta temporar încurcată. 

— Ai venit aici pentru muzică? a întrebat Reacher. 

— Sunt aici pentru că e unul din puţinele locuri unde Croselli nu obţine o 
cooperare totală, a spus Hemingway. Prin urmare e unul din puţinele locuri 
unde am ştiut că şi-ar pune un om. Aşa că sunt aici ca să fiu sigură că nu ţi 
se întâmplă nimic. 

— De unde ai ştiut că voi veni aici? 

— Trăieşti în Coreea de Sud. Despre ce altceva să fi auzit? 

— Despre ce vorbim aici? a întrebat Chrissie. 

Tipul lui Croselli vorbea încă la telefon. 

— Hai să stăm jos, a spus Reacher. 

— Hai să nu, a spus Hemingway. Hai să te scoatem naibii de aici. 

— Ce naiba se întâmplă? a întrebat Chrissie. 

Erau măsuţe mici de cafea lângă scena goală. Reacher s-a împins prin 
mulțime, umărul drept, umărul stâng şi s-a aşezat cu spatele la colț, cu toată 

încăperea în fața lui. Chrissie s-a aşezat lângă el, iar Hemingway a ezitat o 
secundă, apoi a renunțat şi li s-a alăturat. 

— Asta chiar mă înspăimântă, fraților, a spus Chrissie. Vrea cineva, vă rog, 
să-mi spună ce se întâmplă? 

— Mergeam pe stradă şi am văzut un tip dându-i o palmă peste față 
agentului Hemingway, a spus Reacher. 

— Şi? 

— Am sperat că prezența mea îl va descuraja să o facă din nou. El s-a simţit 
ofensat. S-a dovedit că e un gangster. Jill crede că mă caută să mă omoare. 

— Şi tu nu? 

— Mie mi se pare exagerat. 

— Reacher, sunt filme întregi despre asta, a spus Chrissie. 

— Are dreptate, a spus Hemingway. Ar trebui s-o asculți. Nu-i cunoşti pe 
oamenii ăştia. Nu le înţelegi cultura. Nu vor lăsa pe unul din afară să-i facă de 
râs. E chestie de mândrie. Aşa fac ei lucrurile. Nu se vor linişti până nu vor 
rezolva. 

— Cu alte cuvinte sunt exact la fel ca cei din Corpul de Marină, a spus 
Reacher. Ştiu cum să mă descurc cu oameni ca ăştia. Am făcut asta toată 
viața. 

— Cum plănuieşti să te descurci cu ei? 

— Făcând să fie costul posibil prea mare. Ceea ce e deja, sincer. Nu pot face 
nimic aici, pentru că vor fi arestaţi, ori de tine ori de poliția din New York. 
Ceea ce ar însemna avocați, mită şi favoruri, ceea ce nu vor irosi pentru mine. 
Nu merit. Sunt nimeni. Croselli va renunța. 

— Nu poţi să stai aici toată noaptea. 

— Pe stradă a încercat deja şi nu a ajuns prea departe. 

— În zece minute va avea şase tipi în față. 

— Atunci voi pleca prin spate. 

— Va avea şase tipi şi acolo. 

— Îţi aminteşti cânt ţi-am cerut să stai pe-aproape? a spus Chrissie. 

— Sigur, a spus Reacher. 

— Poţi să uiţi partea asta acum, bine? 

— Astea-s prostii, a spus Reacher. 

— Ai lovit un gangster faimos în cap, a spus Hemingway. Care parte nu o 
înţelegi? Nu va renunța. Obişnuieşte-te cu gândul, puştiule. Şi chiar acum 
eşti în aceeaşi încăpere cu una dintre gorilele lui. Care tocmai a închis 
telefonul. 

— Stau lângă un agent FBI. 

Hemingway nu a răspuns nimic la asta. Reacher s-a gândit: NYU. Sarah 
Lawrence. Hemingway n-a confirmat niciodată, în nici un fel. El a întrebat: De 
când eşti în FBI? Ea a răspuns: Cine spune că sunt? 

— Eşti sau nu? a întrebat el. 

Ea nu a răspuns. 

— Nu e chiar greu. E un răspuns cu da sau nu. 

— Nu, a spus ea. Chiar nu este. 

— Ce înseamnă asta? 

— E da şi nu. Nu da sau nu. 

Reacher a făcut o pauză. 

— Ce, eşti pe cont propriu aici? a întrebat el. Asta e? Nu e chiar cazul tău? 
De aia nu era nicio maşină de acoperire? De aia ai folosit casetofonul surorii 
tale mai mici? 

— E casetofonul meu. Sunt suspendată. 

— Cum? 

— Motive medicale. Dar aşa spun ei întotdeauna. Ceea ce înseamnă că mi- 
au luat insigna, în aşteptarea verificării. 

— Dar cum? 

— Aşa cum ai spus. Avocaţii şi mita şi favorurile. Sunt în balanţă. Eu 
împotriva tuturor lucrurilor bune. 

— A fost Croselli? 

Hemingway a încuviințat din cap. 

— Acum e imun. Investigația a fost închisă. M-am gândit să-l fac să se 
laude cu asta şi să-l înregistrez. Puteam să obțin ceva pe care să-l pot folosi. 
Să-i fac să mă primească înapoi. 

— De ce nu era Croselli înarmat prin oraş? 

— Parte din înţelegere. Toţi pot să facă ce vor în orice privință dar cifra 
omorurilor trebuie să scadă. Dai şi primeşti. Toată lumea câştigă. 

— Croselli ştie că eşti suspendată? 

— Bineînţeles că ştie. El i-a convins s-o facă. 

— Deci de fapt gorila din cameră cu mine ştie şi el, nu? Despre asta vorbim 
aici? Ştie că nu-i vei arăta insigna. Sau o armă. Ştie că eşti doar o persoană 
din public. Legal, vreau să spun. În privinţa puterii de a-i aresta, şi de-astea. 
Şi mai puțin în privinţa credibilităţii. Ca un martor împotriva oamenilor lui 
Croselli, vreau să spun. 

— Ți-am spus să te duci să-ți vezi fratele. 

— Nu trebuie să te aperi. Nu te învinovăţesc. Trebuie să fac un nou plan, 
asta-i tot. Trebuie să înțeleg parametri. 

— Nu trebuia să te bagi de la bun început, a apus Chrissie. 

— De ce nu? 

— La Sarah Lawrence am spune că e un comportament tipic masculin 
neconfortabil. E patriarhal. Vorbeşte despre forma paternalistă a societății 
noastre. 

— Ştii ce ar spune cei din Corpul de Marină? 

— Ce? 

— Ar sublinia că m-ai rugat să stau pe-aproape, pentru că tu credeai că 
Bowery e periculos. 

— E periculos. Doisprezece tipii vor apărea şi te vor face praf. 

Reacher aprobă din cap. 

— Vom pleca, probabil. 

— Nu poţi, a spus Hemingway. Gorila nu te va lăsa. Nu până nu ajung 
ceilalți. 

— E înarmat? 

— Nu. Aşa cum ţi-am spus. 

— Eşti sigură? 

— Sută la sută. 

— Suntem de acord că un adversar e mai bine decât doisprezece? 

— Despre ce vorbeşti? 

— Aşteptaţi aici, a spus Reacher. 

Reacher a trecut prin încăperea slab luminată, la fel de grațios ca un elefant 
într-un magazin de porțelanuri, cu toată încrederea nebună pe care o poate 
avea un tip de doi metri, o sută de kilograme şi şaisprezece ani. Trecu pe 
lângă bar spre coridorul unde erau toaletele. A fost în puţine baruri în viața 
lui, dar în destule cât să ştie că erau nişte medii extrem de bogate în arme. 
Unele aveau bețe de biliard, toate aranjate îngrijit în rafturi, altele aveau 
pahare de martini, toate delicate şi fragile, cu picioarele ca un stilet, iar altele 
aveau sticle de şampanie, la fel de grele ca un ciomag. Dar CBGB nu avea 
masă de biliard şi clienţii săi păreau indiferenți la martini şi şampanie. Cea 
mai numeroasă resursă locală erau sticlele de bere cu gâtul lung, din care 
erau destule. Reacher a luat una în timp ce mergea şi cu coada ochiului l-a 
văzut pe tipul lui Croselli ridicându-se şi urmându-l, fără îndoială îngrijorat 
de ieşirile din spate sau de ferestrele de la toaletă. De fapt exista o ieşire în 
spate, la capătul coridorului unde erau toaletele, dar Reacher a ignorat-o. În 
schimb, a intrat în toaleta bărbaților. 

Care era probabil cel mai bizar loc pe care îl văzuse vreodată în afara unei 
unități militare. Zidurile erau cărămizi goale pline de graffiti şi erau trei 
pisoare suspendate de perete şi un singur vas de toaletă, expus total la un 
pas, ca un tron. Mai era o chiuvetă de metal cu două găuri şi hârtie de toaletă 
desfăşurată peste tot. Nicio fereastră. 

Reacher a umplut sticla de bere cu apă de la robinet, pentru o greutate mai 
mare, şi şi-a şters mâna pe tricou, ceea ce nici nu i-a uscat mâna, nici nu i-a 
udat semnificativ mai tare tricoul. Dar avea o aderenţă decentă de gâtul sticlei 
şi ţinea sticla jos lângă picior, aşteptând. Tipul lui Croselli a intrat o secundă 
mai târziu. A privit în jur, prima dată uimit de decor, apoi asigurându-se că 
nu există ferestre, ceea ce i-a spus lui Reacher tot ce avea nevoie să ştie, dar 
la şaisprezece ani încă juca după manual, aşa că oricum a întrebat: 

— Avem o problemă, tu şi cu mine? 

— Îl aşteptăm pe domnul Croselli, a spus tipul. Va fi aici într-un minut. 
Ceea ce nu-i o problemă pentru mine. Dar va fi pentru tine. 

Aşa că Reacher a rotit sticla, apa fiind ţinută înăuntru de forța centrifugă, şi 
îi trase una tipului în maxilar dându-l înapoi, după care Reacher mişcă sticla 

rapid în jos şi o sparse pe marginea unui pisoar, sticla şi apa împrăştiindu-se 
peste tot, împunse sticla zimțată spartă în coapsa tipului, ca să-i aducă 
mâinile în jos, apoi din nou în față, cu o răsucire, carnea rupându-se şi 
sângele țâşnind, apoi lăsă sticla şi-l împinse pe tip în piept, izbindu-l în 
perete, şi când se întoarse spre el îi dădu o lovitură dură cu capul fix în nasul 
tipului. Ceea ce a însemnat sfârşitul jocului, chiar acolo, ajutat puţin de felul 
în care capul tipului a lovit pisoarul în drumul lui către podea, totul 
terminându-se cu lovitura la cap, os, porțelan, gresie, noapte bună şi noroc. 

Reacher a inspirat şi a expirat şi apoi apoi s-a cercetat în oglinda prinsă 
deasupra chiuvetei. Avea pete diluate din sângele tipului pe frunte. Le-a 
curățat cu apă călduţă, s-a scuturat ca un câine şi s-a îndreptat spre bar în 
încăperea principală. Jill Hemingway şi Chrissie erau în picioare în mijlocul 
ringului de dans. Le-a făcut semn din cap spre ieşire. S-au îndreptat spre el şi 
el a aşteptat să ajungă. 

— Unde-i gorila? a întrebat Hemingway. 

— A avut un accident, a spus Reacher. 

— O, Doamne. 

S-au îndreptat grăbiţi, încă o dată prin bar, spre holul de la intrare, repede 
şi încinşi. 

Prea târziu. 

Mai aveau vreo zece paşi până la uşă, când aceasta s-a deschis larg şi patru 
tipi în costume transpirate au intrat, urmați de Croselli însuşi. Toţi cinci s-au 
oprit, şi Reacher s-a oprit, şi Chrissie şi Jill Hemingway s-au oprit în spatele 
lui, opt oameni înşiraţi într-un singur rând, într-un coridor fierbinte şi îngust, 
cu transpiraţia scurgându-se pe pereţii goi de cărămidă. 

De la capătul îndepărtat al şirului, Croselli a spus: 

— Ne întâlnim din nou, băiete. 

Apoi s-au stins luminile. 


Reacher nu putea spune dacă ochii îi erau deschişi sau închişi. Întunericul 
era total şi profund, ca următoarea oprire după nimic. lar întunericul era 
complet tăcut, cumva la un nivel primitiv, toate zgomotele subliminale ale 
vieții moderne dispăruseră brusc, fără să lase nimic în loc, cu excepţia unei 
târşâiri umane oarbe şi un fel de murmur sinistru ascuțit care părea că vine 
din rocile vechi de pe jos. Din secolul douăzeci la Epoca de Piatră, la o 
apăsare pe întrerupător. 

Din spatele lui, Reacher auzi vocea lui Chrissie: 

— Reacher. 

— Stai nemişcată, a spus el. 

— Bine. 

— Acum întoarce-te. 

— Bine. 

Îi auzi paşii pe podea, târşâiți. Căută în minte ultima imagine pe care o 
reținuse, ca să-şi dea seama unde se oprise primul tip al lui Croselli. În 
mijlocul coridorului, cu fața înainte, cam la vreo doi metri. S-a sprijinit în 
piciorul stâng şi a lovit cu dreptul, puternic, orbeşte, ţintind sus în vintre în 
vidul negru din față. Dar a lovit ceva mai jos, contactul fiind cu o fracțiune de 
secundă mai repede decât se aştepta. Un genunchi, probabil. Ceea ce era 
bine. În orice caz primul tip al lui Croselli a căzut, iar ceilalți erau pe cale de a 
veni peste el. 

Reacher s-a învârtit şi a simţit spatele lui Chrissie, şi-a pus braţul drept pe 
umerii ei şi cu mâna stângă a găsit-o pe Hemingway, şi jumate le-a împins, 
jumate le-a tras înapoi de unde au venit, în bar, unde o lumină licărea de la o 
baterie de rezervă. Ceea ce însemna că nu a fost o apăsare pe întrerupător. 
Întreaga clădire nu avea curent. 

A găsit holul de la toalete şi a împins-o pe Chrissie în fața lui şi a tras-o pe 
Hemingway în spatele lui, spre ieşirea din spate, şi au dat buzna prin ea, 
afară în stradă. 

Care era prea întunecată. 

Ei s-au grăbit oricum mergând mai departe, repede, din nou afară în 
căldură, memoria musculară şi instinctul obligându-i să pună o anumită 
distanță între uşă şi ei înşişi, obligându-i să caute umbre, dar totul era 
umbră. Bowery era un şanţ într-un întuneric beznă şi cernit, lung şi drept pe 
ambele părți, mărginit de clădiri întunecate beznă şi cernite, în mod egal 
masive şi lugubre, corpurile lor unite fiind mai întunecate decât cerul nopții. 
La patruzeci de cvartale spre nord şi spre sud nu exista niciun orizont, decât 
în sens negativ, deoarece în partea de jos a cerului clădiri inerte ce păreau 
nişte degete blocau strălucirea stelelor sub norii subțiri. 

— Nu e curent în tot oraşul, a spus Hemingway. 

— Ascultă, a spus Reacher. 

— Ce? 

— Exact. Sunetul a miliarde de motoare electrice care nu merg. Şi miliarde 
de circuite electrice oprite. 

— Asta-i de necrezut, a spus Chrissie. 

— Vor fi probleme, a spus Hemingway. Cam într-o oră vor fi revolte şi 
incendieri şi o mulțime de jafuri. Aşa că voi doi, chiar acum, luaţi-o spre nord 
cât de departe şi cât de repede puteţi. Nu mergeţi spre est sau spre vest. Nu 
folosiți tuneluri. Nu vă opriți până nu ajungeţi la nord de strada 14. 

— Tu ce vei face? a întrebat Reacher. 

— Voi lucra. 

— Eşti suspendată. 

— Nu pot sta să nu fac nimic. lar tu trebuie să-ți duci prietena înapoi de 
unde ai luat-o. Cred că astea sunt obligaţiile noastre de bază. 

Apoi ea a fugit, la sud spre strada Houston şi s-a pierdut în întuneric într-o 
secundă. 


Lampa de pe strada Great Jones nu mai funcționa, dar Chevette-ul albastru 
era încă sub ea, gri şi fără formă în întuneric şi încă neatins. Chrissie îl 
deschise, urcară amândoi, ea porni motorul şi îl băgă în viteză. Nu aprinse 
farurile, ceea ce Reacher înțelese. Distrugerea întunericului beznă nu părea 
potrivită. Nici măcar posibilă. Marele oraş părea încremenit şi pasiv, un 
organism imens dărâmat, implacabil şi indiferent la adunătura de oameni 
mărunți. Din care apăreau tot mai mulți în vedere. Ferestrele erau deschise şi 
oamenii de la etajele de jos coborau scările şi ieşeau afară, stând lângă uşile 
lor şi cercetând prin preajmă, plini de uimire şi de nelinişte. Căldura era încă 
prezentă. Nu se răcorise deloc. Patruzeci de grade, poate mai mult, aerul 
lăsându-se în jos şi acum fiind încrezut şi constant şi suveran, de neînvins de 
către ventilatoare sau de aparatele de aer condiționat sau de altă aparatură 
făcută de om. 

Strada Great Jones era spre vest şi ei au traversat Lafayette şi Brodway şi 
au continuat pe West Third, Chrissie conducând încet şi nesigur, cu viteză de 
plimbare pe jos, o maşină întunecată în întuneric, una din cele foarte puţine. 
Poate că şoferii s-au simțit obligaţi să tragă pe dreapta ca parte a paraliziei 
generale. Semafoarele nu funcționau. Fiecare bloc nou era ciudat, liniştit şi 
tăcut, pustiu şi gri, absolut întunecat. Au luat-o la nord la LaGuardia Place şi 
au mers în sens invers acelor de ceasornic în jurul colțului de jos din dreapta 
a Washington Square, înapoi la cafenea. Chrissie a parcat pe locul unde 
fusese înainte şi au ieşit în aerul dens şi tăcut. 

Cafeneaua era, bineînțeles, întunecată, nevăzându-se nimic în spatele 
ferestrelor prăfuite de sticlă. Aerul condiționat de deasupra uşii era tăcut. Şi 
uşile erau încuiate. Reacher şi Chrissie şi-au pus mâinile în jurul ochilor, le- 
au apăsat pe geamuri şi s-au uitat prin ele, nevăzând nimic cu excepția unor 
umbre vagi negre în întuneric. Nici urmă de personal. Nici un client. Poate era 
o chestie legată de sănătate. Dacă frigiderele nu funcționau, poate că trebuiau 
să abandoneze nava. 

— Unde s-au dus prietenele tale? a întrebat Reacher. 

— N-am nicio idee, a spus Chrissie. 

— Ai spus că aveţi un plan. 

— Dacă una din noi are noroc, ne întâlnim aici la miezul nopții. 

— Îmi pare rău că nu ai fost mai norocoasă. 

— Sunt bine acum. 

— Suntem tot la sud de strada 14. 

— Nu te pot găsi în întuneric, cu siguranţă. 

— Le vom găsi pe prietenele tale în întuneric? 

— De ce ne-am dori? Vor fi înapoi la miezul nopţii. Până atunci ar trebui să 
pierdem timpul şi să experimentăm asta. Nu crezi? E destul de uimitor. 

Şi era. Era ceva remarcabil. Nu doar o cameră sau o clădire sau un cartier, 
ci tot oraşul se prăbuşea inert şi învingea totul în jurul lui, ca şi cum ar fi fost 
ruinat, ca şi cum ar fi fost mort, ca o relicvă a trecutului. Şi poate era mai 
mult decât doar oraşul. Nu era nicio licărire la orizont. Nimic peste râu, nimic 
la sud, nimic la nord. Poate că tot Nord-Estul era fără curent. Poate toată 
America. Sau toată lumea. Oamenii au vorbit mereu despre arme secrete. 
Poate că cineva a apăsat pe trăgaci. 

— Hai să ne uităm la Empire State Building, a spus Chrissie. S-ar putea să 
nu-l mai vedem niciodată aşa. 

— Bine, a spus Reacher. 

— În maşină. 

— Bine. 

Au urcat către Universitate şi au mers pe Ninth Street, traversând Sixth 
Avenue, unde au cotit spre nord. Sixth Avenue nu era nimic. Doar o gaură 
lungă neagră şi apoi un mic dreptunghi din cerul nopţii, la Central Park, unde 
se termina. În jur erau câteva maşini. Toate mergând încet. Cele mai multe cu 
luminile stinse. Ca şi Chevet-ul. Instinctiv, cumva. O presupunere 
împărtăşită. Comportamentul mulțimii. Pe Reacher îl străbătu un fior brusc 
de frică. Ascunde-te în întuneric. Nu ieşi. Nu te lăsa văzut. 

În Herald Square erau oameni. Unde se intersecta cu Brodway, pe strada 
34. Majoritatea stăteau în mijlocul triunghiului, departe de clădiri, încercând 
să vadă cerul. Unii dintre ei erau strânşi în grupuri, ca fanii sportului 
părăsind stadionul după o victorie, cu acelaşi fel de energie turbulentă. Dar 
ferestrele de la Macy's erau toate întregi. Până acum. 

Au continuat să meargă până la 38 West, trecând de semafoarele 
nefuncționale şi intersecții, nesiguri de fiecare dată dacă ar trebui să acorde 
prioritate sau să continue să meargă, dar s-a dovedit că nu exista un pericol 
real nici din laterale nici din față, deoarece toată lumea se mişca încet şi 
acționa politicos: după tine, nu, după tine. Era clar că până acum spiritul era 
de cooperare. Pe străzi, cel puţin. Reacher se întreba cât timp va dura. 

S-au îndreptat spre est pe strada 38 şi s-au întors pe strada 4 la patru 
străzi spre nord de Empire State. Nimic de văzut. Doar o bază largă 
întunecată, ca două părți ale unui bloc şi nimic deasupra. Doar întuneric 
spectral. Au parcat pe Fifth Avenue şi au ieşit pentru a privi mai de aproape. 
34 era o stradă largă, cu o vedere clară spre est şi vest, întunecată în toate 
direcțiile, cu excepţia unei licăriri portocalii la mare distanță, deasupra a ceea 
ce trebuia să fie Brooklyn-ul. Acolo ardeau focuri. 

— A început, a spus Reacher. 

Au auzit o maşină de poliție venind de la nord pe Madison şi au văzut 
trecând cele şase benzi lățime pe strada 34, o stradă mai încolo. Luminile ei 


VP MAGAZIN 


Lee Child CĂLDURĂ MARE 


arătau uimitor de strălucitoare. A dispărut din vedere şi noaptea a devenit 
tăcută din nou. 

— De ce s-a întrerupt curentul? a întrebat Chrissie. 

— Nu ştiu, a spus Reacher. Supraîncărcare de la toate aparatele de aer 
condiționat sau o lovitură de trăsnet undeva. Sau pulsul electromagnetic al 
unei explozii nucleare. Sau poate cineva nu a plătit factura. 

— Explozie nucleară? 

— E un efect secundar cunoscut. Dar nu cred că s-a întâmplat. Am fi văzut 
explozia. Şi, în funcție de cât de departe ar fi fost, am fi fost arşi într-o clipă. 

— Ce fel de militar eşti tu? 

— De nici un fel. Tata e în Marină şi fratele meu va deveni ofițer în armată, 
dar ăştia sunt ei, nu eu. 

— Şi tu ce vei face? 

— N-am nicio idee. Probabil nu avocat. 

— Crezi că prietena ta din FBI avea dreptate când a vorbit despre revolte şi 
jafuri? 

— Poate nu atât de multe în Manhattan. 

— Vom fi în regulă? 

— Vom fi bine, a spus Reacher. Dacă totul dă greş, vom face ce au făcut cu 
toţii în timpurile străvechi. Vom aştepta dimineața. 

S-au îndreptat spre strada 34 şi s-au dus cât de aproape au putut de East 
River. S-au oprit într-un triunghi de gunoaie aruncate pe jumătate sub FDR 
Drive şi s-au uitat prin parbriz la apa din întunericul de la distanță. Queens 
era mort în față, Brooklyn la dreapta, Bronx la stânga. Focurile din Brooklyn 
arătau destul de mari deja. Erau focuri şi în Queens. Şi în Bronx, dar lui 
Reacher i se spusese că întotdeauna erau focuri în Bronx. Nimic în spatele 
lor, în Manhattan. Nu încă. Dar erau multe sirene. Întunericul devenea 
amenințător. Poate din cauza căldurii. Reacher se întreba cum arată ferestrele 
de la Macys. 

Chrissie a lăsat motorul să meargă, pentru aerul condiționat. Rezervorul era 
pe jumătate plin. Marginea bluzei i-a ascuns complet pantalonii scurți. Părea 
că nu poartă altceva. Doar bluza. Ceea ce era minunat. Era foarte drăguță. 

— Câţi ani ai? a întrebat el. 

— Nouăsprezece, a spus ea. 

— De unde eşti? 

— California. 

— Îţi place aici? 

— Până acum. Avem anotimpuri. Căldură şi frig. 

— În special căldură. 

— Tu câți ani ai? a întrebat ea. 

— Sunt în limita legii, a spus el. Asta-i, efectiv, tot ce ai nevoie să ştii. 

— Chiar e? 

— Sper. 

A zâmbit şi a oprit motorul. A încuiat uşa ei şi s-a aplecat s-o încuie şi pe a 
lui. Mirosea a fată curată înfierbântată. 

— Se va încălzi aici, a spus ea. 

— Sper, a spus el din nou. 

Şi-a pus mâna pe după umerii ei, a tras-o mai aproape şi a sărutat-o. Ştia 
cum să o facă. Avea mai mult de trei ani de practică. Şi-a pus mâna liberă pe 
şoldul ei. Ea săruta minunat. Cald, umed şi multă limbă. Ochii închişi. I-a 
ridicat puţin cămaşa şi şi-a băgat mâna sub ea. Era subțire şi fermă. Caldă şi 
puţin umedă. I-a luat cealaltă mână şi i-a pus-o sub cămaşă. Îl mângâia pe 
piept în jos până la talie. Şi-a pus vârful degetelor sub talie, ceea ce ela 
considerat a fi un semn încurajator. 

S-au desprins ca să respire şi au început din nou. Şi-a pus mâna pe 
genunchiul ei şi a mângâiat-o pe pielea minunată a coapsei, în exterior, cu 
degetul mare în interior, până la tivul pantalonilor şi înapoi, apoi la celălalt 
genunchi şi celălalt picior, la fel de neted, apoi cu mâna în interior şi degetul 
mare în exterior, încercând tot timpul să-şi imagineze ceva mai minunat decât 
pielea unei fete încălzite, şi eşuând. Şi de data asta a mers puţin mai departe, 
până când degetul i-a atins cusătura tare dintre picioare, la baza fermoarului. 
Ea îl strânse tare de mână, ceea ce el percepu la început ca o avertizare, dar 
apoi realiză că ea avea alt scop în minte, aşa că îşi tinu mâna acolo, apăsând 
tare în timp ce ea se împingea, aproape ridicând-o de pe scaun. Apoi ea oftă şi 
gâfâi şi se umezi, se desprinseră iar pentru a respira şi el îşi mută mâna pe 
nasturii cămăşii şi încercă să-şi facă degetele să lucreze. Ceea ce au făcut, 
într-un mod rezonabil, un nasture, doi, trei, până când cămaşa ei a căzut. 

S-au sărutat din nou, al treilea maraton, şi mâna lui s-a îndreptat într-o 
zonă diferită, mai întâi în afara unui sutien mătăsos, apoi înăuntrul lui, până 
când sutienul a fost ridicat şi sânii ei mici şi umezi erau ai lui. Şi-a mutat 
gura pe gâtul ei, apoi pe sfârcuri şi şi-a pus mâna unde fusese înainte, iar ea 
a început să se mişte din nou, lung şi lent, lung şi lent, respirând greu, până 
când, pentru a doua oară, ea oftă şi gâfâi şi căzu peste el, ca şi cum nu avea 
oase în corp. 

Apoi ea îşi puse o mână în pieptul lui şi îl împinse în spate, în geamul din 
partea lui, gest pe care din nou îl luă ca pe un reproş, până când ea zâmbi ca 
şi cum ştia ceva ce el nu ştia şi îi descheie pantalonii. Degete subțiri maronii 
se ocupau de fermoarul lui, moment în care, pentru prima dată în viaţa lui, 
înțelese cu adevărat înțelesul frazei mort şi ajuns în rai. Capul ei îi cobori în 
poală şi el simţi buzele răcoroase şi limba, şi închise ochii, apoi îi deschise şi 
se uită atent, hotărât să reţină fiecare detaliu al acestei situații, unde şi când, 
şi cum, şi cine, şi de ce, mai ales de ce, pentru că mintea lui conştientă nu 
putea găsi nicio conexiune logică între terminalul de autobuz de la Port 
Authority şi ceea ce trebuia să fie un fel de regat fermecat. New York, New 
York. Un oraş minunat. Asta era al naibii de sigur. Aşa că se uită în jur, 


VP MAGAZIN 


Lee Child CĂLDURĂ MARE 


absorbind totul, râul, cartierele fără formă de afară, focurile de la distanţă, 
gardurile de sârmă, stâlpii groşi de beton susținând drumul de sus. 

A văzut un bărbat stând la treizeci de metri distanţă în întuneric, silueta 
profilându-se pe strălucirea apei. Probabil douăzeci şi cinci de ani, judecând 
după postura sa, înălțime medie, gras în partea de sus a corpului, cu o formă 
ciudată a capului, din cauza unui păr necooperant. Avea genul de păr care 
trebuia tuns mai scurt, dar era anul 1977. Ţinea ceva în mâna dreaptă. 

Chrissie era tot ocupată. Era, fără discuţie, cea mai bună din viaţa lui. Nicio 
comparație. De nici un fel. Se întreba dacă la Sarah Lawrence era bine. Ar 
putea merge acolo. La fel de bine ca la NYU. Nu că s-ar putea să se 
căsătorească sau altceva. Dar poate ea avea prietene. Sau o soră. De fapt ştia 
că avea prietene. Cele două blonde. Vor aştepta. E parte din înțelegere. Mai 
erau două ore până la miezul nopţii, ceea ce dintr-odată părea nimic. 

Tipul s-a mişcat în întuneric. Înconjură un stâlp, aproape de piciorul 
acestuia, stând ascuns, verificând întunericul la nouăzeci de grade, verificând 
cealaltă direcție, apoi mişcându-se înainte, rapid şi direct la stâlpul următor. 

Spre Chevette. 

Tipul se învârti în jurul noului stâlp, doar pentru a verifica noua fărâmă de 
întuneric, apoi se retrase şi se confundă cu betonul, abia vizibil, tot timpul 
fiind foarte atent cu lucrul din mână, ca şi cum ar fi fost ceva valoros sau 
foarte fragil. 

Chrissie era tot ocupată. Şi făcea o treabă foarte, foarte bună. Mort şi ajuns 
în rai nu era nici măcar aproape. Era o subestimare serioasă. Chiar sfruntată. 
Era genul de laudă slabă care ar putea provoca un incident diplomatic. 

Tipul s-a mişcat din nou. Trecu prin aceeaşi rutină, în mod reflex, privire, 
privire, mişcare, spre următorul stâlp, încă mai aproape de Chevette, şi se 
aşeză acolo, lăsându-şi brațul drept să se odihnească, solicitat de lucrul pe 
care-l ţinea, având grijă să nu-l atingă de beton. 

Prin asta, l-a ţinut separat, în strălucirea râului, totul de la sine. 

Reacher ştia ce este. 

Era un revolver ţinut cu capul în jos, învârtindu-se cu declanşatorul pe 
degetul arătător de la mâna dreaptă a tipului. O formă turtită, groasă în 
partea de sus ca tipul însuşi, rotunjită la mâner, cu butoiul de şase 
centimetri, neted, cu puţine proeminențe. Ar putea fi un Charter Arms 
Bulldog, cu cinci focuri, robust, cel mai adesea calibrat pentru gloanțe 
speciale de calibrul 44. Acţiune dublă. Uşor de folosit. Nu era arma unui 
trăgător la ţintă. Dar era bună de aproape. 

Chrissie era tot ocupată. Tipul se mişcă din nou. Şi mai aproape de 
Chevette. Se uita ţintă la el. Înainte să ia autobuzul din Pohang, mama lui 
Reacher l-a pus să citească ziarele. New York. Un ucigaş în serie. Fiul lui 
Sam. Numit aşa după scrisorile lui nebune. Dar înainte să apară scrisorile a 
fost numit altfel. A fost numit Ucigaşul de Calibrul 44. Pentru că folosea 

gloanţe de calibrul 44. Dintr-un revolver. În mod special, spunea poliția din 
New York, dintr-un Charter Arms Bulldog. 

Chrissie era tot ocupată. Şi nu era momentul să se oprească. Chiar deloc. 
De fapt să se oprească nu era o posibilitate. Fizic, mental, în orice alt mod. Nu 
era absolut deloc în agendă. Era în cu totul altă emisferă decât ordinea de zi. 
Poate chiar într-un univers diferit. Era un fapt biologic. Nu se va întâmpla. 
Tipul se holba. Reacher se holba înapoi. Omoară oameni. Cupluri stând în 
maşini. Un mod de a muri, se gândi Reacher. Fă-o acum. Voi muri în extaz. 
Cel mai puternic extaz posibil din întreaga istorie a extazurilor. Jack Reacher, 
Odihnească-se în pace. A murit tânăr, dar cu zâmbetul pe buze. 

Tipul nu făcea nicio mişcare. Doar se holba. 

Reacher se holba înapoi. 

Tipul nu făcea nicio mişcare. 

Cupluri stând în maşini. 

Dar ei nu erau un cuplu. Nu văzuţi din exterior. Capul lui Chrissie era în 
poala lui. Reacher era singur în maşină. Doar un şofer, ieşit pe banda de 
urgență, aşteptând în scaunul pasagerului, din cauza locului mai larg pentru 
picioare. Tipul se holba. Reacher se holba înapoi. Tipul s-a mişcat. La 
următorul stâlp, şi la următorul, şi apoi s-a pierdut din vedere. 

Şi apoi Chrissie şi-a terminat treaba. 


k k*k 


După aceea au reparat stricăciunile cât de bine au putut, aranjându-se şi 
încheind fermoare şi nasturi şi pieptănându-se. 

— Mai bine decât Blondie? a întrebat Chrissie. 

— Cum aş putea şti? 

— Mai bine decât Blondie, live, pe scenă la CBGB, vreau să spun. 

— Mult mai bine. Nu există comparatie. 

— Îți place Blondie, nu? 

— Cea mai bună dintotdeauna. Bine, în primii cinci. Sau zece. 

— Taci din gură. 

A pornit din nou motorul şi a dat aerul condiționat la maximum. S-a 
strecurat la locul ei şi şi-a ridicat marginile bluzei aşa că aerul îi bătea direct 
pe piele. 

— Am văzut pe cineva, a spus Reacher. 

— Când? 

— Chiar acum. 

— Făcând ce? 

— Cercetând maşina asta. 

— Cine? 

— Un tip. 

— Chiar? E cam înfricoşător. 

— Ştiu, a spus Reacher. Şi chiar îmi pare rău dar trebuie să o găsesc pe Jill 
Hemingway. Trebuie să-i spun ei prima dată. Are nevoie de nişte favoruri. 

— Să-i spui ce? 

— Ce am văzut. 

— Ce ai văzut? 

— Ceva despre care trebuie să ştie. 

— Era unul din oamenii lui Croselli? 

— Nu. 

— Şi de ce e important? 

— Ea ar trebui să fie capabilă să folosească informația. 

— Unde e? 

— N-am nicio idee. Lasă-mă în Washington Square şi după aceea merg pe 
jos. Pariez că e la nord de Houston. 

— Te-ai întoarce exact acolo de unde am fost izgoniți mai înainte. 

— Să numim această fază recunoaştere. 

— Şi ce vei face de data asta? 

— Cea mai rapidă cale de a o găsi pe Hemingway e să-l caut pe Croselli. 

— Nu te las. 

— Şi cum poţi să mă opreşti? 

— Îţi voi spune să n-o faci. Sunt prietena ta. Cel puţin până la miezul 
nopții. 

— Asta vă învaţă la Sarah Lawrence? 

— Cam aşa. 

— Merge cu mine, a spus Reacher. Vom pierde vremea pe-aici să vedem 
dacă apare. 

— Chiar? 

— Vorbesc serios. 

— De ce? 

— Legile fizicii. O întâlnire aleatorie nu devine mai probabilă doar pentru că 
ambele părți se mişcă. 

— Bine, unde? 

— Să spunem că la intersecţia dintre Bleecker şi Broadway. Asta ar putea 
face întâlnirea mai puţin aleatorie. 

— Asta-i acolo jos. 

— E la o stradă de Houston. Putem fugi spre sud dacă-i nevoie. 

— Noi? 

— Nu ai fost tu cea care a vrut să stau pe-aproape? 

— Ăsta-i un fel diferit de nebunie. 

Reacher a aprobat din cap. 

— Înţeleg, a spus el. Chiar înțeleg. E alegerea ta. Poţi să mă laşi în 
Washington Square. E bine pentru mine. Şi crede-mă că nu te voi uita 
niciodată. 

— Pe bune? 

— Dacă termin până la miezul nopții voi veni să-ți spun la revedere. 

— Vreau să spun, pe bune, nu mă vei uita? Asta-i foarte drăguţ. 

— Şi foarte adevărat. Atât cât voi trăi. 

— Spune-mi mai multe despre tipul pe care l-ai văzut, a spus Chrissie. 

— Cred că era Fiul lui Sam, a spus Reacher. 

— Eşti nebun. 

— Sunt serios. 

— Şi ai stat aşa acolo? 

— Părea cel mai bun lucru de făcut. 

— Cât de aproape a ajuns? 

— Cam la şase metri. A aruncat o privire şi a plecat. 

— Fiul lui Sam a fost la şase metri de mine? 

— Nu te-a văzut. Cred că de asta a plecat. 

S-a uitat de jur împrejur şi a băgat maşina în viteză. 

— Fiul lui Sam e cazul poliției din New York nu a FBl-ului, a spus ea. 

— Oricine poate da un indiciu primeşte nişte puncte, a spus Reacher. Cred 
că aşa merge treaba. 

— Şi care-i indiciul? 

— Felul în care se mişcă. 

Se auzeau mai multe sirene în spatele lor. First Avenue, Second Avenue, în 
centru, la periferii, traversând oraşul, era plin de poliţişti pe străzi. Dispoziţia 
oamenilor se schimba. Reacher putea simți asta în aer. 

— Merg cu tine, a spus Chrissie. Pentru experienţă. Astea sunt lucruri mari 
pe care ni le vom aminti întotdeauna. 


Va urma... 
R RK 

A.D. 2068, Nava-geamăn UNSS Castor&Pollux, undeva la 
marginea sistemului solar 


Căpitanul-General Alvar Santiago de la Rey, comandantul 
suprem al misiunii spaţiale "Tolimar II', oftă adânc, din fundul 
plămânilor, şi-şi prinse capul în mâini. De partea cealaltă a mesei, 
răsturnaţi în fotolii, amiralii Waldemar şi Jonathan Quantrill 
priveau siderați imaginile care rulau pe ecranul uriaş amplasat pe 
unul dintre pereţii sălii de conferinţe. În jurul lor stăteau adunaţi 
vreo duzină de ofițeri superiori şi juniori ai navei, unii cu lacrimi 
în ochi, alții cu expresii impenetrabile, cu pumni şi dinţi încleştați. 

Trecură minute bune până când Căpitanul-General sparse 
tăcerea. Vocea îi suna răguşit, ca după un pahar de apă prea rece, 
băut prea repede. 

— Aşadar, avem confirmarea... Nu cred că e ceva nou pentru 
mulți dintre voi, ne aşteptam la asta, domnilor. Cât au trecut, 
patru luni? Ar fi trebuit să ne pregătească pentru acest moment. 
Moralmente... 

— Alvar, să ne pregătească?! Amiralul Quantrill sări în 
picioare, tremurând din toate încheieturile. P-entru ce să.. p- 
pentru asta?! Nu am c-crezut aşa ceva!! Era imp-posibil! Im-po-si- 
bil! Datele sunt greşite!! 

Santiago bătu cu palma în masă. 

— Datele, calculele nu au minţit, John! Şi dacă ar fi fost 
eronate, crezi că drona minte? Uită-te acolo! Acolo! Ce vezi?! 

Căpitanul-General se aplecă peste masă, apăsă câteva 
butoane pe consolă şi opri slide-ul în dreptul unei imagini pe care 
apoi o mări de câteva zeci de ori. 

— Ce mama dracului vezi acolo, amirale?! repetă Santiago, 

aproape răcnind. 

Quantrill nu se uită la fotografia de înaltă rezoluție afişată pe 
ecran. Trase aer în piept şi se aşeză înapoi în fotoliu. Mâinile îi 
tremurau atât de tare încât şi le încleştă una de cealaltă şi le puse 
în poală. 

— Nimic... zise, într-un final. 

— Da, asta văd şi eu, asta vedem cu toţii, îi răspunse 
Santiago. Omul îşi făcu privirea roată prin încăperea prost 
iluminată, notând expresiile de pe chipurile celorlalți ofițeri. 
Arătau cu toţii ca nişte condamnaţi la moarte. Unii chiar plângeau 
în surdină, cu feţele în palme sau pe umerii colegilor mai tari de 
inimă. 

— Am luat o decizie, continuă Căpitanul-General, vorbind în 
aşa fel încât să-l audă toţi cei prezenţi. Din acest moment, UNSS 
Castor şi Pollux intră sub legea marțială. 

— Santiago, nu poţi să hotărăşti singur aşa cev- 

Căpitanul-General se întoarse către omul care stătea în 
spatele lui şi-i făcu semn să se apropie. 

— Domnilor, acesta este locotenentul Kerensky, ofițerul 
responsabil cu securitatea. Îl cunoaşteţi, de altfel. Locotenente, 
dacă amiralul Waldemar mai deschide vorba să critice deciziile 
mele, ai ordin să i-o închizi. Pentru totdeauna. 

— Am înţeles, căpitane. 

Vocea lui Kerensky nu trăda nicio emoție, ca şi când tocmai i 
s-ar fi ordonat să alerge la popotă să aducă micul dejun. Dincolo 
de masă, amiralul Waldemar îl privi cu ură pe Santiago, dar nu 
mai spuse nimic. 

— Bun, dacă am lămurit asta... Toţi comandanții şi şefii de 
departamente vor primi în următoarele minute un document care 
detaliază legea marțială şi ce anume înseamnă ea, în condițiile.. 
actuale. Care condiţii le vom prezenta în fața echipajului, aşa fel 
încât să ştie absolut toată lumea cum stau lucrurile. 

Câpitanul-General vru să continue discursul, însă un vaier 
izbucnit într-un colț al încăperii se propagă ca o flacără deschisă 
printre mai toți membrii echipajului prezenți la întâlnire. Pasămite 
unul dintre ofițerii juniori, o tânără mai sensibilă, cedase şi acum 
plângea cu suspine, provocându-i şi pe ceilalți să dea frâu liber 
emoțiilor şi văicărelilor. Santiago se aştepta la asta, îşi imaginase 

chiar că ofițerii de echipaj vor claca nervos mult mai devreme. Îl 
prinse de braţ pe locotenent şi-l trase mai aproape. 

— Kerensky, dă circulara... Toţi oamenii de pe navă care nu au 
îndatoriri sau nu sunt la pupitre să se adune pe punțţile cele mai 
apropiate, în 20 de minute. Comunicat important, etcetera, ştii 
deja ce trebuie să transmiți. Ai grijă să nu răsufle nimic înainte, 
ține-i pe ăştia aici până în ultimul moment, dacă se poate. 

— Da, căpitane. 

— Oamenii tăi sunt pregătiţi şi pentru cazul în care se duce 
dracului totul? Trebuie să-i ţinem în frâu, altfel ne putem lua adio 
aici şi acum. 

— Am echipe operative pe toate punţile, toți sunt oameni de 
încredere. 

— Nu or s-o ia şi ei razna, nu? 

— Nu, căpitane. Sunt toţi orfani, crescuţi în cazărmile 
Academiei Spațiale încă de când erau de-o şchioapă. N-au mamă, 
n-au tată. 

— În curând, dacă nu deja, o să ne dorim să fi fost şi noi ca ei, 
locotenente. 

— Da, căpitane. 

— Mă duc în biroul meu... 

Santiago se ridică de pe fotoliu, scoase cardul de memorie din 
proiector şi se îndreptă de şale. Ecranul uriaş deveni negru, iar 
bulbii din tavan îşi sporiră intensitatea, ca să compenseze nivelul 
de lumină din cameră. Vacarmul se mai potolise, aşa că se uită la 
cei doi amirali care înțepeniseră pe locurile lor, cu privirile în 
podea. 

— Waldemar, John, ne auzim în douăzeci de minute. Pentru 
liniştea noastră, a tuturor, o să vă rog să rămâneţi aici până 
atunci. 

Doi bărbaţi în combinezoane negre se desprinseră din grupul 
de ofițeri şi se proptiră în dreptul celor două uşi de acces în sala 
de şedinţe. Erau înarmaţi şi după expresia întipărită pe feţe, nu le 
prea păsa de nimic din jurul lor. Santiago se îndreptă spre unul 
dintre ei, îi făcu cu ochiul şi soldatul îi făcu loc să treacă. Uşa care 
se deschise automat dădea spre biroul personal al Căpitanului- 
General, o cămăruță de câțiva metri pătraţi, cu un pat de 
campanie într-un colț şi pereţii burdugşiţi de plasme, monitoare şi 

aparatură electronică. 

Santiago aruncă o ultimă privire în spate, la oamenii adunați 
ciopor în sala de şedinţe, închise ochii, oftă, activă senzorul şi 
închise uşa în urma lui. 

Douăzeci de minute mai târziu, aproape toți cei 1337 de 
membri ai echipajului UNSS Castor & Pollux erau adunați în păr 
pe cele opt punți ale navei spațiale sau pe pasarelele adiacente. 
Mai lipseau câteva zeci de oameni din echipaj, care erau de cart la 
motoare sau în celelalte departamente şi secțiuni vitale ale 
colosului spațial, dar chiar şi aceştia aveau în fața ochilor 
monitoare unde din moment în moment urma să-şi țină discursul 
Căpitanul-General Santiago. 

Se poate spune că era o linişte mormântală pe toate punţile. În 
cei aproape cinci ani de când plecaseră de pe Pământ, 
comandantul suprem nu mai convocase niciodată echipajul pe 
punți. Toate comunicatele erau transmise de amirali, sau de 
vreunul dintre ofițerii de cart. 

Într-un final, imaginea porumbelului înzăuat - simbolul Noilor 
Națiuni Unite - dispăru, şi pe ecrane îşi făcu loc chipul încruntat 
al lui Santiago de la Rey. Căpitanul-General era îmbrăcat în 
uniforma de paradă a trupelor spațiopurtate, avea ochii roşii şi 
pătea ori nedormit, ori de-a dreptul băut. 

— Membri ai echipajului UNSS Castor-Pollux, prieteni, colegi. 
Vă vorbeşte Căpitanul General Santiago de la Rey. Veştile pe care 
urmează să vi le dau... nu am ce introducere să le fac, aşa că o să 
vă expun faptele şi datele, aşa cum le-am aflat şi noi. În urmă cu 
cinci luni, acum exact 145 de zile, am fost anunţat că nava 
noastră a pierdut orice legătură cu Pământul. În doar câteva 
secunde, undele radio şi toate emisiile pe care le captam dinspre 
Pământ au încetat. La momentul respectiv am crezut că este vorba 
despre o eroare tehnică, o defecţiune. În săptămânile următoare, 
testele efectuate au demonstrat că nu e nicio defecțiune la mijloc 
şi, într-adevăr, planeta noastră... pur şi simplu a tăcut. Acum 
patru luni am luat decizia, împreună cu amiralii Waldemar şi 
Quantrill, să trimitem o dronă înapoi, către Pământ. Să încercăm 

astfel să luăm legătura cu cei de acasă. Astăzi, în urmă cu câteva 
ore, drona a transmis primele imagini din sistemul nostru solar. 
Primele imagini cu Pâmântul. Sau... cu ceea ce ar fi trebuit să fie 
planeta Pământ. 

Santiago făcu o pauză lungă, apoi activă câteva butoane şi pe 
ecran, în locul lui, apăru o imagine mărită a Pământului. Prin 
atmosfera întunecată, încărcată de praf, topografia planetei arăta 
cu totul greşit. Alte continente, alte mări şi oceane, dar probabil 
cel mai şocant era faptul că nu mai era vizibilă nicio urmă 
omenească: niciun oraş, nicio piatră pe piatră. Alte imagini 
începură să curgă pe ecrane, şi toate arătau acelaşi lucru: 
civilizația umană era făcută una cu pământul. 

— Precum vedeți... ăsta este Pământul acum. Am rulat toate 
testele, în toate spectrele posibile... Nu mai există nimic acolo, 
doar forme de relief şi apă. Nu şi viață, nici măcar vegetală. În 
câteva zile, sonda va transmite şi citirile legate de atmosferă, dar 
informaţiile preliminare ne dau că... atmosfera nu e propice vieții. 
Toată lumea va primi documentaţia şi rezultatele testelor noastre 
în caz că cineva se îndoieşte de corectitudinea lor. 

În biroul lui, Santiago simţea că se sufocă. Închisese ecranele 
de previzionare din cele opt punți ale navei, nu voia să ştie, să 
vadă cum primesc oamenii lui vestea. Îşi desfăcu nasturele de la 
guler şi înghiţi în sec. 

— În acest moment, pe UNSS POLLUX a fost instaurată legea 
marţială. Toată lumea de la Căpitanul General şi până la ultimul 
membru al echipajului, îşi va face datoria cel puţin ca până acum, 
dacă nu mai bine. Misiunea noastră în sistemul Kentauri este 
anulată. Ne vom întoarce ac-... către Pământ. Avem provizii pentru 
încă cinci ani de zile, pe drumul de întoarcere vom prelua şi 
proviziile stocate în bazele spaţiale Ganymede şi Selena... iar când 
vom ajunge acasă... Nu va fi uşor, dar disciplina şi liniştea trebuie 
să fie păstrate. Altfel nu vom mai ajunge nicăieri. Orice încălcare a 
ordinii de drept va fi pedepsită exemplar. Suntem cu toții oameni 
cu capul pe umeri, oameni de ştiinţă, aştept propuneri pentru 
viitor... Şi să păstrăm cu toţii un dram de speranţă. 

Santiago lăsă cuvintele să plutească în aer pentru câteva 
secunde, apoi continuă. 

— Nu avem nici cea mai mică idee ce s-a întâmplat pe Pământ. 

Nici cum s-a întâmplat. Condoleante... pentru toţi morţii noştri. 
Căpitanul-General închise transmisia, îşi propti capul în 
palme şi începu să plângă în hohote. 

Şase ore mai târziu, o bătaie uşoară în uşă îl trezi pe Santiago 
din moțăiala în care se afundase. Vizorul digital proiectă imaginea 
locotenentului Kerensky. Căpitanul-General făcu un semn discret 
cu mâna şi uşa se deschise. 

— Kerensky... s-a terminat? 

Locotenentul intră cu paşi obosiţi în încăpere. Avea hainele 
rupte ici şi colo,iar o pată întunecată pe mânecă semăna chiar 
prea bine cu una de sânge. 

— Eşti rănit? 

— Eu nu sunt, căpitane. 

— S-a terminat? 

— S-au liniştit, da. Nu ştiu cât de terminată e povestea, în 
schimb. 

— Spune-mi... 

— Bilanţul e mai optimist decât speram, căpitane. Au primit 
vestea destul de bine, aş zice. Doar zece morți, douăzeci şi cinci de 
răniți grav, vreo zece încarceraţi şi cam tot atâţia la infirmerie cu 
şoc psihic. Şi din ăia zece morți, patru s-au sinucis de curând, 
când au început să primească documentaţia. Sinucigaşilor nu 
avem ce le face. 

Santiago se ridică de pe scaun şi începu să facă paşi prin 
încăpere. Luă o sticlă goală de pe masă şi o aruncă într-un coş de 
gunoi. Mecanismul începu pe loc să transforme sticla în materiale 
reciclabile. 

— Vreun mort de rang? Sau.. de soi? 

Kerensky se gândi un pic, apoi dădu din cap în semn că nu. 

— Oamenii tăi...? 

— Julituri, răni uşoare. Am pus deja pază la sistemele vitale 
ale navei. La motoare, în camerele de fotosinteză, în depozitele de 
alimente. 

— Ai oameni suficienţi? 

— Momentan nu, dar cei de la infirmerie au început deja să-i 

testeze pe oameni pentru profilele psihologice. Vom găsi printre ei 
destui care şi-au păstrat minţile. Poate nu îndeajuns cât să le dăm 
arme pe mână, dar... 

— Bun. Şi amiralii? întrebă Santiago. Ciudat: se simţea 
uşurat, deşi ştia că era doar senzaţia unei minţi obosite şi 
mahmure pe deasupra. 

— Fiecare e pe puntea lui. Au pază, aşa cum aţi dat 
instrucțiuni. 

Santiago se trânti cât era de lung în pat, îi mulțumi 
locotenentului şi-l trimise şi pe el să se odihnească. Avea nevoie 
de linişte, multă linişte... după cinci luni de zile în care nu mai 
avusese parte de ea, venise vremea să doarmă un somn lung şi 
fără coşmaruri. Trecuse hopul cel mare. 

La aproape 250.000 de kilometri distanță, în spatele şi 
deasupra navei pământene, două crucişătoare de luptă madallene 
aşteptau sub camuflaj, cu toţi senzorii baleind spaţiul infinit 
dinaintea lor. Pe puntea de comandă a uneia dintre nave, Primul 
Magdankh, comandantul escadrei, pufni nemulțumit şi bătu cu 
unul dintre tentacule în podea. 

— Uite şi tu cu ce ne pierdem timpul, tinere. 

Tânărul căruia i se adresa era locţiitorul său, Viceprimul 
Taraka, un madallan de două ori mai masiv şi cam tot de atâtea 
ori mai în vârstă ca superiorul său, dacă ar fi să ne luăm după 
numărul tentaculelor pe care le afişa cu mândrie pe piept. 

— Ordinele sunt ordine, Magdankh. 

— Ordine, da. Cine i-a pus pe ăştia să vină până aici, nu ştiu. 
Nu puteau să fi rămas şi ei pe planeta lor, să ştim că am scăpat de 
o grijă? Câţi mai sunt pe navă? 

— Imediat, zise Viceprimul, şi se aplecă peste pupitrul de 
comandă. 1327. Nu... 1325. Şi au destui răniți. 

Taraka făcu o pauză, apoi continuă. 

— S-au ucis între ei... 

— Cred că e normal, să afli că nu mai ai unde să te-ntorci, că 
planeta ta nu mai este. Poate că aşa ne-am ucide şi noi, comentă 
Magdankh, întorcându-se către locţiitorul său. 

— Noi? Madallanii sunt fiinţe raționale, Prim Magdankh. 

Comandantul de escadră se ridică de pe tronul augmentat şi 
pufni din nou. 

— La cât de raționali suntem, cât crezi că o să-i ia Consiliului 
să decidă ce facem cu ăştia? 

— Nu mult, sper. Cine sau ce le-a distrus planeta cu 
siguranță-i caută. Au lăsat atâtea urme prin galaxie, de parcă 
doar ei ar fi pe univers. O să avem şi noi parte de ceva acţiune, cu 
sau fără decizia Consiliului. 

— Taraka, eu tot nu sunt lămurit, de ce crezi că am fost 
trimişi să-i protejăm pe aceşti... oameni? 

Locţiitorul se aplecă din nou peste pupitru, iar tentaculele 
începură să umble febrile pe ecran. 

— De ce, Magdankh? Păi uite, astea 1323 de specimene sunt 
singurele din rasa lor care mai trăiesc în libertate. Sunt nişte... 
curiozități. 

versiunea în limba română 
UNCRIS 


Maelstrom -— sistem de vârtejuri marine aflat între insulele Moskenesoya și Mosken 
(Lafoten), provocate de maree, adâncimea mică a apei şi relieful submarin. 
Popularizat literar de Jules Verne și Edgar Allan Poe. 


Pe măsură ce Războiul din Norvegia continuă, portavionul USS Thomas 
Jefferson şi restul Grupului de Luptă 14 continuă să fie singura forță militară 
americană din zonă. 

Tehnologia americană și tacticile de luptă sunt testate sever pe măsură ce 
confruntarea se intensifică către paroxism. 


PROLOG 


Imaginile video arătau tancurile sovietice ce rulau în coloană pe bulevard, 
spulberând din calea lor traficul vehiculelor civile. În urma lor veneau 
transportoare blindate și camioane cu trupe, survolate la joasă înălțime de 
formaţii de avioane sovietice MiG-29!. 


„Continuarea colapsului Imperiului Sovietic pare — ce ironie! — să apropie 
lumea către distrugere, mai mult decât orice criză din anii Războiului Rece. 
Aceasta este opinia multor oficiali militari de aici, din Pentagon.” 


1 Mikoyan MiG-29 Fulcrum — avion de vânătoare sovietic, supersonic, bimotor. 

Camera panorama încet masele de oameni îngrămădite pe platoul central 
din oraș, apoi s-a fixat pe politicienii ce se adresau mulțimii ce agitau entuziasmați 
steaguri cehești, ungare şi est-germane cu stemele sovietice decupate din centrul 
lor, şi scene cu tineri ce se cățărau triumfători pe Zidul Berlinului sub privirile 
indiferente ale soldaţilor est-germani. 


„În ultimii opt-zece ani, noi cei din vest am fost martorii unor uimitoare 
schimbări în echilibrul de putere mondial. În 1989 urmăream uimiţi așa numita 
revoluție de catifea, expresie dramatică a ceea ce urma să fie numită „puterea 
poporului” ce răsturna regimurile comuniste din țările Europei de Est, de la 
Marea Baltică la Marea neagră. În 1991 am fost martori a ceea ce părea a fi ultimul 
triumf al puterii poporului în chiar Uniunea Sovietică, când adepţii liniei dure din 
vechea gardă au încercat să smulgă puterea din mâinile reformatorilor liberali ai 
economiei sovietice și a orientării politice... şi au eşuat.” 


Alte scene cu mase de oameni, mulțimi adunate în Moscova pentru a apăra 
sediul Parlamentului rus; cu civili ce înconjurau răcnind furioși niște soldați 
confuzi; cu civili ce se cățărau pe tancuri și transportoarele blindate, fluturând 
steaguri ale Federaţiei Ruse; mase de demonstrați ce-şi agitau pumnii zbierând la 
unison: “Elțân! Eltân! Eltân!” 

Apoi scena s-a schimbat arătând băcăniile cu rafturi goale, cozi 
interminabile de oameni îngrijoraţi şi tribune pline de mareșali sovietici cu 
înfățișări dure ce asistau la o paradă militară. 


„Din păcate, evidenta inerție a acestei națiuni atât de vaste precum Uniunea 
Sovietică a împiedicat mereu rezolvarea problemelor sociale și economice ce 
îmbolnăveau această ţară. Cu reformatori incapabili să evite colapsul economiei 
sovietice, incapabili să asigure măcar pâine în băcănii, în timp ce recoltele 
putrezeau pe câmpuri, adepţii militari ai liniei dure au reacaparat puterea din 
culisele sălilor de marmură ale Kremlinului. Pe când forțele democratice 
depuneau eforturi să creeze o Federație de state suverane, militariştii se străduiau 
să restabilească o puternică Uniune centralizată. În ultimul an, a devenit clar că 
militariștii s-au impus, când tancurile au înăbușit demonstrațiile populare din 
Georgia, Ucraina și chiar din Rusia.” 


Grămezi de moloz pe străzile oraşului. Oameni alergând confuzi și panicați. 
Alţii adunaţi în mulţimi, cu expresii de oroare pe feţe. Mașini de pompieri 
lansând jeturi de apă peste ruinele arzânde ale unei clădiri guvernamentale. 

„În urmă cu două săptămâni, bomba pusă de un terorist l-a ucis pe 
preşedintele reformist al Uniunii Sovietice pe când participa la o conferință în 
capitala Norvegiei. În mijlocul zvonurilor confuze despre o lovitură de stat 
comunistă în acest stat scandinav şi a unui posibil război civil, forțele militare 
sovietice au lansat invazia Norvegiei.” 


Alte scene cu soldaţi ruşi şi o coloană nesfârșită de tancuri rulând pe un 
drum de ţară sub privirile civililor neajutorați. Imagini filmate arătau soldați 
norvegieni debarcând din transportoare blindate, trăgând cu mitralierele și 
patrulând pe schiuri. 


„Purtătorul de cuvânt al guvernului sovietic a subliniat că invazia a avut ca 
obiectiv reinstaurarea ordinii în Norvegia și că acel incident a fost ” doar o problemă 
internă referitoare la suveranitatea Popoarelor Republicilor Socialiste Sovietice”. Totuşi, 
în același timp, forțele sovietice s-au mișcat rapid pentru a asigura Finlanda 
vecină, în ideea de a-și securiza un coridor prin care să poată învălui pozițiile de 
frontieră norvegiene. 

În prima săptămână a invaziei, teritorii extinse din nordul Norvegiei, de la 
Capul Nord până la Trondheim, precum şi o enclavă din extremul sud al țării, în 
jurul capitalei Oslo, au fost copleşite de tancurile, infanterie şi desanturi aeriene 
ruseşti. 

Însă, forțele de apărare norvegiene s-au dovedit a fi o nucă mai tare decât se 
prevăzuse şi zone întinse din partea de sud și centrală a țării, din jurul orașului 
Bergen, au rămas sub controlul forțelor norvegiene libere. 

Sprijinul Preşedintelui Connally pentru Rezistenţa norvegiană a avut drept 
consecință imediată escaladarea tensiunii dintre URSS şi SUA. Moscova a declarat 
o zonă militară de excludere care acoperea Marea Norvegiei şi Marea Barents, iar 
ambasadorul sovietic a adresat Președintelui american avertismentul că Uniunea 
Sovietică nu va tolera vreo interferență din partea niciunei puteri străine. 
Incidentul a marcat o întoarcere la Războiul Rece, la confruntările militare și 
situațiile pe muchie de cuţit. Mai rău, a pus vechea alianță NATO în faţa unei 
situaţii cu care nu se mai confruntase. 

Norvegia, dacă vă reamintiţi, a fost membru fondator al NATO, care avea la 
bază principiul fundamental al cooperării împotriva amenințării sovietice. Dar, 
după dizolvarea Tratatului de la Varșovia în 1991, forțele NATO au fost drastic 
reduse, națiunile membre nefiind capabile să se pună de acord asupra viitorului 
organizației, astfel încât nu s-a putut da o ripostă adecvată agresiunii sovietice din 
Scandinavia. Datorită retragerii Marii Britanii de acum doi ani din Organizaţie şi, 

în consecință, a pierderii bazelor militare americane din această țară, urmare a 
politicii noului guvern laburist britanic, se părea că membrii rămaşi pot face prea 
puţin pentru a pune în aplicare dispoziţiile tratatului de asistenţă reciprocă.” 


Imaginile filmate ale unui portavion american în largul mării cu numărul 74 
pictat pe puntea de zbor. Scenele următoare arătau marinarii americani pe 
tarmac?, purtând căşti de protecţie și veste verzi, maro și galbene, pregătind un F- 
14 Tomcat pentru lansare; deflectoarele de jet ridicate în spatele motoarelor ce 
detunau; un avion lansat peste prova de presiunea aburului din catapultă. 


„În ciuda considerabilei opoziții a congressmenilor că Statele Unite era 
implicată într-o problemă externă care nu mai era în interesele Americii și că 
implicarea militară putea duce la un război mondial, Preşedintele Connally a 
ordonat săptămâna trecută unui portavion, USS+ Thomas Jefferson, însoţit de un 
număr de nave de suport, să penetreze zona sovietică de excludere ca o dovadă 
de sprijin pentru guvernul norvegian aflat în stare de război. 

Rapoartele preliminare ale ultimilor confruntări dintre forțele americane şi 
sovietice, despre avioane doborâte în ambele tabere şi chiar ale unei nave de 
suprafață americane și al unui submarin sovietic într-o serie de ciocniri din 
Islanda până la coasta Norvegiei, nu au fost confirmate, până la acest moment. La 
Pentagon a fost aplicată o interdicţie totală asupra informaţiilor oferite presei — ca 
de altfel asupra întregului Washington - totuşi, ACN a obţinut confirmarea că 
Preşedintele a ordonat DEFCON5-2. Asta înseamnă că forțele armate ale Statelor 
Unite sunt mobilizate şi în alertă, la numai un pas de starea de război.” 


La sfârşit, camera s-a fixat pe reporterul ACN, o tânără atractivă, blondă, cu 
un stil direct, profesional, aflată cu microfonul în sala presei de la Pentagon. 


„Evident, confruntarea militară a adus iar lumea la un pas de izbucnirea 
războiului. Este larg răspândită, aici la Pentagon, opinia că mareşalii care conduc 
acum Imperiul Sovietic, s-au antrenat într-o aventură externă, invazia Norvegiei şi 
a Finlandei şi confruntarea militară cu Vestul, cu scopul de a distrage atenţia 
propriului popor de la continua criză a magazinelor alimentare goale, penuria 
generală şi colapsul economiei. Forţând o confruntare cu Vestul, unde, evident, se 
simțeau destul de tari ca să învingă, puteau să-şi asigure măcar puterea personală 


> Tarmac — suprafaţa pistei de decolare/aterizare. 

3 Grumman F-14 Tomcat — avion de vânătoare american. Supersonic, bimotor, biloc, cu geometrie variabilă, 
conceput special pentru US Navy. 

4 USS — United States Ship — Navă a Statelor Unite — prefix la numele navelor militare americane. 

5 DEFCON - DEFense readiness CONdition - stare de alertă pentru Forţele Armate ale SUA (5 trepte). 

în faţa creșterii resentimentelor de acasă, ultima ameninţare a puterii poporului... şi 
Războiul Civil. 

Doar timpul ne va spune dacă dislocarea unui singur CBG* american — o 
forță simbolică după orice standard - va asigura acel timp câştigat de care are 
nevoie America pentru a-şi desfășura armele diplomatice împotriva acestei 
renăscute ameninţări sovietice.” 

„Pentru ACN, aici Pamela Drake în transmisie directă de la Pentagon.” 


CAPITOLUL 1 


Miercuri, 18 iunie 1997 

1420 Zulu (1520 ora locală) 

CIC, USS Thomas Jefferson 
Punctul Viking, Marea Norvegiei 


Navigând constant pe apele calme, USS Thomas Jefferson urma cursul nordic 
către un punct imaginar numit Viking Station de deştepții din CIC. Era cel mai nou 
super-portavion cu propulsie nucleară, un leviatan high-tech lung de aproape 
1.100 picioare, cu un echipaj cât populaţia unui orășel înghesuit în mile de 
coridoare şi cabine, ce munceau în spaţiile de sub puntea de zbor de 4,5 acri. 

Apele erau calme, dar atmosfera de la bord era un amestec de epuizare cu 
descărcări electrice. Jefferson naviga către război. Încă nu s-a făcut nici o declaraţie 
oficială, dar primele bătălii au avut loc deja, primele victime au căzut. Ani de 
Război Rece, de revoluţii, de schimbări dramatice în politica mondială, 
confruntări militare și greșeli, au adus Statele Unite și Uniunea Sovietică în pragul 
războiului. Iar Jefferson se afla în bătaia focului. În compartimentul Air Ops din 
CIC, o grotă rece cu lumină albastră și cu oameni în uniforme albastre și kaki 
aplecaţi peste console cu ecrane radar ce afișau umbre fantomatice, Commander’ 
Matthew ‘Tombstone’ Magruder s-a aplecat peste umărul unui radist second class 
și a înhăţat un headset. 


6 CBG — Combat Battle Group — grup de nave militare de luptă. 

7 CIC - Combat Information Center / Operations Room - centrul tactic al unei nave de luptă ce asigură 
informaţii procesate pentru comanda și controlul spaţiului de bătălie / zona de operaţiuni. 

8 Commander — echivalent locotenent-colonel; cod NATO OF-4. 

— Skywatch 3-2, spuse apropiind microfonul de buze, sunt Camelot 1. Ce 
mama dracu’ vrei să spui prin “contact pierdut”? 

A urmat o lungă ezitare înainte de a primi răspunsul. Camelot era codul 
curent pentru Jefferson, iar Camelot 1 însemna CAG, comandantul Air Wing” 20. 

Oamenii de la bordul lui E-2C Hawkeye ce patrula în aer trebuiau să 
cumpănească cu grijă felul în care răspundeau. 

— Ăă... Camelot, avem destul ECM în acest sector. lar rusnacii folosesc 
munţii ca să se ascundă. Tocmai au dispărut de pe ecran. 

— Păi, pune-i la loc pe ecran, fir-ar... Du-te la bază plus 20 și găseşte-i! 

— Roger, Camelot. Skywatch 3-2 execută trecerea la bază plus 2-0. 

Comunicaţiile cu Hawkeye se purtau cu fascicul de emisie radio direcționat și 
pe frecvenţe schimbate aleatoriu de către computer, dar pentru cazul în care erau 
totuși interceptați de inamic, instrucțiunile erau codate. “Baza” pentru ziua 
curentă era 12.000 picioare. Magruder tocmai ordonase ca avionul-radar Hawkeye 
să urce de la altitudinea sa curentă de 25.000 picioare la 32.000, pentru a ”vedea” 
mai bine în inima muntoasă a Norvegiei aflată la 100 mile spre est. 

Cu mai puţin de două ore în urmă, un mesaj prioritar de la Washington a 
avertizat CBG american despre o creştere masivă a traficului aerian legat de 
bazele aeriene din peninsula Kola, 1.200 mile spre est. Acum 20 minute, Hawkeye a 
depistat semnele amenințătoare — imagini radar, care apăreau și dispăreau în 
ceața unor intense contramăsuri electronice — ale unor avioane ce se îndreptau 
spre vest. Avioane, multe, decolate de pe baze aflate în interiorul imens al 
renăscutei Uniuni Sovietice, şi aflate în zbor peste Finlanda ocupată și în spaţiul 
aerian al Suediei neutre. 

Tombstone s-a înfiorat. Aerul condiționat din CIC funcționa mereu la 
maxim pentru a proteja electronica complexă, scumpă - dar sensibilă la 
temperatura — ce umplea compartimentele localizate chiar sub puntea de zbor 
(acoperișul cum i se spunea uzual). 

Dar înfiorarea sa nu se datora răcorii. Cu 48 ore în urmă, avioanele de pe 
Jefferson au dat o lovitură brutală planurilor Uniunii Sovietice de invazie a 
Norvegiei, scufundând un număr de vase amfibii de luptă, şi aplicând chiar cel 
puţin o lovitură reușită asupra unui portavion rusesc. Acum, radarele Grupului 
de Luptă au depistat multiple bogiesi! venind spre vest pe deasupra munților 
Jotunheim. Deşi nu foarte impozanțţi, erau totuși cei mai înalţi din Norvegia, cu 
unele piscuri ce depășeau 8.000 picioare, iar avioanele foloseau munții ca 
acoperire. 


% Air wing — totalitatea aparatelor de zbor de la bordul unui portavion. 
10 Roger — termen-cod: am recepționat. 
11 Bogies — termen-cod: avioane neidentificate. 

Mai mult, contramăsurile lor electronice s-au dovedit a fi mult prea ale 
dracului de eficiente. Hawkeye pierduse contactul în această confuzie. 

Jotunheim, se gândi Tombstone, sălașul giganţilor de gheaţă din miturile 
norvegiene. Cu siguranţă că erau giganţi printre acei munți. Giganţi zvelţi, high- 
tech, care puteau zbura... şi care puteau abate moartea în focurile iadului asupra 
Grupului de Luptă al portavionului american dacă li se permitea să se apropie la 
distanţa de lansare. 

Ochii lui Tombstone erau fixaţi pe ecranul radarului, ce afișa imaginea de la 
bordul lui Hawkeye aflat la mai mult de 100 mile către nord-est. Munţii 
Jotunheimen erau vizibili, ca o barieră masivă ce se întindea de la nord la sud, 
crestele ascuţite fiind estompate de ECM” sovietice. Undeva în acest haos se afla 
un flight? de avioane ruseşti. Dar câte... și de ce tip? La prima detecție, aceste 
bogies se aflau la 270 mile depărtare, zburând către Jefferson cu Mach!“ 0,9. Această 
viteză îi va aduce în 15 minute suficient de aproape pentru lansarea de rachete 
ucigaşe-de-nave (ship-killers) asupra lui Jefferson. 

Trebuiau să descopere unde se aflau aceste bogies și încă al dracului de 
repede. 

Tombstone l-a privit pe tânărul blond din stânga sa. 

— Tu ce crezi, Paul? 

Lieutenant Commander" Paul Aiken studie un moment haosul de pe ecran, 
apoi a dat din cap. 

— Oriunde s-ar afla, ele nu dau nici doi bani pe neutralitatea Suediei. 

— Păi, ştim că vin. Și putem calcula timpul de zbor din Peninsula Kola, nu-i 
aşa? 

— Amin. Mă întreb dacă Stockholm s-a predat. Sau dacă rușii îi hărțuiesc 
doar venind peste ei. 

Tombstone privi peste umăr la planșa de zbor transparentă pe care erau 
notate numele şi numerele de avion ale aviatorilor de pe Jefferson aflați acum în 
aer. 

— Cine este în BARCAP în est? a întrebat. 

Lupta fiind posibilă în orice clipă, Jefferson menținea tot timpul sus cel puţin 
două BARCAP - BARrier Combat Air Patrols — poziționate să blocheze orice atac 
surpriză al sovieticilor, dinspre nord sau est. 

— 2-0-1 şi 2-1-8, i-a răspuns un subofițer de la planşă. Grant şi Crandall. Cod 
flight ” Icewall”. 


122 ECM - Electronic CounterMeasure — bruiaj. 

13 Flight — subunitate militară în aviație. 

14 Număr Mach - viteza unui avion raportată la viteza sunetului în aer. 
15 Lieutenant commander — echivalent maior; cod NATO OF-3. 

Commander Willis E. Grant, nume de cod Coyote’. Lieutenant Commander 
Alex Crandall, “Scorpion”. 

Tombstone nu-l prea știa bine pe Crandall, dar Coyote era unul dintre cei 
mai buni aviatori de pe Jefferson, skipper al VF-95 Vipers. Şi unul dintre cei mai buni 
prieteni ai lui Tombstone. 

Apropie din nou microfonul de buze. 

— Skywatch 3-2, sunt Camelot. Trimite-l pe Icewell să privească mai de 
aproape. Spune-i să aibă grijă. Au liber-la-arme. 

— Roger, Camelot. Skywatch a înțeles. 

Tombstone a continuat să privească la imaginea bruiată de pe ecranul radar. 
Rugându-se ca interferenţele să dispară și să se vadă ţinta. Contactul trebuia să fie 
un flight de avioane ruseşti. Norvegia mai avea rămasă doar o mică forță aeriană, 
iar avioanele suedeze nu pătrundeau în spaţiul aerian norvegian. Mai rămâneau 
doar rușii. 

Era sigur că Înaltul Comandament Sovietic a decis să trimită o forță de atac 
împotriva lui Jefferson, dirijând-o de la bazele din Peninsula Kola direct peste 
Finlanda cucerită şi neutra Suedie. La bordul fiecărei nave din CBG au sunat 
alarmele pentru ocuparea posturilor de luptă, dar cu cât americanii ar fi aflat mai 
curând tăria forței inamice și compoziţia ei, cu atât era mai bine. 

Trase aer adânc în piept. Se simțea încă inconfortabil stând aici, în CIC 
luminat slab în lumină roşie, de unde dirija într-un război real cele peste 80 de 
avioane ce alcătuiau CNW16-20. 


CAG: Commander Air Group... deşi Navy nu mai avea Air Groups, abrevierea 
rămăsese din războiul precedent. Oficial, Tombstone era doar interimar (acting) pe 
funcţia de CAG. Încă nu se simţea pregătit să preia această slujbă. Mai înainte 
deținuse funcţia de CAG adjunct, şi preluase întreaga responsabilitate când 
Captain! Joseph Stramaglia a murit într-un dogfight deasupra Islandei. 

Războiul nu-i era străin lui Tombstone. Pe timpul primului său tur la datorie 
pe mare, ca CO al VF-95 de la bordul aceluiași portavion, avusese parte de mai 
multă acțiune de luptă decât oricare alți aviatori navali din timpurile moderne în 
întreaga lor carieră. A obţinut prima sa victorie aeriană pe cerul Coreei (vezi 
Carrier - 1), apoi a participat la confruntările aeriene din timpul loviturii de stat 
din Thailanda (Carrier 2 — Viper Strike), şi în așa numitul Război Indian (Carrier 3 - 
Armageddon Mode), o "acţiune polițienească” care a adus India şi Pakistanul la 
masa negocierilor și — probabil — a stopat un război nuclear înainte de a începe. 


16 CNW — combat naval wing; / air wing — totalitatea aparatelor de zbor de la bordul unui portavion. 
17 Captain — echivalent colonel; cod NATO OF-5. 

Privind în jur prin CIC slab luminat în roşu, a știut că toată viaţa sa 
profesională a fost antrenat pentru așa ceva... nu pentru o acţiune polițienească, 
nu pentru un război tip foc de paie în nu ştiu ce colț pierdut de Asie, ci pentru un 
război naval major împotriva Uniunii Sovietice. 

Încă ar fi preferat să fie cu Coyote în BARCAP între nesfârșitul cerului 
albastru şi apele oceanului... dar evenimentele din ultimele câteva zile i-au 
dovedit lui Tombstone, odată pentru totdeauna, că antrenamentul și experienţa sa 
erau puse în cel mai bun loc unde se puteau manifesta. Încă nu agrea noua 
postură, dar învăţa să suporte situația. 

Unde... unde dracu erau acele bogies? 

— Crezi că asta face parte din formaţia de atac pe care o căutăm? 

Lieutenant Commander Arthur Lee era ofițer de Informaţii în statul major al 
lui Tombstone. Se aplecă spre înainte, aproape atingând cu degetul linia ce 
desemna țărmul Norvegiei pe ecran. A marcat un punct un punct pe coastă, la 
nord de Trondheim. 

„Formaţia” a clipit toată dimineaţa şi reapăruse intermitent pe parcursul 
zilei... blipuri ce se mișcau rapid ce erau aproape sigur avioane de luptă sovietice, 
ce se strecurau printre munţi, dincolo de Trondheim, către vest. Hawkeye a fost 
poziționat mult mai la nord decât de obicei în încercarea de a depista acele bogies, 
dar fără succes. 

— Mă îndoiesc, a replicat Tombstone pe un ton tăios. Pare mai degrabă că 
formaţia ta sunt niște păsări nou venite de pe portavionul rusesc. 


Undeva, departe, la nord de Jefferson, erau împrăștiate elementele unei Grup 
de Luptă sovietic. Rapoartele de la Informaţii erau încă sumare, dar era totuşi 
posibil ca portavionul sovietic să fi fost lovit cel puţin o dată în timpul vastei 
acțiuni de suprafață de acum două zile. Cu siguranţă, pierduse un mare număr 
din efectivul de avioane din air wing, iar formaţia putea fi o încercare de a 
echilibra aceste pierderi. 

Dacă aceasta era realitatea, Jefferson nu avea o poziţie puternică. Portavionul 
american a pierdut multe avioane în ultima săptămână, prea multe, iar întăririle 
erau greu de adus la capătul unei linii de aprovizionare ce se întindea peste tot 
latul Atlanticului, până la Norfolk. 


— Întăriri, a adăugat Lieutenant Commander Aiken, ca un ecou al gândurilor 
lui Tombstone. Să ne rugăm lui Dumnezeu să primim noi întăriri, înainte de a-şi 
aduna ei rahaturile la un loc. 

Întăririle erau pe drum... dar marea întrebare era când vor sosi. CBG 
Eisenhower se afla deja în Atlantic şi se spunea că Nimitz sau Kennedy urmau să 

vină din Mediterana. Cu două sau trei CBG în regiune plus o MEU (Marine 
Expeditionary Unit) cu Virginia, ruşii ar trebui să se retragă. 

În afara cazului că ar reuşi primii să-l distrugă sau avarieze pe Jefferson. În 
următoarele câteva zile, USS Thomas Jefferson va fi singura forţă ce trebuia să-i 
blocheze pe ruşi în Marea Norvegiei, iar acest fapt îl făcea să fie o ţintă prioritară. 

Tombstone privea haloul strălucitor al bruiajului de pe ecranul radarului, 
spre est. Dacă rușii survolau Suedia în încercarea de a lovi pe Jefferson, urmau în 
orice moment să cabreze peste piscurile munţilor, la vedere. Pe ecran, la nord, 
două blipuri solitare goneau spre sud-est, către coasta crestată de fiorduri a 
Norvegiei. Datele transmise de Hawkeye le desemnau ca “prieteni” — Coyote şi 
Scorpion pe curs de interceptare. Secundele se târau agonizant de încet. 

— Care este statusul pentru cei din Alert 5? a întrebat. 

Imediat ce bogies au fost detectate, avioanele din Alert 5 de pe Jefferson, F-14 
Tomcat gata alimentate, armate şi pregătite pentru lansare în maxim 5 minute, au 
primit ordinul de decolare. 

— Patru minute, CAG, a raportat unul dintre asistenții din spatele său. 

— Fir-ar...! Transmite-le să grăbească decolarea! Ai noștri au nevoie de 
întăriri! 

Tombstone se simţea frustrat, furios şi chiar destul de îngrijorat. Jefferson era 
o ţintă fixă, oarbă, și Dumnezeu știa ce trimeteau rușii asupra lor. Chiar în acest 
moment, nu exista nimic între inamic şi CBG Jefferson, decât două F-14 și patru 
oameni vulnerabili. 

Prietenii mei. 

Fir-ar să fie! Unde se aflau acele bogies? 


1422 Zulu (1522 ora locală) 
Tomcat 201 
În largul coastelor norvegiene 


Commander Willis Grant — Coyote pentru camarazii săi din Vipers de la 
bordul lui Jefferson — a tras ușor înapoi manşa, simțind puterea detunătoare a celor 
două motoare F110-GE-400 când a intrat într-un cabraj uşor. Dedesubt, la juma’ de 
milă sub burta Tomcatului său, lumina soarelui se reflecta scânteind în miriarde de 
izbucniri, din azurul Mării Norvegiei. Înainte şi spre stânga, la 40 mile distanţă, o 
umbră gri-roşiatică marcată deasupra de nori cumulus se întindea pe orizont, 
separând albastrul mării de albastrul mai intens al cerului. 

— Ce zici, John-Boy? a apelat prin intercomul de pe Tomcat. Ce-ntâmplă jos? 

În scaunul din spatele său, RIO!5 Lieutenant? John Nichols, încerca să 
străpungă în masivul muntos prin bruiajul sovietic. Ţinta, indiferent ce-o fi fost, se 
afla acum mai aproape decât în momentul când a detectat-o Hawkeye — mult mai 
aproape. 

— Deocamdată nimic, Coyote. Habar nu am. S-ar zice că suntem destul de 
aproape ca să spargem bruiajul. 

— Probabil că avortonii zboară la joasă altitudine. Se ascund în munţi. Stai 
cu ochiu’ mare. Or să cabreze imediat. 

Privi în partea opusă țărmului, spre largul mării. Wingmanul” său zbura în 
formaţie strânsă, la mai puţin de 20 picioare de vârful aripii sale din dreapta. 
Putea vedea căștile de zbor ale lui Scorpion Crandall și RIO său, Juggler Tyson. 
Scorpion l-a observat privindu-l și l-a salutat cu palma înmănușată. 

Coyote a răspuns la fel, apoi și-a întors atenţia către țărm. Cele două Tomcat 
se îndreptau către acesta. Putea vedea stâncile monolitice ieșind din apă, piscurile 
acoperite de gheaţă, linia şerpuitoare a unui fiord mic. De la această distanţă, 
valurile păreau nemișcate. 

Dar linia de coastă se apropia. Acum vedea plaje de nisip şi brazi şi 
imaginea fugitivă a unei cabane cu acoperiş ascuțit. 

— Skywatch, sunt Icewall, a apelat din nou. Feet dry la bază minus 10. Încă nici 
un semn de bogies, over. 

— Copy, Icewall. Menţine direcţia. Fii pregătit, dacă bogies își menţin cursul şi 
viteza vor ieși din munți în orice clipă. 

— Afirmativ. 

Dar, desigur, au trebuit să-şi reducă viteza pentru că zburau printre 
piscurile îngheţate ale munţilor. 

— Skywatch, Icewall se separă. Poate reușim să-i vedem în stereo. 

— Roger, Icewall. 

— 2-1-8, sunt 2-0-1. Scorpion, mai eşti cu mine? 

— Chiar lângă aripa ta, Coyote, a răspuns celălalt aviator. Suntem cam 
singurei p-aici. Tu vezi ceva? 

— Nimic. Ce-ar fi să degajezi dreapta-sus şi să iei poziția eyeball’. 

— Roger. Execut. 


18 RIO - Radar Intercept Officer — al doilea membru al echipajului unui F-14 Tomcat. Se ocupă de 
comunicaţii, navigaţie, TARPS. 

19 Lieutenant — echivalent căpitan; cod NATO OF-2. 

2 Wingman — coechipier în formaţia de zbor. 

21 Formaţia preferată de zbor în câmpul tactic al aviatorilor americani este loose deuce. Cele două avioane 
zboară în formaţie foarte largă distanţate la peste 1 km pe orizontală și la 1 km pe verticală. Primul avion aflat mai 
sus (eyeball) are un câmp radar mai mare și descoperă mai uşor inamicul. Al doilea avion (shooter) este cel care 
atacă. 

Tomcatul lui Scorpion s-a aplecat brusc pe aripa dreaptă, arătându-şi burta 
către avionul lui Coyote. Acesta a putut vedea fiecare detaliu al încărcăturii de 
arme a lui Scorpion — patru rachete cu rază mare de acţiune AIM-54C Phoenix, 
două AIM-7M Sparrow şi două AIM-9 M Sidewinder — încărcătura standard pentru 
o misiune de intercepţie care era mortală la aproape orice distanţă. 

Apoi Scorpion a activat postcombustia și Tomcat a dispărut în depărtare. 
Despărţindu-se, cele două Tomcat puteau avea o acoperire radar mai bună pentru 
descoperirea țintelor încă mascate. În luptă, de obicei învinge cel ce-şi vede primul 
adversarul. 

Munţii se îngrămădeau în față, inaccesibili și cu piscurile acoperite de 
gheaţă. Coyote putea vedea clar limita zonei împădurite de pe pantele acestora. 
Solul de dedesubt era accidentat, mozaicat cu petice de câmp, păduri dese şi pante 
presărate cu bolovani. 

— Skywatch, sunt Icewall. la zi, ai idee dacă ne aflăm deasupra unui teritoriu 
amic? 

— Greu de spus, a răspuns operatorul de pe Hawkeye. Ar fi de presupus că 
vă aflaţi binișor în interiorul zonei amice, dincolo de no-man's-land. Dar dacă 
norvegienii cred că sunteţi nişte MiG-uri, vor încerca să vă doboare ca pe ruși. 

— Da' ce optimist ești astăzi, a replicat Coyote. 

Privi către pământul ce se desfășura sub avion. Peisajul părea paşnic, chiar 
idilic. Nu se vedea nici un semn de război, nici un tanc sau transportor blindat în 
flăcări, nici un vehicul militar pe șosele. 

— Negativ activitate la sol. Cred că suntem dincolo de linia frontului. 

— Roger, Icewall. Dar ţine ochiu’ mare. Ştii că colo e război, iar voi sunteți în 
mijlocul lui. 

Ochiu' mare, adică ochii în patru, cei mai buni senzori din dotarea unui 
aviator. Chiar și în războiul modern, high-tech, purtat de la mare distanţă, 
simțurile umane, cuplate cu rațiunea, instinctul și anii de antrenament, rămâneau 
cele mai bune unelte de la bordul avionului. 

— Coyote, sunt Scorpion! vocea lui Scorpion ascuţită, înăsprită de emoție, a 
izbucnit în căștile lui Coyote. Bogies! Bogies! 

— Şezi blând, Scorp! Care-i direcţia? 

— Bogies multiple la 0-8-5, angels? bază minus 4. Distanţa 15 mile. Am 5... 
6... 8 bogies, repet, 8 bogies în două grupuri, acum la 0-8-6. 

— Copy, 2-1-8. Dar tot avem nevoie de o identificare pozitivă. 

— Poate vrei să mă duc la ei şi să mă prezint? 

— Îi am și eu, a spus John-Boy din scaunul din spate. Tocmai ies dintre 
munți. 


2 Angels — termen-cod pentru altitudine. 

— OK, John-Boy, a confirmat Coyote. 

Se gândi că e ciudat, pentru că vorbea mult mai calm decât se simţea. Inima 
îi bătea nebuneşte anticipând acțiunea. Sau era vorba de frică? 

O clipă se gândi la Julie. Nu voia să moară! 

— Raportează lui Camelot. Spune-i că ne apropiem de bogies. 

A împins maneta de gaze spre înainte, simțind cum crește în spatele său 
puterea brută a motoarelor. Trei mile, câte una la fiecare secundă. 

— Coyote, aici Scorpion! Ăștia degajează spre mine... şi lansează! Am 
multiple lansări de rachete de la doi... patru bandits! Repet, patru bandits! 

Acum erau bandits, în loc de bogies. Nu mai erau avioane neidentificate, ci 
ostile, inamice. 

— Tine-te bine, Scorp. Sunt la o milă în urma ta și vin în forțaj. 

Vapori albi s-au format la vârful aripilor sale atunci când a spart bariera 
sonică. 


CAPITOLUL 2 


Miercuri, 18 iunie 

1424 Zulu (1524 ora locală) 
Tomcat 201 

În apropiere de Grotli, Norvegia 


Manșa trasă tare spre înapoi, maneta de gaze la maxim spre înainte (zona 
cinci — postcombustie/forțaj). Cabraj accentuat printre nori. 

Un sat a fulgerat pe sub avion, case și hambare din lemn pe fondul verde 
din capă-tul unui fiord șerpuit. 

La sud se întindea Jostedalsbre, cel mai mare ghețar continental din Europa, 
60 mile lungime și o suprafață de sute de mile pătrate în văile munților. Lumina se 
reflecta cu scânteieri diamantine în câmpurile de gheaţă și râurile înghețate, mult 
mai intens decât la suprafața mării, dar Coyote ignora feeria strălucitoare, 
distribuindu-şi atenţia între imaginile generate de computer pe Vertical Display 
Indicator de pe consola de bord şi Heads Up Display proiectat pe parbriz. 

VDI arăta avionul lui Scorpion, atacat de patru bandits, la 6.000 picioare 
deasupra altitudinii lui Coyote şi la aproape trei mile depărtare. 


VP MAGAZIN 


KEITH DOUGLASS VÂRTEJUL 

Al doilea grup de patru bandits și-au menţinut direcţia inițială atunci când 
au erupt dintre munții Jotunheim la 12 mile spre est, cabrând puternic şi 
continuând să năvălească asupra lui Jefferson cu viteza Mach 1. 

— Skywatch, Skywatch, a apelat John-Boy. Icewall 2-0-1. Avem 8 bandits, repet, 
8 bandits în două grupe marcate Alpha și Bravo. 2-1-8 este atacat de grupul Alpha. 

— Icewall, sunt Camelot, a apelat prin radio o voce aspră și Coyote l-a 
recunoscut pe Tombstone Magruder, CAG. Suntem vizați. Tinta prioritară este 
grupul Bravo, grupul Bravo. Ai înțeles? 

Coyote a ezitat. Wingmanul său se confrunta cu cele patru MiG ale lui Alpha, 
iar CIC i-a ordonat să se ocupe de celelalte patru ţinte, Bravo, încă neidentificate 
ce-și mențineau cursul direct către Jefferson. 

— 2-0-1 Copy, spuse scurt. Atac. 

Judecat la rece, ordinul avea sens. Probabil că Alpha era escorta de protecție 
pentru ceva mai mare, posibil un cvartet de Backfires, avioane grele precum cele ce 
au scufundat cu câteva zile mai înainte nava Keflavik cu rachete aer-suprafață AS- 
4. 

Acestor avioane nu li se putea permite să se apropie de Jefferson, pentru că 
exista riscul unei lovituri devastatoare cu rachete asupra aerodromului plutitor. 

Însă vânarea lui Bravo însemna să-i lase pe Scorpion și Juggler într-o 
confruntare 1 la 4 timp de câteva minute cruciale... o eternitate în combatul 
aerian. 

— Distanţa până la Bravo zece mile, spuse John-Boy. 

— Folosim Phoenix, hotărî Coyote. 

— Roger. Fixez ţintele. 

AIM-54 Phoenix era o ucigaşă cu rază lungă de acţiune, capabilă să se 
orienteze cu radarul asupra unei ţinte aflate la peste 100 mile depărtare. Utilizarea 
unei rachete de un milion de dolari împotriva unei ţinte aflate la cel mult zece 
mile distanță părea o risipă... dar asta era raza maximă a rachetelor Sidewinder cu 
cap de căutare în infraroșu, iar AIM-7M Sparrow, deşi puteau ajunge la cel puțin 
60 mile erau semiactive radar. Asta însemna că ar fi trebuit să menţină Tomcatul 
fixat pe curs, marcând ţinta cu radarul de la bordul avionului cât timp racheta 
SARH? zbura către victimă... iar în această clipă wingmanul său era atacat. 

— Am fixat ţinta, a anunţat John-Boy. Bravo 1 la zece mile. 

— Lansează! 

— Fox4-3! a dat John-Boy avertismentul de la lansarea unei Phoenix în timp 
ce acționa butonul de pe consolă. 


23 SARH - Semi Active Radar Homing -— sistem de ghidare a rachetelor prin detectarea emisiei radar 
reflectate de ţintă. 

2 Fox — prescurtare de la Foxtrot (codul fonetic pentru litera F-Fire/Foc). Cifra indică tipul de rachetă lansat: 

- Fox-1 — Sparrow 

F-14 a tresărit când racheta de jumătate de tonă s-a desprins de sub aripă. 
După aprinderea motorului aceasta a țâșnit înaintea avionului lăsând în urmă un 
panaș alb de fum în cerul nefiresc de albastru. 

— Următoarea ţintă! Fixare! 

— O am! Fox-3! 

Coyote se uită din nou la blipuri şi la simbolurile de pe VDI... Scorpion avea 
probleme. 


1425 Zulu (1525 ora locală) 
Tomcat 218 
În apropiere de Grotli, Norvegia 


— Două rachete vin în curul nostru! a strigat Juggler. 

Când și-a aruncat Tomcatul într-un viraj strâns la dreapta, Crandall a privit 
în urmă și a văzut rachetele venind în coada sa, cu dâre albe de fum lungi de o 
milă. 

— Să nu dai la boboci, Jug! Calc pedala la fund! 

Lăsând în urmă flăcările-momeală precum trena unui meteorit ce arde în 
atmosferă, F-14 s-a aruncat în jos către crestele zimţate ale munţilor pentru a 
transforma altitudinea în viteză, apoi a redresat, fulgerând către albastrul 
zenitului. În timp ce momelile ardeau, a oprit postcombustia trăgând maneta de 
gaze spre înapoi. Uneori era posibilă păcălirea rachetelor cu senzor de căutare în 
infraroșu oferindu-le o ţintă mai strălucitoare, mai fierbinte. Fără puterea 
motoarelor, Tomcat a mai continuat câteva secunde să urce din inerție, apoi a 
căzut într-un picaj aproape vertical, pe spate, o manevră de mică viteză ce i-a 
permis lui Crandall să execute un viraj extrem de strâns. După care au plonjat 
către munți cu avionul vibrând puternic pe măsură de câştiga viteză. În urmă, una 
dintre dârele de fum a virat sălbatic spre stânga, păcălită de flăcările-momeală. A 
doua a spiralat pe traiectorie, continuând să urmărească Tomcatul. 

Lieutenant Commander Alex Crandall era un tip masiv, dur, născut în 
ținuturile muntoase din Missouri, care a început să zboare în adolescență pe un 
Piper Cub... şi a ajuns să piloteze un Tomcat pentru Navy. lubea zborul, goana 
norilor peste cupola cockpitului și sentimentul de solitudine când se afla între cer 
și pământ. 


- Fox-2 — Sidewinder 
- Fox-3 — Phoenix / AMRAAM 
- Fox-4 — tunul de bord. Uzual se foloseşte: Guns! Guns! Guns! 

Acum, însă, singurătatea nu-l bucura. Pe VDI urmărea blipurile lăsate de F- 
14 al lui Coyote şi de perechea de rachete Phoenix. A auzit avertismentul ” Fox-3” şi 
ordinele de la CIC Jefferson ca acesta să se concentreze pe grupul Bravo. 

OK, fir-ar dracu-al dracului, dar ar fi fost mișto să aibă o mână de ajutor aici, 
sus. Scorpion Crandall se simţea de parcă era gol-goluţ în nemărginirea cerului cu 
patru MiG și o pereche de AA-8 căutătoare în infraroșu. Două MiG erau în spatele 
său; alte două se roteau în fața sa, înghesuindu-l ca într-o cutie. Treaba nu era 
bună. 

Dincolo de holograma generată de HUD, parbrizul era acoperit de munți. La 
mai puţin de o milă de vârfurile crenelate, Crandall a tras de manșă și a împins 
maneta de gaze la maxim. 

Acceleraţia i-a presat trupul în scaun, zdrobindu-i parcă faţa, ochii și 
creierul. A început să gâfâie scurt şi adânc, încordându-şi mușchii gâtului şi a 
braţelor, în luptă cu presiunea, cu “fuga” sângelui din cap ce ar fi avut drept 
consecinţă leșinul. Când pe HUD marcajul G a ajuns la 9,2, câmpul vizual s-a 
îngustat ca într-un tunel întunecat. 

Apoi presiunea a dispărut când Tomcat a revenit la zbor orizontal. Crandall 
înghiți lacom aerul venit în mască, întorcându-se dintr-o parte în alta a carlingii 
pentru a observa cerul în toate direcțiile. 

— Jug! Unde-s rachetele? Nu le văd! 

Din spate nu a venit nici un răspuns. Cabrajul la mare G l-a “adormit” pe 
RIO, un fapt destul de obişnuit pentru că datorită diferențelor de poziție dintre 
pilot și RIO, în spate forța G se manifesta ceva mai mult. Privi peste umăr, dar tot 
nu a depistat a doua rachetă sovietică. 

Destul de bine. Au scăpat de ea. Dacă nu, ar fi fost loviți deja. Pe noul curs, 
două avioane sovietice veneau spre el aproape frontal. 

Hotărând să lanseze o Sparrow, a mişcat uşor manşa pentru a aduce rombul 
de pe HUD peste simbolul ce marca unul dintre MiG-uri. După o secundă, s-a 
afişat codul ACQ” pentru ţinta vizată, iar în cască s-a auzit tonul de fixare. 

— Fox-l! anunţă lansarea unei rachete ghidată radar, iar degetul a apăsat pe 
butonul de declanșare a focului. 

SARH a şuierat de sub aripă dreaptă, năvălind către ţinta ce se apropia. 

Cele două avioane inamice au părut, o clipă, că sunt nemișcate, apoi s-au 
separat, unul spre nord, altul spre sud. Crandall a slăbit manşa spre stânga, 
urmărindu-l pe cel sudic, și menţinându-l în centrul conului invizibil de radiaţie 
proiectată de radarul AWG-9 al lui F-14. 

După câteva secunde, în depărtare a izbucnit un flash, iar de pe ecran a 
dispărut un blip. 


235 ACQ — acquisition - ținta fixată. 

— Am spulberat un MiG! a raportat prin radio 

Surprinse o reflexie a soarelui într-o cupolă de carlingă, mult deasupra lui şi 
în spate. Cele două MiG din urmă micșoraseră distanța și picau asupra sa ca 
șoimii asupra unui iepure. Unde dracu era Coyote? 


Va urma... 

versiunea în limba română 


UNCRIS 


— Foarte bine, Schultz, opreşte aici. 
Panzer III! a încetinit după care s-a oprit în vârful dealului, cu motorul huruind în 
ralanti. Blindajul tancului era acoperit de praf care estompa cenușiul în care era vopsit şi 


Crucea germană în negru şi alb de pe laterale. Pe 
B L turelă era inscripționat în alb numărul 525. Pe 
panoul frontal era un Y galben cu două bare - 
emblema 9th Panzer Division. Stepa pustie se întindea 
1 E până la orizont. Iarba înaltă se unduia în freamătul | | 
brizei ca un nesfârşit ocean verde-maroniu. Soarele 

neostoit ardea portocaliu pe cerul lipsit de nori. La vreo 300 m depărtare, solitară pe 
fundul plat al unei văi puţin adânci, se înălța o mică bisericuţă din piatră albă. Pe cupola 
de forma unei cepe negre se afla crucea cu trei bare a Bisericii Ortodoxe Ruse. 

Unteroffizier? Langer, comandantul tancului, s-a ridicat în turelă şi şi-a scos ochelarii 
prăfuiți. Şi-a şters faţa bronzată şi transpirată, apoi a cercetat biserica prin binoclu. 

— Pare pustie, a spus în laringofon. 

Soldat Schultz, mecanicul-conductor, s-a făcut auzit în căști. 

— Deci, ce facem? 


— Securizăm zona şi așteptăm, astea sunt ordinele. Un detașament special trebuie 
să se întâlnească cu noi. 


1 Panzer III - 5 oameni echipaj: comandant, tunar, încărcător, mecanic-conductor, operator-radio (mitralior-față). 
2 Unteroffizier — sergent în Wehrmacht (Armata Terestră Germană). 
3 Laringofon — microfon plasat pe laringe. Elimină zgomotul de fond puternic (motor). Folosit de tanchiști, piloți. 

— Sper, Herr Unteroffizier, spuse Soldat Koch, operatorul radio, care stătea 
dedesubt, în față, lângă mecanic. Acum suntem mult în afara razei de recepție a 
radioului. 

— Au avut nevoie repede de cineva aici, iar noi am fost singurii disponibili, a spus 
Langer. Toţi ceilalți forțează ca să facă legătura cu Guderian și să cucerească Kievul. 

— Băftoşii de noi, a comentat Soldat Hoppe, încărcătorul, ridicând vocea pentru a fi 
auzit peste zgomotul motorului. Tancul era deschis pentru ventilaţie și el era pe jumătate 
ieşit prin trapa stângă a turelei. 

— Dacă Ivan! se hotărăşte să apară, o să avem probleme. 

Ideea a provocat un mormăit aprobator din partea Gefreiter? Meyer, tunarul, aflat în 
trapa dreaptă a turelei. Mormăitul era contribuţia sa obişnuită la orice conversaţie. 

— Eh, să aperăm că acum Ivan este mai îngrijorat pentru Kiev, spuse Lang. 

— Să sperăm. 

— Oricum, războiul este aproape terminat. Într-o lună Stalin va fi terminat, noi 
vom mărșălui în parada victoriei la Moscova, apoi putem pleca acasă, la Viena. 


Echipajul era austriac, ca întreg efectivul din 9 Panzer. După ce ţara lor a fost 
anexată de Hitler în 1938 a fost redenumită Ostmark, ei au fost declarați 
cetăţeni ai Reich-ului, iar armata a fost absorbită de Wehrmacht. 

Până acum -— începutul lui septembrie 1941 — ei erau veterani ai 
războaielor lui Hitler. Cu toţii au căpătat Panzerkampfabzeichen$ pentru 
participarea la cel puţin trei bătălii de tancuri. Au luptat împreună în 
Olanda și Franţa anul trecut, apoi în Grecia și Iugoslavia în primăvară, 


înainte ca divizionul să fie trimis în est pentru invadarea Uniunii 
Sovietice. 

Langer şi oamenii lui nu se întrebau care este rațiunea pentru toate acestea. Fiihrer- 
ul a ordonat; ei au executat. Așa mergeau lucrurile. Și până acum, au avut doar victorii. 
Germania părea destinată să stăpânească toată Europa. 


— Hauptquartier” ne-a trimis până aici ca să cucerim o bisericuţă veche? a întrebat 
Schultz. Ce-i așa de special la ea, Herr Unteroffizier? 

— Leutnant n-a spus. Dar e un loc ciudat. Conform hărţii nu e nici un sat mai 
aproape de 100 km. 

Se uită cu binoclul în altă direcţie. 


+ Ivan — nume generic pentru ruși. 

5 Gefreiter — caporal în Wehrmacht. 

6 Panzerkampfabzeichen — decorație germană din WW II cu care erau recompensate trupele din diviziile de blindate. 
7 Hauptquartier - Comandament 

— Se pare că au venit colegii noștri. 

O coloană cenuşie de vehicule huruia pe drumul prăfuit din spatele lor, lăsând în 
urmă un nor ciudat de praf maroniu-roșcat. În faţă era o motocicletă cu ataş. Era urmată 
de un car blindat greu de tip 231 cu opt roţi, o maşină de teren Volkswagen, jumătate de 
duzină de camioane de trei tone Opel Blitz, un camion-staţie radio şi un tun antiaerian 
montat pe o semişenilată. Un blindat uşor, tip 222, încheia coloana. Unul dintre camioane 
avea întins deasupra un steag nazist mare pentru recunoaştere aeriană. 

Langer a semnalat runele duble ca niște fulgere de pe plăcuţele de înregistrare. 


B 1 A 


— SS. Nu-mi dau seama ce unitate. 

— Division Wiking are o swaztika rotunjită, iar Leibstandarte SS Adolf Hitler 
(Regimentului de Gardă a lui Hitler) o cheie pe un scut, a spus Koch. Doar astea două 
unități Waffen-SS au fost trimise până acum în Ucraina. 

— Nu văd nici un fel de insignă. Nici măcar un simbol tactict. Ciudat. 

Se uitau la convoiul care urca panta dealului. Comandantul lor de pluton, Leutnant 
Krugman, a coborât din tanc şi s-a apropiat de Volkswagen. A schimbat saluturi cu cei 
doi ofițeri de pe bancheta din spate. După o discuţie scurtă, Krugman s-a întors la tanc. 

Vocea sa aspră s-a auzit în radioul FuG 5 (Funkgerăt). 

— Asiguraţi supraveghere până ce este verificată biserica. 

Cele cinci tancuri ale plutonului au rămas sus pe deal, în timp ce infanteriștii 
săreau din camioane. Fiecare soldat era echipat în «<< ž 
uniforma cenușie a Wehrmacht-ului, dar cu “5 
însemnele de armă de la guler şi vulturul de pe 
mânecă al Waffen-SS. Banderola de la manşete 
indica numele unității, dar Langer nu putea citi de 


la această distanță. Kilia 


8 Simbolurile tactice erau un sistem de simboluri aplicate vehiculelor militare. Identificau tipul unității căreia îi aparțineau 
fără a specifica unitatea propriu-zisă. 

Biserica avea o singură intrare, cu o ușă din lemn masiv, întărită cu fier. Ferestre nu 
erau. Unitatea formată dintr-un Scharfiirer”, o echipă cu mitralieră, şi câțiva puşcași, a 
ocolit prin jurul dealului pentru a se apropia pe o direcţie oblică. Ajunși la ușă, 
Scharfiirer-ul a năvălit înăuntru, urmat de ceilalți. 

După o jumătate de minut a ieşit cu arma ridicată deasupra capului pentru a 
semnala că totul este în regulă. Ca să fie și mai clar a scos și un șuierat puternic dintr-un 
fluier. Ca răspuns, vehiculele SS s-au apropiat de biserică și au parcat. 

— Formati un „arici”, a ordonat Krugman. 

Tancurile au intrat în formaţie defensivă, formând un inel în jurul văii cu ţevile 
tunurilor spre exterior. 

— Vom escorta convoiul la întoarcere, după ce vor fi terminat aici. Între timp, toată 
lumea se odihnește, dar rămâne în alertă. 

Motoarele au fost oprite. Mulțumiţi să scape din tancul înăbuşitor, Meyer, Hoppe, 
Koch și Schultz au ieșit în liniștea asurzitoare dimprejur. Din cauza căldurii și-au scos 
vestoanele negre din postav, rămânând în tricouri cenușii cu mânecile suflecate. 

Echipajele celorlalte tancuri au profitat de pauză pentru a lua o gură de aer 
proaspăt, să-și dezmorțească picioarele, și să-și facă nevoile. Umbrele se lungeau pe 
măsură ce se apropia amurgul. 

Meyer mânca clefăind un cârnat. Deși era slab ca un cuier părea să aibă o groapă 
fără fund în stomac şi nu rata nici o ocazie să mănânce. Schultz s-a urcat pe capota din 
spate şi a deschis o trapă de întreținere. Praful şi nisipul intrau tot timpul în motor, aşa că 
el se agita şi se îngrijea de a sa liebling. Langer a rămas sus, pe turelă, supraveghind prin 
binoclu activitatea de la biserică. 

— Cine-i grasu'? a întrebat Koch. Arată de parcă ar fi la paradă. 

Langer s-a concentrat pe Volkswagen. Cei doi ofițeri coborâseră din maşină. Unul 
era înalt și suplu şi avea la guler însemnul de Hauptsturmfiihrer!0. Celălalt era un 
Standartenfiihreri!, un bărbat rotofei, cu ochelari, în uniformă neagră de dinainte de 
război, cu cizme lucitoare și banderolă roșie cu swastika pe braț. Uniforma îi era nou 
nouţă şi nu avea nici un fel de decoraţii. Nu se potrivea deloc cu imaginea idealizată a 
SS-istului care punea accentul pe aptitudinile fizice. Probabil că gradul este onorific. 

— Pare a fi un colaborator SS care încă mai poartă vechea uniformă, spuse Langer. 
Civilii trebuie să poarte uniforme în teritoriile ocupate, deci s-ar putea să fie prima oară 
când o îmbracă. 


% Scharfirer — sergent în Waffen-SS. 
10 Hauptsturmführer — căpitan în Waffen-SS. 
1 Standartenführer — colonel în Waffen-SS. 

Hoppe a pufnit cu dispreţ. Și-a scos o ţigară, a aprins-o și a dat pachetul mototolit 
mai departe. 

Se uitau la ofițerii SS de lângă biserică. Hauptsturmfiihrer-ul arăta spre diverse 
detalii, în timp ce Standartenfiihrer-ul da aprobator din cap. Imediat ce acesta a fost 
satisfăcut, celălalt a dat un ordin. Mișcându-se cu rapiditate, o a doua echipă au debarcat 
echipament şi nişte lăzi pe care le-au cărat înăuntru. Un camion avea la remorcă un 
generator mobil; cablul electric a fost desfășurat şi introdus în biserică. 

— Ce-i acolo? a întrebat Koch, plesnind o muscă de pe gât. Provizii? 

— Habar nu am. Dar pare destul mică ca să stocheze prea multe. 

Poate că e vorba de pradă, şi-a dat cu părerea Schultz, închizând trapa de 
întreținere. Icoane și alte alea. 

— Contribuţii la colecţia de artă a lui Herr Göring, spuse surâzând Hoppe. 

Hermann Göring, comandantul Luftwaffe, era notoriu pentru stilul său de viață 
extravagant și profita din plin de cuceririle lui Hitler pentru a-și însuși orice valori din 
teritoriile ocupate. 

Soarele s-a cufundat în rugul roșu de la vest și o lună mare strălucea ca un craniu. 
Noaptea era liniștită. Se auzea doar zumzetul generatorului, iar cadrul ușii era marcat de 
lumina puternică din interior. 

Generatorul a dat câteva rateuri, apoi s-a oprit; lumina a pâlpâit și ea. 

Un oribil cor de urlete a izbucnit dinăuntrul bisericii. 

Echipajele au alergat în tancuri şi au închis trapele. Motoarele au huruit, trezite la 
viață; turelele s-au rotit, aţintind tunurile pe biserică. 

Urletele au încetat. 

Liniște lungă, tensionată. Apoi radioul a pârâit: 

— Am pierdut contactul. 5-2-5, cercetează și raportează! a ordonat Krugman. 

Langer a repetat şi confirmat ordinul, după care a coborât în turelă. Schultz a 
răsucit tancul, fără a aprinde farurile. Langer privea prin vizorul turelei în timp ce 
coborau panta în zdrăngănitul șenilelor. Hoppe a deszăvorât tunul gata să încarce 
proiectil perforant sau brizant după cum i-ar fi cerut Meyer care se uita prin periscopul 
de ochire al tunului de 50 mm. Koch a reverificat banda de muniţie a mitralierei MG-34 
din față. 

Tancul s-a oprit la mică distanță de vehiculele SS parcate, vizibile în lumina lunii. 
Totul era nemișcat şi tăcut — ca un mormânt. Singurul zgomot era făcut de motorul 
tancului. 

Lang a deschis turela. 

— Herr Standartenführer? Herr Hauptsturmführer? E cineva? 

Nici un răspuns. 

— Fir-ar să fie, trebuie să mergem înăuntru, să verificăm. Meyer, Hoppe, Koch — 
veniți cu mine. Schultz, rămâi aici. Ţine motorul pornit. 

Cei patru membri de echipaj au coborât din tanc și și-au deschis tocurile pistoalelor 
Walther. Hoppe, Koch și Meyer au schimbat o privire şi și-au luat pistoalele în mână; 
Langer a deschis tocul pentru muniţie și a scos un încărcător lung pentru pistolul 
mitralieră MP-40. Apoi au înaintat cu toții apropiindu-se de blindatul 222. Langer a bătut 
în panoul metalic, dar nu a răspuns nimeni. Își puse lanterna în dreptul unui vizor și 
privi înăuntru. 

Cei trei membri ai echipajului erau prăbușiți în scaune, nemișcaţi, cu gurile căscate, 
ochii deschişi având privirea sticloasă a morţii. Nu-și dădea seama ce i-a ucis, dar nu se 
vedea sânge. Langer s-a întors spre ceilalți și-și trecu muchia palmei peste gât. 

Apoi a semnalat să se înainteze. Înconjurând biserica, au verificat și celelalte 
vehicule și au găsit aceeaşi situaţie. Șoferi şi echipaje moarte. După ce au adunat trei MP- 
40 ca să se înarmeze mai bine, cei patru au intrat în biserică. 

Uşa grea de lemn era întredeschisă şi un cablu electric șerpuia prin deschizătură. 
Cu toţii și-au armat pistoalele-mitralieră. Langer le făcu celorlalți semn să aștepte, iar el 
s-a strecurat în interior, aplecat, cu degetul pe trăgaci. Ochii îi priveau în toate părțile, 
cercetând colțurile întunecate pentru eventuali inamici ascunși. 

Nimic. 

A aprins lanterna și a rotit-o în jur. Apoi a coborât ţeava armei și a semnalat 
celorlalți să intre. Obişnuiţi cu ororile războiului, singura lor reacție vizibilă a fost 
ridicarea sprâncenelor la vederea a ceea ce dezvăluia lumina lanternelor. 

Soldaţii SS erau morţi, răspândiţi pe podea. 


Hoppe a cercetat trupurile cele mai apropiate. „N 

— Nu se vede nici un semn pe ei. L 

— N-am auzit nici o explozie, a adăugat Koch. / ] N 

— Nici focuri de armă, nici capcane în pardoseală. A - ` 
— Păi, ce i-a ucis? y 
— Nu ştiu, spuse Langer. A 


Priveau în jurul lor. Interiorul nu avea înfățișarea obișnuită \, 
unei biserici ortodoxe. In mod normal ar fi trebuit să fie divizat în 
pridvor, navă şi altar, dar aici era doar o singură încăpere boltită, 
goală, cu excepţia morţilor. Pereţii erau din piatră, complet goi. Nu exista un altar, nici 
scaune, nici icoane. 

— Nu e nimic aici, spuse Kock uimit. 

Langer a păşit printre trupurile celor morți cercetându-le uniformele. Pe mâneca 
stângă era cusut un romb negru cu o rună albă ramificată, semnul unei specialități pe 

care el nu-l recunoștea. Dedesubt aveau o banderolă neagră cu literele RFSS cusute cu fir 
de argint. 

— Reichsführer-SS. Asta e banderola pentru cei din garda personală a lui Heinrich 
Himmler. = 


S-a oprit lângă standartenfiihrer şi-i controlă NS kk 


[mi 


buzunarele, găsind acte civile și o legitimație SS. ÎN S= 
identificau ca fiind Dr. Ernst Ziegler, profesor de Rei chsf uhr er == hh 
astronomie. Ce căuta un astronom într-o zonă de o | 

război? 

Ca să adâncească şi mai mult misterul, erau și un permis special care prevedea că 
Ziegler “din ordinul Reichsführer-SS, îndeplinea cercetări de o natură urgentă și specială 
despre care nu puteau fi divulgate detalii”. Se ordona cooperarea tuturor civililor, 
poliției şi autorităţilor militare. 

Langer a verificat apoi pe hauptsturmfiihrer şi a găsit carnetul Waffen-SS. Conţinea 
îndemnările militare ale ofițerului: date personale, stagii de pregătire, promovări, 
recompense şi altele. Frunzărindu-l, a aflat că acesta era alocat în prezent la SS- 
Sonderkommando Ziegler, fapt ce lui nu-i spunea nimic. SS crea în mod obişnuit o mulțime 
de unități speciale temporare pentru o varietate de îndatoriri şi fiecare era denumită cu 
numele ofițerului aflat la comandă, în acest caz nefericitul standartenfiihrer. 

Hauptsturmțfiihrer-ul avea şi el o servietă din piele. Căutând în interior, Langer a 
văzut clasificarea de securitate şi marcajul pentru acces special pe coperta unui 
document ce purta numele de cod Aktion Kosmich (Operaţiunea ” Cosmic”), şi nu l-a mai 
citit. 

S-a întors la tanc și a raportat prin radio locotenentului său ce a găsit. 

— Poate că a fost un gaz otrăvitor, a răspuns Krugmann. O capcană. 

— Nu am mirosit nimic neobişnuit, iar trupurile nu prezintă nici un semn. Nici 
arsuri, nici băşici, nici piele palidă. Nu e nici vomă sau diaree. Pare că pur şi simplu au 
căzut morți. 

— Ce altceva putea să-i omoare? Spui că nu au nici un fel de rană? 

— Așa este, Herr Leutnant, dar dacă a fost un gaz, de ce nu am fost şi noi afectaţi? 

— S-ar fi putut disipa înainte de a ajunge voi acolo. Probabil că ruşii au produs un 
nou agent non-persistent de care nu a mai auzit nimeni până acum, unul care nu lasă 
simptome externe. Pune-ţi masca de gaze. Și mănușile, înainte de a atinge ceva. Vin și eu 
acolo. 

Langer a luat măştile M-38 ale celorlalți membri ai echipajului, tabletele pentru 
decontaminare, cagulele şi mănuşile. După ce i-a spus și lui Schultz să-și pună masca, și- 
a pus-o şi el, iar pe celelalte le-a dus camarazilor săi. În timp ce le transmitea 

instrucţiunile locotenentului, Meyer i-a atras atenţia arătând spre podea. Era pavată cu 
lespezi de piatră, iar în centru, pe una mult mai mare, se vedea o inscripţie ștearsă în 
chirilică ce părea să indice anul 1801. 

— Urme proaspete de rangă pe margini, a constatat Lange, care a îngenuncheat ca 
să o examineze mai îndeaproape. 

Se uită la echipamentul adus de soldaţii SS. Cea mai mare parte erau unelte pentru 
săpat: răngi, ciocane, târnăcoape, lopeţi, şi fusese montat şi un troliu cu tripod. 

— Au încercat să ridice lespedea asta. 

Hoppe a ridicat uimit din sprâncene. 

— Voiau să jefuiască un mormânt? 

— Poate. Știe careva să citească ruseşte? 

Toţi au dat din cap în semn de neştiință. 

Fusese montat și un reflector, dar când Langer a făcut contactul nu a funcționat. 
Becul părea în regulă, așa că s-a dus să verifice generatorul. Deşi mai avea o grămadă de 
combustibil în rezervor nu a vrut să pornească. La o privire mai atentă părea oarecum 
topit. Clădirea în sine nu avea lumină electrică, doar nișe goale pentru candele. 

— Scoateţi cadavrele afară, a ordonat Langer, stând cu mâinile în șolduri. Și 
spuneţi-i lui Shultz să dea și el o mână de ajutor. 

Meyer l-a adus pe Schultz și toți patru au început să adune plăcuţele de identificare 
și carnetele celor morţi înainte de a-i căra afară. 

Krugmann a venit și el împreună cu echipajul lui de patru oameni, toți purtând 
măşti de gaze și mănuși. Ceilalţi au luat poziție de drepţi, dar el le-a făcut semn să 
continue. Oamenii lui s-au alăturat și ei activității macabre de transport al cadavrelor. 

Langer i-a înmânat servieta, carnetele de identitate ale celor doi ofițeri SS și 
permisul special al lui Ziegler. Leutnant şi-a aprins lanterna și le-a 


cercetat. 

— Le-ai citit? a întrebat într-un târziu, aruncându-i o 
privire atentă. 

— Doar actele de identitate, Herr Leutnant. 

— Aceasta este o unitate a SS-Sonderkommando 
Ziegler, un detaşament care nu aparţine nici unuia dintre 
principalele departamente ale SS. Face parte din garda 
personală a lui Himmler. 

— Şi pentru ce a fost organizat? 

— Se pare că SKZ a fost creat chiar înainte de începerea 
războiului cu scopul de a „recupera artefactele de importanță ştiinţifică specială din zonele de 
front”. Au ordin să captureze acest sanctuar. 

— Pentru ce, Herr Leutnant? 

— Încă încerc să pun toate piesele la un loc. Aceste documente fac referire la un 
dosar SS clasificat material Strict Secret, care, din motive evidente, nu va fi luat niciodată 
în câmpul de combat. Aşa că nu este decât un rezumat cenzurat. Dar ceva este clar: și 
rușii considerau sanctuarul ca fiind important. Conform acestui raport de Informaţii, este 
singura construcție religioasă din zonă pe care comuniştii nu au dărâmat-o. Trupele de 
securitate NKVD au apărat acest sector până ieri, când au fost retrase pentru a ajuta la 
apărarea Kievul. Asta a dat SKZ șansa de care aveau nevoie. Divizionul nostru se afla cel 
mai aproape şi Himmler a ordonat ca noi să ajutăm. 

— De ce Securitatea lui Stalin apără un sanctuar religios? 

— Bună întrebare. Voi trimite un raport preliminar la Hauptquartier. Va trebui să 
folosesc radioul puternic din camionul de comunicaţii, pentru că cel de pe tancurile 
noastre nu bate până acolo. 

Krugmann s-a întors repede, vizibil iritat. 

— Radioul nu funcționează. Vezi dacă oamenii tăi îl pot repara. Și pregăteşte unul 
dintre camioane. Noi n-avem loc în tancuri să cărăm ceva. 

— Koch, Schultz, ocupaţi-vă de asta, a ordonat Lange, iar cei doi au plecat în grabă. 

Krugmann a reînceput să citească. 

— La 15 aprilie 1801 aici a căzut un meteorit. Autorităţile țariste au făcut 
investigaţii, dar au ţinut secret ce au găsit. Sfântul Sinod a fost atât de alarmat, încât a 
ordonat ca tot ce exista în acest loc să fie incinerat şi să se construiască acest sanctuar pe 
locul căderii meteoritului. 

— Şi de ce ar fi SKZ interesat de acest meteorit? 

— Pentru că atunci când Dr. Ziegler a analizat vechile rapoarte a tras concluzia că 
nu a fost un meteor. A calculat că viteza de intrare în atmosferă şi craterul de impact au 
fost prea mici. Martorii oculari au declarat că a zigzagat pe cer înainte de impact. Ziegler 
s-a gândit că, de fapt, ceea ce s-a prăbușit a fost un fel de navă. Dar nimeni nu a excavat 
vreodată acest loc ca să vadă ce a fost îngropat aici. Biserica Ortodoxă a interzis orice 
săpătură, o interdicție ce a continuat și sub bolşevici. 

Langer s-a încruntat. 

— Nu exista nici un avion în 1801. 

— Nu, nu existau. 

— Doamne, asta e o poveste nebunească. 

— Exact ce au spus și cei de la Biroul Tehnic al Luftwaffe şi de la Laboratorul de 
Cercetare al Armatei. Ei consideră că este un nonsens datorat unor țărani superstițioşi. La 
urma urmei, când un meteorit a explodat deasupra Siberiei acum vreo 30 ani localnicii au 
crezut că distrugerile au fost provocate de vreun zeu păgân. Pentru că militarii nu au fost 

interesați, Himmler a ordonat ca SKZ să se implice. Dacă ceea ce este îngropat aici 
provenea de pe o altă planetă, atunci părțile rămase ar putea fi de folos. Recuperarea 
unei tehnologii avansate ar fi o lovitură incredibilă dacă ar putea fi introdusă în ceva de 
uz militar. lar Reichsfiihrer-ul căuta continuu căi de sporire a propriei puteri şi influențe. 

Koch şi Schultz s-au întors. 

— Herr Leutnant, nici unul dintre radiourile din camioane nu poate fi reparat. 
Cablajele şi tuburile sunt arse, iar noi nu avem piese de rezervă. 

— De asemenea, nici unul dintre camioane nu mai porneşte. Și nici unul dintre 
celelalte vehicule SS. Toate circuitele lor electrice au fost prăjite. 

— L-a fel s-a întâmplat şi cu generatorul, a adăugat Langer. 

Krugmann a oftat exasperat. 

— Atunci sifonați cât puteți de mult combustibil, ca să avem pentru tancuri. N-are 
rost să i-l lăsăm lui Ivan. 

Apoi Krugmann s-a întors spre Langer. 

— Putem presupune că hauptquartier ne-ar fi ordonat să preluăm Aktion Kosmich. 

— Ce s-a întâmplat cu vehiculele lor? 

— Nu ştiu. Nu am auzit niciodată de vreun gaz toxic care să provoace scurtcircuite 
electrice. Nu cred că a fost vorba de așa ceva. 

Îşi scoase masca şi ordonă celorlalţi: 

— Duceţi-vă. Și vă puteți scoate și voi măștile. 

— Dar tancurile noastre de ce nu au fost afectate? Sau noi? 

— Probabil că are o rază de acţiune limitată. 

— Dar dacă deranjăm ceva, s-ar putea să declanșăm iar situaţia. 

— Trebuie să ne asumăm riscul. Vom săpa, indiferent de ce o fi acolo. 

— Da, Herr Leutnant. 

A încercat să-şi ascundă îndoielile din voce. Ordinele se execută, nu se discută. 

Dirijat de Krugmann, tancul lui Langer a fost mutat înapoi pe deal. Un alt echipaj 
stătea de veghe pe culme, cercetând semne care să trădeze prezența inamicului în stepa 
luminată de lună. 

Înăuntrul sanctuarului lespedea a fost ridicată cu funii trecute pe sub ea. Acestea 
erau agățate de troliul adus deasupra ei pentru a o manevra. Placa grea se ridica încet în 
timp ce câţiva dintre cei mai solizi oameni din pluton, dezbrăcaţi până la brâu, trăgeau la 
unison scripetele scârțâitor. Atmosfera era tensionată. 

Dar nu s-a întâmplat nimic. Sub lespede era o groapă. Placa de piatră a fost rotită 
într-o parte și lăsată pe podea. Cu toţii s-au adunat la margine luminând adâncul cu 
lanternele. 


VP MAGAZIN 


David W. Amendola SANCTUARUL 


Adâncă de doi metri, groapa era căptuşită cu pietre ca o criptă mortuară. Jos erau 
două emisfere goale cam de un metru în diametru, făcute din ceva strălucitor precum 
aluminiul. Suprafeţele exterioare erau nişte protuberanțe ca nişte cristale, dispuse 
precum detonatoarele de contact ale unei mine navale. Krugmann a sărit în groapă, şi-a 
pus mănușile şi a ridicat una. 

— Asta sigur nu este un meteorit, a spus Hoppe. 

— Parcă ar fi jumătăţile unei mingi mari, goale în interior, a adăugat Koch. 

Krugmann a lăsat jos emisfera şi a luminat primprejur. A văzut nişte fragmente şi a 
ridicat unul. Era un ciob crestat şi curbat, dintr-o substanță necunoscută albastru pal și 
netedă ca sticla. S-a cățărat afară din groapă, continuând să examineze fragmentul. I-a 
testat și tăria rupându-l cu ușurință în două. 

— Aveţi vreo idee, Herr Leutnant? a întrebat Lange. 

Krugmann şi-a frecat bărbia. 

— Probabil că au ridicat lespedea doar cât să vadă pe sub ea ce e dedesubt, dar au 
declanșat ceva ce i-au ucis; un fel de dispozitiv anti-furt. Apoi lespedea a căzut la locul 
či 

— Ce a fost în sferă? 

— Habar nu am. Asta e tot ce am găsit. 

Apoi se întoarse spre ceilalți. 

— Patru dintre voi să coboare în groapă și să înceapă să sape. Vedeți dacă e 
îngropat ceva. 

A fost coborâtă o scară și au coborât patru oameni cu cazmale și găleți. Cu grijă, au 
scos afară emisferele și fragmentele şi le-au pus pe podea. Într-un colţ, au găsit o gaură 
destul de mare încât să permită intrarea unui adult. Cel mai mărunt dintre oameni, un 
tip suplu şi viguros, s-a târât înăuntru ca să arunce o privire. 

— Ce-i înăuntru, Hans? 

— Un fel de tunel. Şi miroase ciudat. 

Sus, Krugmann studia inscripţia de pe lespede. 

— Am învăţat rusa la universitate, înainte de război, spuse. 

Încruntat, a scos din nou documentele SS, căutând ceva anume. Când a găsit-o, a 
comparat-o cu inscripţia. Încruntarea i s-a adâncit. 

Un tremur ușor a zgâlțâit sanctuarul. S-au oprit cu toții privind în jur. 

— Cutremur? a întrebat cu neliniște unul dintre oameni. 

O a doua zguduitură, mai puternică, i-a zgâlțâit pe toţi. Oamenii din criptă s-au 
grăbit să iasă afară. 

Ochii lui Krugmann s-au mărit înțelegând. 

— leșiți imediat afară! ACUM! 

Cu toții s-au năpustit afară şi s-au urcat în vehicule. Încă pe când alergau, 
pământul s-a cutremurat puternic sub picioarele lor și, de data aceasta, nu s-a mai oprit. 
Doi oameni s-au împiedicat și au căzut. Krugmann a tras de ei, ridicându-i în picioare şi 
strigându-le să continue să alerge. 

Plutonul a sărit în tancurile Panzer III, au pornit motoarele care încă mai erau calde 
așa că au putut folosi demaroarele electrice, în loc să dea la manivelă din exterior. 
Zgomotul motoarelor demarate era acoperit de un vuiet profund. 

— Herr Leutnant, ce se întâmplă? a întrebat Langer prin radio. 

Aştepta cu nervozitate răspunsul ofițerului prin zgomotul puternic ce-l înconjura. 

— Idioţii! a strigat Krugmann. Ziegler ar fi trebuit să citească inscripția. Traducerea 
a fost greşită. Este un avertisment din partea Sfântului Sinod. 

— Ce a fost în sferă? 

— Un ou! Deschiderea sferei i-a permis să eclozeze! 

Din turelă, Langer a privit de jur împrejur. Chiar în acele clipe o crevasă mare s-a 
deschis sub biserica ce se prăbușea, înghiţind-o complet, cu tot cu vehiculele SS de 
alături. Dispariţia lor în abis era însoţită de un fel de răget profund. S-a ridicat un nor de 
praf, iar prin el se vedeau ieșind din crevasă nişte tentacule îngrozitoare acoperite de 
mucus. În lumina lunii păreau cenușii, cu un aspect lepros. Tot mai multe tentacule 
ieșeau din pământ, crescând cu o viteză imposibilă, nepământeană. O duhoare groaznică 
venea dinspre ele. 

În acel moment a apărut o imensă bestie mecanică. Lui Langer i-a îngheţat sângele 
în vene. Era un tanc greu rusesc. 

Majoritatea tancurilor sovietice cu care se confruntaseră până acum erau depășite, 
fiind modele fabricate înainte de război. 
Datorită acestui fapt cât și a tacticilor 


nepotrivite, nu s-au putut opune panzerelor. Dar 


/ 

acesta era unul dintre noile modele, un KV-l, un QA a E o arasta TAN 
LPT &y, 

monstru de 47 t cu blindajul atât de gros încât “900999 >= 
singurele arme germane capabile să-l penetreze 
erau tunurile mari de artilerie. lar puternicul tun de 76,2 mm din turela imensă putea 
străpunge cu ușurință un Panzer II. 


Tentaculele s-au întins către KV-1, înfăşurându-se în jurul corpului precum şerpii. 
Din șasiul metalic au început să iasă vapori, pentru că nenumăratele ventuze păreau să 
secrete un fel de enzimă acidă care-l topeau, încercând să ajungă la echipajul lipsit de 
apărare prins în capcană, în interior. 

Cu o viteză ameţitoare, chestia s-a năpustit şi asupra germanilor, înșfăcând patru 
tancuri într-o furtună de tentacule zvârcolite. Tancul lui Langer, aflat mai departe în 
spate, a fost deocamdată ignorat. 

— Deschideţi focul! a ordonat. Doar mitralierele. 

Mitralierele coaxiale din față au erupt în rafale asurzitoare sfârtecând tentaculele 
înfundate deja în celelalte vehicule. Linii de trasoare verzi, gloanţe de 7,92 mm, 
mărunţeau carnea pală şi împrăștiau sânge lipicios, ricoșând de oţelul ce se topea. Vocile 
disperate ale celorlalți comandanți de tancuri răsunau în radio. Chestia, ce-o fi fost ea, îşi 
creştea noi tentacule imediat ce celelalte erau sfârtecate. Vocile s-au dezintegrat în urlete. 

Echipajul lui Langer a izbucnit în blesteme când cele patru tancuri germane s-au 
transformat în niște fierătănii contorsionate. Unele trape erau deschise, dar nimeni nu a 
ieşit prin ele. Radioul a rămas tăcut. KV-1 încă se mai lupta cu creatura, dar tentaculele se 
afundau prin blindaj, dizolvându-i blindajul cât era el de gros. Una dintre şenile era deja 
topită, imobilă. 

Chestia şi-a întors atenţia spre tancul lui Langer. Acesta a intrat imediat în turelă 
închizând trapa, chiar în clipa când Panzer III a fost înșfăcat. 

— Schultz, scoate-ne de aici! 

Schultz a băgat în marche-arriere şi a apăsat tare pe accelerație. Motorul Maybach de 
300 CP a mugit ca un taur, dar Panzer III nu s-a mişcat. A smucit levierele de comandă 
înainte și înapoi, încercând cu disperare să elibereze tancul. 

— Nu pot să-l urnesc! a strigat. 

Metalul din jurul lor a început să se îndoaie şi să sfârâie. 

Mai multe tancuri au apărut la vedere zdrăngănit. Prin vizorul periscopic Langer a 
recunoscut silueta lui T-26, un tanc uşor, rusesc, considerat pradă ușoară pentru tunarii- 
antitanc germani. În bătălii distruseseră un număr substanţial dintre acestea. Trei dintre 
ele s-au năpustit într-un fel de șarjă sinucigaşă, o încercare sfidătoare dar inutilă de a 
distrage atenţia chestie. 

Aveau ţevile tunurilor mai scurte decât cele normale. După o clipă, Langer şi-a dat 
seama de ce acestea ţinteau în sus. Prin ele au fost lansate lungi şuvoaie alb-galbene de 
foc. Acestea erau tancuri KhT-133, varianta aruncătoare de flăcări a lui T-26, proiectate să 
ia cu asalt fortificațiile. 

Tentaculele unsuroase au luat foc instantaneu, retrăgându-se pe măsură ce flăcările 
portocalii se întindeau de-a lungul lor. Tancul lui Langer şi KV-1 au fost eliberate. 
Tentaculele zvârcolitoare s-au retras arzând în crevasă, dispărând din vedere. Un fum 
negru, uleios se ridica în locul lor; Langer a simţit că se sufocă din cauza mirosului greu, 
oribil. 

— Arzi, nenorocito, arzi! a strigat Koch. 

Infanteria rusească, mecanici judecând după echipamentul lor, au sărit jos de pe 
tancuri şi au alergat către marginea crevasei. Langer a presupus că vor arunca încărcături 
explozive pentru a transforma bârlogul într-un mormânt, îngropând creatura pentru 
totdeauna. 

KV-1 a început să rotească turela către ei. 

Langer a apăsat repetat pe o manetă. Canistrele metalice montate pe un suport din 
spatele tancului au căzut pe sol într-o succesiune rapidă. 

— Întoarce cu spatele, imediat! 

Schultz a rotit tancul în norul ecranului de fum. Panoul frontal de blindaj era cel 
mai gros, aşa că l-a orientat spre inamic, dar încercând să-l menţină oarecum oblic, 
pentru ca proiectilele trase de rus să ricoşeze în loc să penetreze. 

Tunul lui KV-1 a detunat și un clang puternic a asurzit echipajul. Meyer şi Hoppe 
au tipat; o durere fierbinte a cuprins piciorul lui Langer. Obuzul ricoşase, dar impactul a 
pulverizat țăndări metalice precum şrapnelele prin tot compartimentul. După câteva 
clipe un al doilea obuz a ratat îndeaproape, tunarul rus fiind stânjenit de ecranul de fum. 
Schultz a continuat să ruleze cu spatele până ce au ajuns de cealaltă parte a dealului, la 
adăpost, după care a tras de leviere pentru a roti tancul, cu șenilele săpând urme adânci 
în țărână. A băgat în treaptă mare de viteză şi a călcat acceleraţia. Cu motorul urlând şi 
în viteză maximă, tancul s-a pierdut în noapte. 

Langer strângea din dinţi din cauza durerii provocate de rană, dar era atent în 
spate după eventuale semne de urmărire, însă nu a observat nimic. KV-1 era scos din 
funcţiune, iar tancurile aruncătoare de flăcări continuau să se ocupe de distrugerea 
creaturii. 

Germanii au rămas tăcuţi, zdruncinaţi de viziunea creaturii fără nume pe care au 
stârnit-o, gândindu-se la camarazii pierduţi — şi pentru ce? 

Pe când Hoppe deschidea trusa de prim ajutor, Langer reflecta acrit că Heinrich 
Himmler va trebui să conceapă un nou plan pentru a-l impresiona pe Fiihrer. 


SFÂRȘIT 

versiunea în limba română 


UNCRIS 


EPISODUL III 


— Locotenente, nu poți să faci asta! a strigat Fry. 

În loc de răspuns, Dubois a armat şi a mai tras două încărcături spre 
camioneta ce se îndepărta. Fry a fost înspăimântat văzându-l trăgând asupra 
unor copii neînarmați şi a lansat două focuri de avertisment în aer. Dubois a 
încetat să mai tragă şi a coborât țeava Remingtonului. Când se întoarse spre 
Fry, fața îi era roşie de furie. 

— La dracu, i-am avut în mână, iar tu i-ai şăsat să scape, amator 
nenorocit! 

Fry nu s-a lăsat, 

— Locotenente, voiam doar să le punem nişte întrebări, nu să-i ucidem. 
Nu a fost legal să tragem în ei. 

— Ei au făcut-o, a şuierat Dubois. Sunt sigur. 

— Poate că da, poate că nu, dar dacă-i ucizi, nu vom fi niciodată siguri. 

Dubois s-a strâmbat. Asta şi voia, ca nimeni să nu fie vreodată sigur. Doar 
că nu i-a putea spune de-a dreptul detectivului Caleb „ca la carte” Fry. A 
respirat adânc de câteva ori şi a început să-şi planifice următoarea mişcare. 
Trebuia să mărească presiunea. Deci avea nevoie de mai mulți oameni şi 
resurse. 

— Acum, pentru că i-ai lăsat să scape, camioneta aia îi poate duce 
oriunde. Deci avem nevoie de ajutor, aşa că am să-l chem pe acel agent special 
FBI, iar el îşi poate pune la treabă oamenii lui. Plătim destule taxe, prin 
urmare să-şi justifice fondurile primite. Tu contactează Poliția din Alexandria 
şi spunele să lanseze un BOLO . Mişcă-te! 

Fry a dat din cap. 

— Poliția din Alexandria, mda, bună idee. Am să o fac. Dar FBI nu are 
jurisdicție. Nu sunt indicii că puştii ar vrea să treacă vreo linie statală, deci îi 
putem lăsa deoparte pe federali. 

Dunois a pufnit. 

— Şi să-i lăsăm pe ucigaşii ăia periculoşi să bântuie liberi? Nu cred. 

— Locotenente, nu ştim dacă ei sunt ucigaşii. Acum sunt doar suspecți. 

— Sunt vinovaţi. Trebuie să-i implicăm şi pe federali. Trebuie doar să-i 
punem pe direcţia bună. 

Fry părea dezorientat. 

— Nu pricep. Cum putem face noi asta? 

— Ce-i dă FBlului autoritatea de a urmări un suspect? În afară de trecerea 
unei linii statale? 

— Terorismul? 

Dubois chicoti. 

— Bună idee, dar noi nu putem invoca un caz de terorism. Ce zici de 
„ucigaşi în serie”? 

— Ăă... da... dar ei nu sunt suspecți ca ucigaşi în serie? 

— Nu încă. Treaba este că am cel puţin două crime nerezolvate în New 
Orleans. Prin înjunghiere, aşa cum a fost ucis Daniel Poesy. S-ar putea ca 
aceşti doi puştani să fie ucigaşii. 

Nu păru să bage în seamă privirea uluită a lui Fry. 

— Vezi? Dacă ei sunt ucigaşi în serie, federalii au motiv să-i urmărească. 
Sunt înarmaţi şi periculoşi, şi se va da ordinul de a se trage fără somaţie 
asupra lor.. 

Izbucni în râs. 

— Şi cu asta se rezolvă totul. Contactează Poliţia din Alexandria, iar eu voi 
vorbi cu FBI, cu agentul special Callahan. 

— Locotenente, vrei să-i minţi pe federali. Asta e o chestiune serioasă. 

— Doar cosmetizez niţel adevărul, rânji el. Obişnuieşte-te cu ideea. 

— FBI va trimite o echipă SWAT şi când îi vor găsi îi vor ucide. Nu e corect. 

— Mi se fâlfâie. Contactează poliția locală. Restul lasă-l în seama mea. 


e 


Joe a condus ca posedat de diavol, derapând prin porți şi pe drumeaguri. 
Ryder şi-a dat seama la ce renunța acesta pentru a-i ajuta. Ferma, casa şi 
aproape tot ce deținea. Ajutându-i să scape, devenea el însuşi un infractor 
fugar. Dar era un om dedicat ideii de dreptate pentru fratele său ucis şi pentru 
nepoata sa Grace Poesy. La fel ca şi pentru John-Wesley care, în ciuda 
perioadei scurte de timp, îi devenise apropiat. Ca fiul pe care nu l-a avut 
niciodată. Îşi ţinea privirea fixată în depărtare, iar Ryder l-a întrbat ce căuta. 

— Vor face blocaje rutiere, nu ştii? Aceşti copoi vor contacta biroul 
şerifului local şi-l vor aburi să le acorde ajutorul. Sau... 

Se opri gândindu-se intens câteva secunde. 

— Mama lor de nenorociti, va fi mult mai grav de atât. 

Ryder se holbă la el. 

— Mai grav? Cum ar putea fi mai grav? 

— Vor anunţa FBI. Un agent FBI l-a înştiințat pe Dubois, deci pe ei îl vor 
contacta înapoi. lar asta înseamnă întreaga desfăşurare de forțe. Elicoptere, 
echipe SWAT, tot tacâmul. 

— Nu pot face asta, spuse Grace, cu vocea plină de mânie. Moartea tatălui 
meu nu este o infracțiune federală. 

— O vor face o infracțiune federală, Grace. Vor face un hocus-pocus de 
acuzații pe care chipurile le investighează, dracu ştie ce anume. Crimă, trafic 
de droguri, poate, nu ştiu. Ceea ce ştiu este că acest Dubois e disperat. Va 
spune şi va face orice ca să te reducă la tăcere. 

— Şi noi ce putem face? 

— Eu fac. Caut un drum pe unde putem să ajungem în pădurea de lângă 
autostradă. Putem sta sub ramurile copacilor, ca să nu ne descopere 
elicopterele. 

Ochii ei s-au umplut de lacrimi. 

— E doar vina mea, unchiule Joe. Îmi pare rău. 

— Nu e vina ta., spuse cu o voce aspră. Nu tu l-ai rugat pe poliţist să te 
atace şi să încerce să te violeze. Un tip ca ăsta, a mai făcut-o şi înainte, şi o va 
mai face şi altădată. Dacă va fi să facem dreptate pentru Daniel trebuie să 
ținem seama de asta. Să ne ținem departe de poliţişti şi să căsim pe cineva 
care ne poate auta. 

— Cine? a întrebat Ryder. Dacă nu putem merge la poliţie, sau la FBI, cine 
mai rămâne? 

Joe nu a răspuns. În schimb, a răsucit volanul şi au părăsit şoseaua, 
îndreptându-se pe un drum forestier îngust ce şerpuia pe sub copaci. Dacă ar 
fi virat cu o secundă mai devreme, elicopterul care survola autostrada nu i-ar 
fi observat. Dar, n-a fost să fie. 


— Îi văd! l-a alertat observatorul pe pilot, în timp ce se uita prin binoclul 
20x. Au ieşit de pe şosea şi intră în pădure. Ticăloşii, vor fi greu de urmărit 
acolo. 

Pilotul a analizat fulgerător situația: 

— Oricum, mai avem puţin combustibil, deci am să mă întorc la 
Alexandria, la Aeroportul Internaţional. Vom realimenta şi ne vom întoarce aici 
ca să continuăm de unde am rămas. Ei nu pot rămâne pentru totdeauna în 
pădure. Îi vom prinde. 

L-a apelat pe agentul aflat la comanda barajului de pe şosea, un ofițer 
SWAT pe nume Hank Duisenberg. Poreclit Doozy” de oamenii din unitatea sa. 
I-a explicat ce va face, şi i-a promis să se întoarcă în 30 minute. 

— Am înțeles, a replicat Doozy. Ascultă, când te întorci, vreau să aterizezi 
aici ca să iei doi pasageri. 

— Pasagerii? 

— Îhî, lunetistul meu va zbura cu tine. Când se va ivi ocazia, va trage. 
Detectivul care a inițiat BOLO tocmai a sosit, este locotenentul Arthur Dubois. 
Vrea şi el să zboare cu tine. Tipul afirmă că are informaţii despre fugari care ar 
trebui să te ajute să-i localizezi. 

— Am înțeles. 

A virat aparatul spre nord, bombănind: 

— Ai dracu’ pasageri, data viitoare vor trimite detaşamentul local de 
Cercetaşi, pentru un zbor turistic. 

Au zburat la AEX unde îi aştepta o cisterna de realimentare chiar lângă 
helipad. După cinci minute, erau din nou în aer, apoi au aterizat lângă un 
minivan negru cu ferestre întunecate. Câţiva SWAT înarmaţi din FBI se aflau 
împrejur cu o groază de echipament, veste antiglonț, carabine de asalt, căşti de 
Kevlar, o varietate de pistoale şi chiar grenade prinse de hamuri. Gata să 
meargă la război. 

— De fiecare data când îi văd seamănă tot mai mult cu Forţele Speciale, a 
chicotit observatorul. Mă întreb dacă ştiu că se duc după doi puştani şi un 
marinar pensionat. Şi după câte ştim, nici nu sunt înarmați. 

— Ştii, n-aş vrea să fiu în pielea lor, îi răspunse pilotul. Tipii ăştia sunt 
înarmați până-n dinți. Ca la război. 

Când palele rotorului şi-au încetinit rotația, de ei s-a apropiat un membru 
al unităţii SWAT, în echipament negru. Avea o carabină de lunetist, o McMillan 
Tav-50. O armă anti-material de calibrul .50, iar pilotul l-a privit surprins. 

— Ştii că încercăm să localizăm doi adolescenţi de 16 ani? Chiar ai nevoie 
de artileria asta grea? 

— Întreabă-l pe curcan. E cel ce vorbeşte cu agentul special Callahan. 

Arătă spre doi oameni prinşi în discuţie. Un polițist burtos, un detectiv şi 
un federal de neconfundat, cu tunsoarea sa specifică, costumul bine călcat, 
cămaşa albă, pantofii lustruiți şi insigna-legitimație agățată în jurul gâtului. 

— Copoiul spune că cei doi sunt periculoşi. După felul în care i-a descris, 
par a fi nişte Bonnie şi Clyde, doar că mai răi. 

Pilotul l-a privit incredul. 

— Şi cu ce sunt înarmați? Cu rachete anti-aeriene? Cristoase, credeam că 
se încearcă găsirea lor şi luarea în custodie pentru a fi chestionați. Nu să fie 
făcuți carne de tun. 

Detectivul, Dubois, a dat mâna cu agentul aflat la comandă şi a păşit către 
elicopter. Faţa sa era sumbră, parcă setată pe o permanentă încruntare. 

— Vă avertizez, cei pe care-i vânăm, sunt ucigaşi în serie. Trataţii ca pe 
nişte animale sălbatice. 

Pilotul încă nu era satisfăcut. 

— Sunt înarmaţi? 

— Mda, sunt înarmați, primi răspunsul după o pauză. 

— Înarmațţi cu ce? 

Altă pauză. 

— Nu ştiu. 

Detectivul îl privi încruntat. 

— Dacă ei o să-mi spună mie, eu am să-ți spun şi ţie. Tu ridică în aer 
chestia asta şi găseşte-i. Apoi preluăm noi. 

S-au urcat la bordul lui Jet Ranger. Pilotul a acţionat comenzile, a ajustat 
pasul elicei şi elicopterul a început să se ridice. Dubois a trebuit să facă un 
salt şi să se agațe de un mâner. Au urcat la 1.000 m, iar observatorul şi-a 
reluat cercetarea cu binoclul. Lunetistul FBI a ocupat poziţia de la portiera 
deschisă, asigurat cu o chingă. Pilotul nu era convins aşa că şi-a făcut o 
plăcere din a scutura Bell Jet Rangerul de-a latul cerului. Dubois ştia că tipul 
nu l-a crezut, dar asta nu conta. 

Prioritatea este găsirea acestor plozi şi oprirea nebuniei, înainte ca să se 
răspândească prea mult şi să mă implice şi pe mine. Ei trebuie să fie doborâți! 

Zburau pe deasupra locului unde camioneta Ford fusese văzută părăsind 
autostrada, continuând să se îndrepte către sud ca să le intersecteze ruta 
probabilă. După câteva minute, observatorul a coborât binoclul. 

— Îi văd, la ora trei, cam la 2.000 m depărtare. Acoperirea cu copaci este 
sporadică şi se vede camioneta roşie rulând prin luminişuri. 

Pilotul a modificat cursul şi după câteva secunde au depistat camioneta. 
Lunetistul i s-a adresat lui Dubois: 

— Ce vrei să fac, locotenente? Aş putea încerca să trag în cauciucuri, dar e 
dificil de tras dintr-un elicopter în mişcare. 

Dubois nu a ezitat nici o clipă. 

— Trage în cabină. 

— Dom'le, noi nu procedăm aşa în treburile astea. Mai întâi îi somăm să 
se oprească. 

— Eu hotărăsc şi-mi asum întreaga responsabilitate. Fă-o înainte ca să 
lase un şir de cadavre de-a latul Louisianei. Vrei ca oamenii să te arate cu 
degetul şi să spună că-i puteai opri, dar ai ratat ocazia? 

O scurtă pauză, un oftat, iar locotenentul a ştiut că a învins. 

— Roger. Am să trag. 

A ochit şi Dubois a văzut cum trupul îi înțepeneşte în acea perfectă 
nemişcare caracteristică unui maestru lunetist. Şi-a concentrat fiecare gram 
de concentrare pentru a trimite glontele exact în locul pe care-l dorea. Degetul 
i s-a strâns uşor pe trăgaci. 

— Un elicopter chiar deasupra noastră! 

Joe a dat din cap către John-Wesley. 

— L-am auzit. Ţin'te bine. Camioneta o să salte rău. 

A părăsit drumul forestier îngust şi s-a îndreptat spre zona cu copaci deşi 
exact în clipa în care primul proiectil a străpuns cabina, apoi şi următorul. 
Grace a ţipat, iar Joe a blestemat încercând să se strecoare într-un pâlc mai 
dens de copaci. 

— Nenorociţii, folosesc gloanţe de calibru mare. Vor să ne ucidă. 

S-a concentrat pe strecurarea printre spaţiile strâmte dintre copaci. 
Camioneta se năpustea prin frunzişul dens, uneori abia reuşind să treacă 
printre trunchiuri, pe unde se părea că nu încape nici măcar o motocicletă. 
Tablele scârțâiau ascuţit la frecarea cu scoarța copacilor, iar camioneta trecea 
mai departe. Alte două gloanţe au perforat cabina. Primul a trecut prin parbriz 
spulberându-l în fragmente. Al doilea a lovit ceva solid. Carne omenească, iar 
Joe a răcnit de durere. Apoi s-a prăvălit când tocmai ajungeau sub acoperirea 
coroanelor copacilor din pădurea deasă. 

Camioneta a derapat scăpată de sub control printre alte două trunchiuri 
apropiate. A continuat să alunece câțiva metri printr-un desiş, şi cu coada 
ochiului Ryder a văzut că se îndreptau spre un trunchi masiv. Încă mai 
încerca să-l trezească pe Joe ca să repună camioneta sub control, dar acesta 
rămânea nemişcat. 

— N-are puls, cred că e mort, îi spuse lui Grace. Ajută-mă. Repede, înainte 
să ne lovim de... 

Fordul s-a izbit de copac şi s-a oprit atât de brusc încât Grace a fost 
aruncată afară prin parbrizul fărâmat. Ryder s-a izbit de bord, având încă un 
braț în jurul lui Joe. Forța impactului l-a aruncat cu capul în capota cabinei. 
O văzu pe Grace rostogolindu-se pe pământ şi capul lui Joe înclinat într-un 
unghi imposibil. Gâtul i s-a rupt în momentul impactului. 

După o secundă, Ryder şi-a pierdut cunoştinţa. Ultima sa amintire 
conştientă era zgomotul făcut de motorului elicopterului de deasupra şi se 
întrebă dacă el şi Grace erau gata să se alăture lui Joe în moarte. Ucişi de 
ploaia de gloanţe de calibrul .50. 


— Ăă... nu ştiu, a mormăit, ca răspuns la întrebarea lui Dubois. Am lovit 
ceva chiar în clipa când dispăreau în desiş şi cred că era şoferul. Dar, au ieşit 
din câmpul vizual, aşa că e greu de spus. 

— Shit! a urlat la pilot. Vreau să aterizezi tinicheaua asta în poiana de 
acolo. S-ar putea să se ascundă chiar sub nasul nostru. 

— Mă iei la mişto? Vezi spaţiul acela? Dacă încerc să aterizez acolo, rup 
palele rotorului. Trebuie să o fac pe autostradă. Avem nevoie de un spaţiu larg, 
degajat. Hotărăşte-te! Vrei să te mai uiţi pe-aici din zbor? Sau aterizăm şi vii pe 
jos ca să cercetezi pe sub copaci? 

Dubois se gândi două secunde. Apoi îl privi pe lunetist: 

— Zici că ai lovit ceva? 

— Aproape sigur, mda. 

— OK. Aterizează şi trimitem băieții din SWAT să arunce o privire. 


ARR 


Era în cabină, cu un braţ peste trupul lui Joe Poesy. Prietenul său era 
mort, cu o gaură enormă în piept şi gâtul rupt în urma impactului. Şi-a 
scuturat capul ca să şi-l limpezească de ceața ce-i învăluia creierul şi s-a uitat 
prin parbrizul spart. 

Unde este Grace, au prins-o? 

Se chinui să iasă din epava camionetei şi se uită prin împrejur, căutând-o. 
Nu se vedea nimic; a început să o strige. 

— Grace, unde eşti? 

— Şşş... mai încet. 

Apăru din spatele unui trunchi de copac, scuturând frunzele de pe bluză. 
Faţa-i era murdară şi cu dâre de sânge. 

— Ai fost împuşcată! 

— Am doar câteva zgârieturi. Cred că elicopterul a plecat, dar cei de la sol 
pot fi deja aproape, aşa că e mai bine să păstrăm linişte. Tu cum eşti? 

— Ce? Sunt bine, dar Joe e... 

Îşi şterse o lacrimă apărută în colţul ochiului. Ryder nu-şi dăduse seama 
cât de apropiaţi deveniseră el şi circarul aruncător de cuțite. Precum fratele 
său Daniel, în numai câteva zile îi devenise un surogat de tată. Şi, la fel ca şi 
fratele său, a murit. 

— L-au ucis. 

Grace i-a văzut amărăciunea şi l-a lăsat câteva clipe, dar acum prioritatea 
era să rămână în viaţă. 

— John-Wesley, nu putem rămâne aici. Vor veni să ne caute. Poliţiştii, 
FBI, Dubois, precum o haită de câini. Dacă nu plecăm imediat de aici, ne vor 
ucide. 

Era de acord cu ea. Trebuiau să fugă, să dispară. Să supraviețuiască şi să- 
i lase pe vânători să renunțe treptat până ce vor putea să-şi ducă la bun 
sfârşit misiunea asumată. Dubois. 

— Haidem! 

S-au îndreptat către o zonă în care pădurea era mai deasă. Ea era în 
spatele lui şi o auzi şoptind: 


VP MAGAZIN 


Eric Meyer FORȚELE SPECIALE 


— Ai vreo armă? Ceva cu care să ne apărăm dacă încearcă iar să ne 
ucidă? 

Ryder se gândi la pistolul lui Joe rămas în cabina camionetei. Erau lipsiți 
de apărare împotriva lui Dubois şi a echipei SWAT adusă de el. 

— Nu, nu am pistol, nici altă armă. M-aş putea întoarce... 

— N-avem timp. Trebuie să fugim. 

Un gând îi trecu prin minte. 

Cât de prost pot să fiu!? 

— Grace, am o armă. Trei arme. Pumnalele pe care mi le-a dat Joe. 

Bătu cu palma peste piept, unde era hamul cu cele trei pumnale de 
combat. 

— Le am aici. 

— Bine. Sper că le vei folosi ca să-l omori. 

Ryder era gata să răspundă când a auzit ceva. A atins umărul fetei şi s-au 
pitit. Sunetul venea de la vreo trei metri depărtare, Cineva care se mişca prin 
tufişuri, zburătăcind frunzele, un animal mare care-şi croia drum, sau un om. 
Amândoi şi-au reluat înaintarea, încet, dar după numai cinci paşi, o voce a 
răcnit: 

— Stai!! Mâinile sus! Sunteţi Arestaţi! 


CAPITOLUL 4 


Se uită la omul care a apărut la nu mai mult de 1,5 m de ei. Era detectivul 
care venise la ferma lui Joe împreună cu Dubois. Pistolul său era îndreptat 
direct spre burta lui Ryder. Acesta o privi pe Grace după care dădu din cap în 
sens de acceptare. Ea îşi ridică mâinile, iar polițistul se linişti, însă privirea îi 
rămânea îngrijorată. 

— Ai pistol? 

— Nu, domnule. 

— Ar fi bine să nu ai. Dacă văd o armă, trag fără altă somaţie. 

— N-am pistol. 

— OK, e bine. Dar tu, don'şoară? Ai vreunul? 

— Nu. 

El păru că vrea să spună ceva, când o voce s-a auzit îndeaproape din 
spatele său: 

— Detectiv Fry, unde eşti? 

— Aici, locotenente. I-am arestat. Tocmai voiam să le pun cătuşele la 
amândoi. 

— Sunt vii? a urlat vocea furioasă. Am crezut că vei spune că sunt morți. 

Fry scoase un oftat. 

— Nu, locotenente. Am procedat ca la carte. l-am arestat şi putem să-i 
ducem înapoi la New Orleans. 

— Ține-i pe loc. Vin şi eu imediat. 

După câteva secunde, crengile tufişurilor au fost date deoparte şi a apărut 
Dubois. Roşu la față şi abia respirând, cu Glockul ţinut strâns în mâna 
dreaptă. S-a împiedicat de rădăcinile unui copac şi a căzut, blestemând, iar 
Fry s-a întors să-l ajute. Era răgazul de care avea nevoie Ryder. Mâna i s-a 
strecurat sub haină şi degetele au atins mânerul primului cuțit l-a care a 
ajuns. Pumnalul de combat Applegate-Fairbairn. Lung de 28 cm, cu lamă de 
15,5 cm, cu dublu tăiş, îi ajustase centrul de greutate pentru aruncare. Ţeava 
armei lui Fry era îndreptată spre pântecele lui Grace, iar Ryder s-a concentrat 
total pe protecția ei. Smulse pumnalul şi, într-o singură mişcare curgătoare, 
şi-a tras brațul spre înapoi apoi l-a proiectat înainte. 

O milisecundă, Fry şi-a privit moartea drept în ochi. Ştia instinctiv că se 
află față-n-față cu un om care îi putea împlânta pumnalul în oricare parte a 
corpului ar fi dorit. Fiecare fibră din corpul tânărului era tensionată, gata de 
aruncare, cu ochii ca nişte lasere. Analiza trupul lui Fry, hotărând unde să fie 
ținta. Apoi a aruncat. 

Lama grea l-a lovit pe detectiv în umărul drept, iar el a scăpat pistolul. 
Ryder a sprintat către acesta şi cu un şut l-a îndepărtat, holbându-se la 
polițistul împietrit ce sângera. A înşfăcat-o pe Grace de braț, dar ea s-a opus, 
şocată, cu ochii la polițistul ce sângera. 

— Doamne, €... 

Nu era timp. 

— Fugi! Înainte ca Dubois să tragă! Aleargă! 

Detectivul mai în vârstă tocmai se ridica în picioare, rotindu-şi arma 
aiurea în toate direcţiile. Avea ochii îngustați, plini de furie şi era gata să 
deschidă focul în clipa următoare. De la asemenea distanță mică i-ar fi fost 
greu să rateze, aşa că cei doi au rupt-o la fugă în tufişuri. O salvă de 
împuşcături a izbucnit din urmă, lovind camioneta, unele secerând crengi şi 
frunze, dar nici unul nu a fost pe aproape de ei. Să tragi atunci când eşti 
turbat de furie face ca precizia focului să fie de rahat. Iar când ţinta a dispărut 
în frunzişul des, a devenit practic imposibilă. 

Continuând să alerge, au auzit în urma lor sunetul unui walkie-talkie, 
prin care polițistul îşi chema amicii din FBI să i se alăture. Fata aproape că a 
căzut, dar el i-a strâns tare braţul. 

— Continuă să alergi. Au să ne piardă în pădure. 

— Unde mergem? 

— Cât mai departe de poliţişti. 

— Adică, după ce ieşim din pădure. Unde ne ducem? Nu putem fugi la 
nesfârşit. 

— Ăă... la asta o să ne gândim mai târziu. 

Vuietul elicopterului a reverberat prin pădure când a decolat, reluându-şi 
cercetarea. După câteva secunde, le atârna deasupra capului, baleind zona 
dintr-o parte în alta. Odată l-au văzut pe observator de la distanță, scotocind 
frunzişul cu puternicul său binoclu. El nu i-a văzut, n-avea cum. Se aflau sub 
coronamentul gros al pădurii, deocamdată în siguranță, atât timp cât se aflau 
în mişcare, mărind distanța dintre ei şi poliţişti. 

După 30 minute, zgomotul făcut de elicopter s-a îndepărtat permițându-le 
o scurtă pauză. 

— Doar cinci minute, nu mai mult. Probabil că jumătate din Stat se află 
pe urmele noastre. Poliţişti, federali... şi cine mai ştie? 

Grace s-a aşezat recunoscătoare. 

— L-ai ucis pe polițistul acela? 

— Nu. L-am înțepat doar în umăr. O să fie bine. 

Ea dădu din cap plină de preocupare. 

— Asta trebuie să înceteze, John-Wesley. Doar nu suntem gangsteri. 

— Facem tot ce trebuie ca să rămânem în viață, asta e tot. Ţine minte că 
Dubois nu se va da bătut. Atât timp cât trăieşte, se va ţine de capul nostru. Ca 
să ne ucidă, deci ne vom petrece tot restul vieţii ca fugari, privind mereu peste 
umăr. 

— Noi? Asta vrea să însemne că rămânem împreună? 

— Dacă mă vrei, a murmurat, uitându-se stingherit într-o parte. 

Ea îl cuprinse cu un braţ în jurul mijlocului şi-şi apropie buzele de ale lui. 

— Să nu mă părăseşti niciodată, John-Wesley. 

— Ăă... da, adică, nu. Sigur. 

L-a sărutat, iar el a simţit întreaga dragoste pentru această fată atunci 
când buzele li s-au unit. Nu va fi niciodată despărțit de ea. Niciodată. 

— Atunci, e bine, zâmbi ea. Deci, încotro o luăm? Nu putem să rămânem 
toată viaţa pitiți în pădurea asta. 

El avea deja răspunsul pregătit. 

— Ne întoarcem la New Orleans. 

— Dubois? 

— Mai întâi, mda. Apoi... 

Nu a mai continuat răspunsul. S-a concentrat pe sunetele din pădure. 
Sunete naturale. Cu excepţia unora. 

— Vin iarăşi. 

Paşi furişați apropiindu-se, oameni experți în urmăriri şi capturare, SWAT. 

— Haidem. Să nu faci nici un zgomot. 

A ghidat-o prin cea mai deasă porțiune de pădure şi i-a arătat cum să evite 
orice le-ar putea trăda poziția. Din când în când, auzeau zgomote de crenguțe 
frânte şi apeluri pe ton jos de la unul la altul dintre urmăritori. Nu-i puteau 
vedea deloc şi treptat zgomotele s-au stins, până s-au trezit singuri. A estimat 
că au înaintat cam zece mile, iar Grace era foarte obosită. Când el a cercetat în 
jur, fata s-a prăbuşit şi nu a mai reuşit să se ridice. 

— Trebuie să mă opresc, îmi pare rău. Te rog, nu mai rezist. 

Avea fața cenuşie, ochi tulburi, era extenuată şi înfrigurată. El ar fi vrut să 
mărească cât mai mult distanța dintre ei şi poliţişti, dar Grace era terminată. 

— Cinci minute, nu ne putem permite să irosim mai mult timp. 

— Mulţumesc. 

A colapsat, cu brațele în jurul umerilor, retrăgându-se în coconul 
nenorocirii sale. El a luat-o în brațe, strâns, încercând să o încălzească. Ochii i 
se închideau, fiind gata să adoarmă. A scuturat-o uşor încercând să o menţină 
trează. 

— Nu dormi, Grace. Câteva minute de odihnă şi o luăm din loc. Nu 
adormi. O să avem timp mai târziu. 

Deodată a făcut ochii mari. 

— Ce-a fost asta? 

— Spuneam... 

— Nu, în depărtare. Parcă ar tuna şi... ploaie. 

A fost momentul când s-a deschis cerul. Ploaia cădea în torente. A tras-o 
la adăpostul unui tufăriş des care să o apere cât de cât de năvala şuvoaielor. 
Ploaia cădea la greu şi nu după mult timp amândoi erau muraţi de apă. Fata a 
căzut într-un somn agitat, în timp ce el sta de veghe tremurând de frig. După 
câteva ceasuri a adormit şi el. Când s-a trezit, se vedeau zorile. Ploaia nu se 
oprea, continuând să toarne, iar frigul umed le muşca trupurile. Când l-a 
simțit mişcându-se, Grace a deschis şi ea ochii, încercând să vorbească printre 
buzele vinete. 

— Acum ce facem? 

— Pe ploaia asta nu vor reuşi să ne găsească., a explicat el. Aşa că nu 
trebuie să facem nimic. Doar rămânem în aşteptare. 

— Bine. 

De-a lungul dimineții friguroase, Grace cădea în reprize de somn din care 
se trezea tremurând. Ryder pierduse orice speranță că vremea se va mai 
încălzi. Frigul se intensifica, încât chiar a luat în considerare ideea de a ieşi de 
la adăpostul păduri ca să se preda forțelor de ordine. Închisoarea ar fi mai 
bună decât frigul, umezeala, şi tot iadul pe care-l îndurau acum. Mai devreme 
sau mai târziu, vor fi doborâţi de febră şi boală, sau vor muri direct de 
hipotermie. 

Şi atunci şi-a amintit că exact asta era intenţia lui Dubois în legătură cu 
ei. Moartea. Şi-a mobilizat întreaga voinţă şi ore întregi a masat membrele lui 
Grace, doar, doar, îi va dărui puţină căldură. Ba chiar a forțat-o să facă câţiva 
paşi, dar degeaba. A plouat neîntrerupt, încât spre seară se simțeau şi mai 
slăbiți. Nu mâncaseră nimic demult, iar umezeala şi frigul au pus stăpânire pe 
trupurile lor. Grace era aproape inconştientă şi Ryder era convins că va ceda 
curând. Dar nu o voia moartă. 

Soarele a coborât sub orizont şi întunericul a pus stăpânire pe pădure. Se 
hotărî. Înduraseră destul. Grace avea nevoie de mâncare şi de căldură. 

O trezi şi-i spuse: 

— O luăm din loc. N-avem de ales. Trebuie să ajungem la căldură. 

— Vom fi în siguranță? 

— Mai în siguranță decât dacă stăm aici ca să murim de hipotermie. 
Mergem spre vest. Cred că în direcţia aceea este un oraş. O să găsim ceva 
mâncare caldă şi un loc în care să ne uscăm hainele. 

Ochii ei se-nchiseră o secundă. 

— Ce n-aş da pentru puţină căldură. 

— Să mergem... cât mai putem. 

Îşi puse un braţ pe sub umărul ei ca să o susţină şi amândoi s-au poticnit 
prin pădure ceas după ceas. Fulgerele luminau intermitent, iar ploaie cădea cu 
şi mai multă putere. Uneori avea impresia că sunt terminațţi. Ar fi dat orice 
numai să se aşeze undeva, pe un loc uscat, câteva ore ca să se odihnească şi 
să-i lase lui Grace timp să se refacă... dar nicăieri nu era nimic uscat. Să se 
oprească însemna să moară. Şi-a folosit fiecare gram de tărie şi hotărâre, iar 
acum era la capătul puterilor. 

Curând după miezul nopţii, au ajuns la marginea unui orăşel şi s-au oprit 
la prima clădire întâlnită, un bar, prin a cărui uşă, ori de câte ori se deschidea, 
izbucnea muzică country & western. 

Afară, clienţii aveau parcate camioanele într-un şir lung, neîntrerupt. 
Volane mari şi suporturi pentru carabine la geamul din spatele cabinei. Destul 
crom cât să reflecte lumina până la lună şi înapoi. N-aveau de ales. Le 
trebuiau căldură şi adăpost, aşa că a condus-o spre intrare. Înainte de a 
ajunge acolo, un camion cu multe osii a intrat cu oarecare viteză în parcare. 
Şoferul a călcat frâna cu putere, împrăştiind o avalanşă de pietriş asupra 
trupurilor îngheţate ale celor doi. Grace s-a cutremurat datorită şocului, cadă 
să cadă, dar Ryder a ajutat-o să meargă mai departe. Erau la jumătatea 
drumului spre intrarea în bar, când camionul a început iar să se mişte, apoia 
oprit derapând, chiar în faţa lor, blocându-le calea. În cabină erau nişte 
oameni. Doi au coborât afară, unul masiv, altul înalt, în timp ce şoferul a 
rămas la volan. În ciuda ploii, toţi purtau tricouri fără mâneci, ce le scoteau în 
evidență musculatura, şi pantaloni băgaţi în cizme de cowboy. Uriaşul le-a 
blocat calea, iar buzele s-au întins într-un rânjet. 

— Amice, asta nu e genul de noapte în care să-ţi scoţi gagica la o întâlnire. 

Ryder îl măsură cu privirea. O namilă fără creier, numai muşchi, burtă de 
băutor de bere, şi tupeu de neam prost. Se gândi că celălalt om era mult mai 
periculos. Stătea mai în spate, aşteptând să-i vină rândul. Unul care gândea. 
Dar musculosul era gata să-şi facă numărul. Era evident ce voiau. Pe Grace. 
Ea era terminată, îngheţată, vulnerabilă, tremura şi era înspăimântată. Dar 
nici chiar aş nu putea fi ascunsă frumuseţea ei şi trupul suplu. După ce îl vor 
dobori pe Ryder, ea va fi doar o bucată de carne pentru ei. 

— Nu e o întâlnire, a murmurat, încercând să-şi stăpânească clănțănitul 
dinților. Nu voia ca ei să creadă că e speriat, pentru că nici nu era. Era 

îngrijorat pentru Grace, dar în ultimele câteva săptămâni învățase o grămadă. 
Amintirea bătăilor primite de la tatăl său au rămas undeva în subconştient. 
Apoi a învăţat să riposteze, a ucis un polițist şi a rănit un altul. Nu-i era frică. 
Nu-i va mai fi niciodată. 

— Ei, nu e o întâlnire, se întoarse John Deere către prietenul său. Ce zici, 
Walt? Să scoţi o fetişoară sărmană într-o noapte ca asta... nu aşa se tratează o 
doamnă, nu-i aşa? 

— Sigur că nu. 

— Chiar aşa. O să i-o luăm. Îi vrem doar binele. Putem... 

Se opri când lumina unui fulger a luminat scena. În ciuda ploii, acum au 
văzut pentru prima oară hamul pe care-l purta peste piept. 

— Ce mama dracu” e asta? Te crezi un fel de Jim Bowie ? 

— Vrem doar să intrăm în bar ca să ne încălzim, a încercat Ryder să fie 
rezonabil cu individul. Nu vrem să facem nici un rău. Lăsaţi-ne să trecem. 

Acesta chicoti înveselit. 

— Hai să-ți spun ceva. O luăm noi pe fată şi te lăsăm şi fără cuţitele alea 
miştoace, înainte ca să te răneşti singur. Zvârle-le încoace, amice. Nu-ţi spun 
de două ori. 

Înainte de a putea răspunde, al treilea individ a ieşit din camion. Altă 
matahală, doar muşchi, tatuaje, tricou fără mâneci, bocanci zdraveni, blugi 
pătaţi de vaselină şi bretele. Se apropie cu o privire încruntată. 

— Băiete, te sfătuiesc să faci cum ţi-au spus prietenii mei. Şi-aşa am stat 
cam mult în ploaie. 

Avea o voce hârâitoare, de fumător înrăit. Ca să-şi sublinieze amenințare, 
a scos de la brâu un pistol mic. 

— Dă şi cuţitele ale şi nu-ţi facem nimic. Doar dă-ni-le, apoi vom lua şi 
gagica şi ne vedem de treaba noastră. E un sfat bun, pentru că ai să rămâi în 
viață. Dă-le-n coa’ şi şterge-o. 

Individul mai micut se uita dispreţuitor la Ryder. 

— Mişcă-te rapid, bă. Bătrânu' Vern e sculă tare cu pistolul ăla mic al lui. 
Nu dă niciodată rasol. 

Buzele i s-au lățit într-un zâmbet rău. 

— Sau poate fi parşiv şi să-ți folosească gagica ca ţintă de antrenament. 

Şoferul a îndreptat ţeava armei către Grace. 

— Ultimul avertisment, bă. Am început să mă enervez. Dă-te deoparte, 
scapă cuțitele şi cară-te. 

Primul i-a reacţionat subcongştientul. O amenințau pe Grace, iar lecţiile 
date de Joe Poesy au preluat controlul. În doar cu puţin mai mult de o 
secundă a tras cele trei pumnale, aruncându-le în succesiune rapidă. Tot ce 
învățase de la Joe se regăsea în aceste trei aruncări precise. 

Mai întâi l-a doborât pe şofer, apoi pe matahala ce o ţinea pe Grace. Al 
treilea, cel mai micuț, abia începea să reacționeze când ultimul pumnal, 

Fairbairn-Sykes, i-a pătruns în spinare. Lama lungă i-a perforat inima şi a 
căzut cu sângele curgând din rana mortală. 

Grace a gemut, terorizată, şi a alergat în braţele lui. 

— Am crezut că vor să mă... 

— Ştiu. E OK. Să plecăm imediat de aici. 

Se duse să-şi recupereze pumnalele, apoi a luat-o de mână. 

— Haidem. 

— Cum? Cu ce? Nu putem continua aşa. Sunt terminată. Abia mai pot să 
mă ţin pe picioare. 

Ryder îi arătă camionul. 

— Avem transport. Ăştia nu mai au nevoie de el. 

S-au urcat în cabină. A pornit motorul şi a reglat încălzirea la maximum. 
Apoi a demarat, îndreptându-se spre sud. 

— Vom merge pe drumuri lăturalnice. N-aş crede că au făcut blocaje pe 
şosele, nu pe o vremea ca asta. 

— John-Wesley trebuie să ne schimbăm în haine uscate şi să găsim ceva 
de mâncare. 

— Ştiu. Te duc acasă. 

— Oh. 

Rămase tăcută un timp, gândindu-se. 

— l-ai ucis pe oamenii ăştia trei care ne-au atacat, spuse pe un ton 
neutru, ca şi cum ar fi fost în şoc. 

— Primul dintre ei te-ar fi împuşcat, şi, oricum, ştii ce voiau. Nu puteam 
să stau şi să permit să se întâmple aşa ceva. 

— Mulţumesc, John-Wesley. 

Buzele îi erau în continuare reci şi albastre, dar a încercat să zâmbească. 
El a sărutat-o. 

— N-ai pentru ce. 

— Dar poliţiştii? Ne vor căuta. 

Făcu o pauză ca şi cum s-ar fi gândit, apoi zâmbi. 

— Aa, da. Deja ne caută. A fost autoapărare. Ştiu. Tu mă apărai, iar ei 
erau gata să te omoare. Ceilalți poliţişti, cel pe care l-ai ucis acasă la tata şi 
detectivul pe care l-ai rănit în umăr, au fost tot autoapărare. 

— Da a fost. 

Ea îşi întoarse capul şi-l privi dintr-o parte. 

— N-ai să laşi să mi se întâmple ceva, nu-i aşa? 

— Am să am grijă de tine, jur. 

— Te iubesc, John-Wesley. 

— Şi eu, Grace, zâmbi fericit Ryder. 

Călătoria până la New Orleans a fost lipsită de evenimente. Ploaia a 
continuat să cadă în valuri, iar traficul era redus pe drumurile lăturalnice. La 
cinci mile de destinaţia lor, au abandonat camionul într-o carieră părăsită şi i- 
au dat foc. Mai erau şi alte epave care împânzeau locul, iar Ryder se îndoia că 

după ce urmele de arsură vor fi înlocuite de rugină, poliţia îi va acorda vreo 
atenţie. 

Au mers pe jos aproape două ceasuri şi aproape că au fost dezamăgiţi 
când au ajuns lângă ferma lui Daniel Poesy, căminul lui Grace. Locul era 
pustiu, toate urmele crimei dispăruseră. Uşa de la intrare era încuiată, dar 
Grace a găsit o cheie sub o anumită piatră şi au intrat. Ryder a pornit centrala 
de încălzire cu petrol şi a avertizat-o să nu aprindă nici o lumină. 

— Ar putea să treacă pe aici vreo patrulă de rutină. Dacă văd lumină, vor 
şti că ne-am întors. 

Grace şi-a scos hainele şi s-a înfăşurat în prosoape şi pătură. 

— N-am să aprind nici o lumină. Camera tatălui meu este cea de sus, din 
capul scării. Schimbă-te în ceva uscat, cât încropesc eu ceva de mâncare. 

— El... ăă... nu se va supăra. 

Privirea ei a devenit sobră. 

— Deloc. 

Casa s-a încălzit repede. Ryder a găsit o bluză, pantaloni şi un tricou în 
dormitorul lui Daniel. Când a coborât scările, ea încălzise deja o tocană de 
vită, după care au băut şi câteva căni cu cafea fierbinte. Sătul, Ryder se simţea 
ca şi cum ar fi câştigat un milion de dolari. Dar era obosit, mai mult decât 
fusese vreodată. 

— Grace, îmi pare rău. Nu mai rezist să stau treaz. Te superi dacă mă culc 
pe canapea? 

— Îţi aduc o pătură. 

A adormit înainte ca ea să-i aducă pătura şi să-l învelească. Apoi s-a dus 
în camera sa şi a încercat să adoarmă şi ea. Însă a plâns. Pentru tatăl ei, 
pentru unchiul Joe şi pentru nenorocirile care au transformat un om bun şi 
tânăr, John-Wesley Ryder, într-un ucigaş. Înainte de miezul nopţii extenuarea 
a doborât-o şi pe ea şi a adormit. Ryder s-a trezit de câteva ori, dar nu se 
auzea decât vântul şi ploaia grea, continuă, care amintea tuturor de duritatea 
naturii. Chiar şi aşa, a privit pe fereastră ca să verifice. Curtea era liberă, dar 
s-ar fi putut să fie Dubois. 

Când, în sfârşit, s-a trezit, se luminase de ziuă. Zgomotul ce-l deranjase 
era un motor care se apropia. S-a dat aproape de fereastră pentru a arunca o 
privire. Ploaia continua să cadă, peisajul de ţară era cufundat în ceață, iar 
vizibilitatea ceva mai mare de 100 m. Maşina a oprit la oarecare distanţă, 
ascunsă pe jumătate în ceaţă. O siluetă a ieşit afară... şi, cu un şoc, l-a 
recunoscut pe Dubois păşind spre fermă şi ţinând în mână un shotgun cu 
pompă. 

Nu era timp de pierdut şi a sprintat în susul scărilor, în dormitorul lui 
Grace. A scuturat-o de umăr până ce a făcut ochii mari. 

— Ce-i? 

— E aici. Dubois. 

Trupul ei s-a contorsionat în teroare. 

— Trebuie să fugim! 

— NU! Totul se termină aici, Grace. Nu mai fugim. 

Fata era albă la față. 

— Ne va ucide pe amândoi. John-Wesley, mi-e frică. 

— Nu va ucide pe nimeni. 

Reuşi să-şi controleze vocea încât să pară mai încrezător decât era. 

— Îmbracă-te şi găseşte-ţi un loc în care să te ascunzi. 

— Dar... 

— Las-o-n seama mea. 

Se răsuci pe călcâie şi alergă înapoi în josul scării. De lângă canapeaua pe 
care dormise a ridicat hamul cu cele trei pumnale de luptă, şi le-a pus pe trup, 
apoi s-a apropiat de fereastră. Dubois se afla la jumătatea distanței față de 
casă, iar unica lor şansă era să-l ia prin surprindere. Tipul putea rămâne la 
distanță şi să pompeze cartuşe până ce-i va face franjuri pe el şi pe Grace. 
Doar dacă nu ştia că ei sunt aici, iar asta era doar o verificare de rutină. 

Vocea i-a răzbătut prin ceaţă. 

— Voi, ăia din casă! leşiţi afară, sau încep să trag! 

De unde ştia că ei sunt înăuntru? 

Într-o fracțiune de secundă a înţeles. Boilerul încălzirii centrale trebuie să 
fi trimis fuioare de fum în vânt, făcând evident faptul că locul era ocupat. 
Dubois ştia că ei sunt acolo, ştia că poate arunca pumnalele cu o precizie 
devastatoare. Era avertizat şi nu le va permite să se apropie de el. 

Cum să o salvez pe Grace din mâinile măcelarului acesta sângeros? 

Şi i-a venit o idee, una disperată. A alergat în bucătărie de unde a înşfăcat 
un cuțit lung, apoi s-a uitat din nou pe fereastră. Locotenentul se oprise la 20 
m de casă. Îşi imagina că la această distanță de pumnalele de combat e în 
siguranţă. 

— Ştiu că sunteți înăuntru! leşiți afară! Aveţi un minut. După aia, încep să 
trag. Grace Poesy şi John-Wesley Ryder, dacă vă predaţi, vă duc la New 
Orleans şi lămurim întreaga situație. 

Mincinosul! În clipa când ne vede va deschide focul. Probabil va susţine că 
a fost autoapărare, că am încercat să-l atacăm şi n-a avut de ales. Individul 
este un mincinos, un violator şi un ucigaş. 

I-a luat doar câteva secunde să se pregătească. Când a deschis uşa, ţinea 
în mână, bine la vedere, un cuţit. Dubois a îndreptat shotgunul spre el, şi şi-a 
expus dinții într-un rânjet de triumf. 

— Chiar la timp, Ryder. Pune cuțitul jos. Unde-i fata? 

Nu a lăsat cuțitul. 

— A plecat. 

— Nu te cred, amice. E sus... i-ai tras-o? 

Se străduia să-şi stăpânească furia. 

— Ţi-am spus că nu e aici. 

— Am să verific singur. Ţi-am spus să laşi cuțitul. N-am să mai repet. 

Ryder a aşteptat câteva secunde apoi a deschis palma. Cuţitul cel lung a 
căzut, iar Dubois a dat din cap. 

— Ăsta era primul lucru care trebuia făcut. Acum spune-i fetei să iasă 
afară cu mâinile ridicate. 

— Ţi-am spus că nu e aici. 

— Vrei metoda cea grea? oftă polițistul. OK, o pot face şi aşa. 

A îndreptat shotgunul spre fereastra dormitorului şi a apăsat pe trăgaci. 
Sticla s-a spart în mii de fragmente zornăitoare. Înăuntru, Grace a ţipat. 

— Ştiam eu, a chicotit Dubois. 

A ridicat vocea, strigând: 

— Grace Poesy, vino aici. Nu mă face să vin eu trăgând. N-o să-ți placă. 

Ryder a ridicat mâinile la vedere ca să arate că el nu este o amenințare. 

— Locotenente, pe mine mă vrei. la-mă şi las-o în pace. 

Vezi să nu. Veniți amândoi cu mine. Alege, puştoaico. 

Ceva din calmul neobişnuit al lui Ryder i-a dat de gândit politistului care a 
observat şi hamul prins pe trupul său. Două pumnale se aflau încă în teci, iar 
al treilea era jos unde-i dădu-se drumul. Atunci s-a liniştit. 

— Gata. Timpul a expirat. Cum să fie? 

Polițistul nu a observat că cuțitul de pe jos era unul de bucătărie. 
Pumnalul Fairbairn-Sykes era pitit la centura pantalonului, la spate, pe sub 
tricou. Pentru scoaterea lui era nevoie de o secundă, timp în care Dubois îl 
putea împuşca. Dar n-avea de ales. Era sub presiune; polițistul tocmai se 
pregătea să-l împăneze cu plumbi. I se vedea în ochi pofta de sânge şi 
nerăbdarea. Apoi, va năvăli în casă, şi va urma Grace. Şi-a flexat degetele, gata 
să apuce pumnalul. 

Am să i-l arunc în inimă. Copoiul e destul de aproape. Pot să o fac. 

Dar chiar atunci uşa s-a deschis şi Grace a ieşit afară. Totul s-a petrecut 
parcă cu încetinitorul. A revăzut acest moment luni şi ani de-a rândul, 
întrebându-se dacă ar fi putut face altfel. Dubois a zâmbit ridicând shotgunul. 

— NU! a răcnit Ryder. 

A fost ca şi cum încerca să se împotrivească unei furtuni. Ea a mai făcut 
un pas. Polițistul a apăsat trăgaciul, iar Grace a fost îmbrâncită spre spate, 
izbită de împuşcătura fatală. Grupul de proiectile i-a deschis abdomenul, şi a 
căzut într-o spulberare de sânge şi fragmente de ţesuturi. Mâna lui Ryder a 
apucat pumnalul şi când Dubois rotea Remingtonul spre el, a aruncat 
Fairbairnul. Acesta se rotea încă prin aer, când a aruncat şi KA-BARul. Cu 
două pumnale de combat înfipte în piept, Dubois a împietrit, după care a 
scăpat shotgunul. Privea cu ochii plini de teroare cum Ryder scoate al treilea 
pumnal, Applagate-Fairbairn, se opreşte o secundă, apoi îl aruncă. 

Detectivul s-a înecat cu pumnalul înfipt în gât. A încercat să scoată lamele 
din trup, în timp ce viaţa îl părăsea. Ryder a luat puşca, şi după o clipă, 
Dubois şi-a dat ultima suflare. 

S-a repezit spre locul unde căzuse Grace. Aceasta murise înainte de a şti 
ce a lovit-o. Ploaia continua să cadă, iar lacrimile lui se amestecau cu sângele 
ei. A îngenuncheat lângă cadavru, scoțând gemete de disperarea. Nu se putea 
mişca de lângă ea. A rămas aşa întreaga zi, îngenuncheat sub ploaie, până la 
căderea nopții. Atunci s-a ridicat. Mai întâi a săpat un mormânt şi a îngropat- 
o pe fata pe care a iubit-o şi a protejat-o... dar nu şi atunci când ar fi contat 
cel mai mult. După ce a aruncat şi ultima lopată de pământ peste mormânt, s- 
a ridicat şi a spus rugăciunile pe care tatăl său i le băgase în cap cu forța. 

Le-a spus pe toate, cu excepţia vorbelor din Vechiul şi Noul Testament, iar 
când au apărut zorile, s-a oprit, conştient că mai are şi altceva de făcut. Mai 
întâi, a târât trupul lui Dubois în maşina nemarcată cu semne oficiale, şi a 
condus-o până la cimitirul de maşini din vechea carieră. Acolo a abandonat 
maşina şi i-a dat foc. Apoi a mers înapoi la ferma Poesy, a stropit interiorul 
casei cu gazolină şi a aruncat un chibrit aprins. Deşi saturat de apa de ploaie, 
lemnul s-a transformat rapid într-o mare de flăcări. 

Ploaia continua să cadă în valuri, iar el simţea că Dumnezeu îl pedepseşte 
astfel pentru că nu a reuşit să o protejeze pe fata pe care a cunoscut-o şi a 
iubit-o o perioadă atât de scurtă de timp. 

Atunci a luat hotărârea să meargă undeva unde nu ploua atât de mult. 
California părea a fi o idee bună, aşa că a dat drumul la pas. 


Va urna... 

VERIGA LIPSĂ 


Povestire din seria 
AVENTURI IN PREISTORIE VOL.1 
Traducere din limba rusa: Constantinis 


Ilustrații CM Mocialova 


I. 


— Numai dacă cineva ar putea găsi „veriga lipsă”, — a spus profesorul pe 
un ton autoritar — numai atunci toate îndoielile cu privire la originea 
speciilor se vor sfirşi. Şi sînt profund convins că va veni timpul cînd va fi 
găsită. 

— Se pare că o expediţie specială a fost echipată pentru asta acum cîțiva 
ani? întrebă tînărul Gordon. În ceea ce îmi amintesc, în Borneo sau undeva 
în acele părți. 


VP MAGAZIN 


William L. Alden VERIGA LIPSĂ 


— Da. Dar, evident, afacerea a fost prost organizată, pentru că şeful 
expediției a dispărut fără urmă, — a răspuns profesorul. 

Stăteam în camera de fumat a unuia dintre hotelurile din Dover, 
aşteptind ca furtuna să se potolească şi să lase micul vas să părăsească 
portul. Societatea era formată din doisprezece călători de diferite tipuri și 
vîrste, dar profesorul (care, apropo, nu avea acest titlu academic, dar care 
era involuntar numit "profesor" de către toţi — fără excepţie) a captat atenția 
generală datorită judecății sale curioase. Cînd a venit vorba de teoria lui 
Darwin, şi „profesorul” a adus argumentul mai sus pomenit, unul dintre 
ascultători — după aparență un marinar american de pe un vas comercial — 
a scos ţigara din gură şi a spus liniştit: 

— Nu aş avea nimic împotriva găsirii „verigii lipsă". Dar cînd se va găsi 
„propria dumneavoastră verigă” — asta nu va fi plăcut pentru toată lumea. 

— Nu te înţeleg prea bine, — spuse profesorul destul de sec. 

— Poate; deşi nu spun ghicitori: am spus că nu te simți deosebit de bine 
atunci cînd te găseşti în poziția omului găsit „verigă lipsă". Şi spun din 
experienţă, pentru că mi s-a întimplat să fiu în această situație. Dacă 
domnii sînt interesați, pot spune tot ce mi s-a întîmplat în legătură cu 
„veriga mea lipsă”, despre care domnul profesor tocmai vorbea. 

Cîteva voci şi-au exprimat disponibilitatea de a asculta povestirea, iar 
tînărul marinar a început fără alte introduceri. 


II. 


Acum şase ani am părăsit Newcastle, ca marinar pe un „comerciant” cu 
patru catarge pentru Shanghai. Dar, după ce am ajuns în Singapore, fiind 
nemulțumit atit de muncă cît şi de echipaj, văzindu-mă pe țărm, nu am 
considerat că este necesar să mă întoarc pe vas; pînă cînd nava a plecat, 
am rămas în umbră. Dar, fiind în libertate deplină, am regretat în curînd că 
am rămas: nu aveam nimic cu ce să plătesc pentru mincare şi pentru 
cameră, iar proprietarul m-a dat afară; mi-a rămas să cerşesc mincare pe la 
localnici, deoarece de muncă nu se găsea nicicum. 

Ei bine, viață de o zi pe alta mi-a fost întreruptă chiar în a doua 
săptămînă; atunci cînd sosi dintr-o dată în Singapore un om de ştiinţă — 
trebuie spus, era preocupat de ceea ce tocmai am vorbit, el a intrat în țară 
pentru a da de urma „verigii lipsă dintre om şi maimuţă“ şi căuta un 
tovarăş alb. Nu este nevoie să explic cum am profitat de această 

oportunitate, pentru că mi-a oferit o masă gata, posibilitatea de a dormi 
într-un cort şi douăzeci de dolari pe lună. 

În afară de mine şi de Butler, nu au existat albi în expediţie; trei malaiezi 
au fost angajați pentru pază şi transportul bagajelor. Trebuia să traversăm 
peninsula în direcția nord-est şi să ajungem pe țărmul opus. Această zonă 
nu a fost niciodată vizitată de europeni şi am socotit că ne vom întîlnim cu 
mulți sălbatici, tigri şi aşa mai departe. Dar Butler, cel mai mult, se gindea 
la scopul său: el a auzit de la băştinaşi, că undeva în interiorul ţării trăieşte 
o maimuță mare, mai înaltă decit un om, şi care are mai multe în comun cu 
omul decît maimuța; coada acestei ființe este presupusă atit de mică încât 
să nu mai vorbim despre ea, dar este destul de inteligentă ca să 
construiască colibe şi să ucidă animale cu o bită. 

Conform explicaţiei lui Butler, această ființă trebuie să reprezinte o 
etapă de tranziţie de la fiară la om — legătura lipsă pînă acum; şi oricine o 
găseşte şi o trimite în Europa va avea glorie şi bogăție. 

Nu am crezut aceste prostii ştiinţifice şi nici măcar nu le-am acordat 
atenţie. Pentru mine era important să mă conectez doar pentru alimente şi 
ceva cîştig; să caut legături lipsă sau să spăl puntea, mi-era egal. 

Am pornit în vervă; dar oricine cu conceptul expedițiilor prin junglă, ar fi 
avut dreptul de a ne numi complet proşti: fiecare dintre noi avea un 
revolver, Butler avea în plus o carabină şi chiar un stoc de muniție suficient 
timp de şase luni pentru o mică armată; dar alimentele pe care le luasem 
erau, de la început, un stoc foarte limitat. Butler a decis să ia cît mai puţin 
posibil, în speranţa că vinătoare de zi cu zi să asigure hrana, şi doar pentru 
„cazuri speciale“, a luat cu el numai o cutie de „pastile de carne“, care 
înlocuia complet, în opinia sa, alimente din carne. Aveam apă doar o 
singură sticlă de persoană şi o sticlă de coniac pentru întreaga echipa, de 
vreme ce Butler era el însuşi sobrietate întruchipată. 


III. 


Treaba a mers prost din start. La începutul drumului întilneam ici colo 
băştinaşi care erau destul de ingăduitori;, cu excepţia celor care, de 
exemplu, trebuia să fie împuşcaţi pentru obrăznicie. 

Tufărişurile au devenit atit de dense încît am fost nevoiți să urmăm 
numai potecile, abia-abia croite de către localnici; apoi localnicii au 
dispărut complet, şi cel mai adesea întilneam doar urme de animale; în ce 
priveşte mersul pe urmele animalelor, acesta nu se deosebea cu nimic de 

mersul pe cărările băştinaşilor; dar, din păcate, acestea se răspiîndeau în 
toate direcţiile, fără cel mai mic sens pentru noi. Astfel încît urmîndu-le, 
puteam merge pe jos toată ziua şi seara să ne găsim în acelaşi loc din care 
am plecat dimineaţa. 

Sălbăticiunile nu erau multe: abia-abia suficient pentru a nu muri de 
foame. Aproximativ în a zecea zi, un tigru ne-a răpit pe unul dintre 
malaiezi; a trebuit să-l împuşcăm, dar din bietul om, în câteva minute, n-a 
mai rămas aproape nimic. Trei zile mai tirziu, ceilalți doi malaiezi au fugit în 
timpul noptii, luînd armele cu ei. Am rămas singur cu Butler, dar el nu şi-a 
pierdut curajul. Cu buzunarele umplute de încărcătura rămasă, am mers 
mai departe. 

După părerea lui Butler, ne aflam deja în acea parte a peninsulei, în care 
am putea da peste „legătura lipsă“; deşi nu găsisem niciun semn în acest 
sens. Dimineaţa şi seara mergeam cu un confort relativ, dar în timpul 
amiezei trebuia să ne oprim şi să stăm în hăţiş din cauza căldurii. Stocul de 
nostru de tutun (mai exact: al meu, pentru că Butler nu fuma) s-a isprăvit 
cu totul la începutul celei de a doua săptămînii, iar această privare m-a 
deranjat mai mult decît lipsa de alimente. 

Aprindeam focul foarte rar, deoarece luasem cu noi doar cîteva cutii de 
chibrituri şi le economiseam. Noaptea, desigur, făceam de pază cu rîndul, 
ca să nu fim surprinși de vreo fiară. Dar, cu excepţia tigrului care a furat 
malaiezul, altă fiară nu ne-a mai dat tircoale. Cred că acele hățişuri erau 
prea dese pentru fiare mari; dar cele mici mişunau peste tot: nu am văzut 
niciodată atît de multe tiritoare neplăcute, care foşneau peste tot, ca în 
aceste părți. Şerpii erau în număr uriaş, de tot felul de culori şi specii, deşi 
Butler a susținut că toate acestea erau "rase inofensive”. Ar fi făcut mai 
bine dacă s-ar fi încrezut în ei mai puţin! 

Noaptea, se întîmpla să stau de veghe şi astfel de oroare să mă 
înconjoare. Butler dormea, iar de jur împrejur, în întuneric, printre copaci 
şi tufişuri se auzeau tot felul de foşnete... Deasupra capului, pe o fişie de 
cer vizibilă printre virfurile vegetației, de-a lungul cărării, se vedeau stele 
aprinse... Nu odată m-am simţit singur pe vas, în timpul cartului de noapte, 
cînd toată lumea dormea şi doar funiile şi lanţurile gemeau uşor din cînd în 
cînd; dar în junglă senzaţia este ca ai rămas singur în întreaga lume... 
Surprinzător de ciudat fenomen: fără vint, fără nici o singură fiară în 
apropiere, şi totuşi cineva îți răsuflă chiar în ureche! Nu pot animalele să se 
strecoare fără zgomot deasupra vreascurilor şi a copacilor căzuţi, şi cu toate 

astea le auzeam răsuflind deasupra mea! Sau poate Pămiîntul răsufla după 
o zi de caniculă, Dumnezeu ştie. 

Am mers aşa, aproximativ, timp de patru săptămîni, cînd Butler a fost 
muşcat de un şarpe şi şase ore mai tirziu a murit. Curajos, deşi era mic de 
statură, era totuşi un prost explorator, a murit liniştit, ca şi cum ar fi vrut 
să se culce. Nu l-am putut ajuta, pentru că nu aveam medicamente cu noi 
şi dacă am fi avut, ar fi fost cu adevărat bune în acest caz? L-am forțat să 
bea coniac, dar nu a fost de acord să ia mai mult de o gură. 

În ciuda suferinței, el mi-a vorbit în mod rezonabil pînă în ultima clipă; 
m-a sfătuit să mă orientez cu busola şi să ţin tot timpul direcţia nord-est 
pînă cînd ajung la țărm, unde voi găsi probabil de muncă pentru mine; el 
mi-a dat banii săi — aproximativ trei sute de lire sterline — şi mi-a cerut să 
mă uit în jur pentru a vedea dacă există o "verigă lipsă"; şi, dacă o 
întâlnesc, atunci este imperativ să o iau şi să ajung la vaporul european. În 
cele din urmă, Butler mi-a cerut să-i promit că nu-l voi îngropa (ceea ce mi- 
a fost uşor de făcut, pentru că nu aveam nici un fel de scule, cu excepția 
unui briceag); el a decis că animalele sălbatice vor avea grijă de rămăşiţele 
lui: „şi la urma urmei nu contează cum se face reciclarea!” Poate că avea 
dreptate. 


IV. 


Cînd a murit Butler, l-am tîrît 
puţin în tufăriş şi l-am acoperit 
cu ramuri şi frunze. N-am fost 
tovarăşi: eu sint un simplu 
marinar pe care l-a angajat 
pentru bani; dar vă spun că fără 
el, m-am simţit ca şi cum soarele 
ar fi fost, dintr-o dată, acoperit 
de un nor gros şi cenuşiu, valuri 
negre ar fi acoperit marea, iar 
vântul ar fi urlat şi gemut ca un 
nebun ... Mi s-a părut că acele 
desişuri de nepătruns mă sufocă. 
Evident, urma în cel mai bun caz 
să mor de foame. Am mers toată 
ziua, pînă seara, obosit şi 

înfometat; iar la căderea nopții am căzut din picioare şi am adormit visînd 
disperat la cît de bine ar fi fost să mor de foame la Singapore, dar printre 
oameni!... 


Trezindu-mă la lumina strălucitoare a soarelui, am văzut deasupra mea 
— cum părea la prima vedere — un urangutan uriaş; el stătea la doi paşi de 
mine, pe picioarele din spate, examinînd pe toate părțile arma mea, pe care 
o ținea în mîini. 

Am sărit repede, dar m-a 
apucat de guler înainte ca eu să 
mă ridic în picioare. 

Mina lui m-a apucat de corp de 
parcă ar fi fost cleştele unei maşini 
cu aburi. Era clar că era o prostie 
să încerc să scap; el m-a prins, şi 
nu-mi răminea decit să aştept 
supus tot ce va veni. 

Am mers împreună pe cărare: 
m-a condus înainte îndrumînd cu 
o mînă întinsă, însă ne eliberindu- 
mi gitul. I-am văzut doar picioarele 
cind făcea paşi mari, şi am 
observat că degetele de la ele erau 
neobişnuit de lungi. Dintr-o dată 
mi-am dat seama că acesta este 
Veriga Lipsă! Butler a spus în 
repetate rînduri că ar trebui să fie 
păros, iar degetele de la picioare ar 
trebui să aibă o lungime 
neobişnuită, dar în rest va fi foarte iii 
asemănător cu omul. Creatura care m-a condus de guler a corespuns 
acestei descrieri cum nu se poate mai bine; nu era nici om, nici maimuţă, 
dar într-adevăr ceva între! Şi înaintea mea a apărut această situație 
curioasă... 

După cum am spus, trebuia să mă supun captivității neaşteptate în 
mîinile Verigii Lipsă. Aproximativ o jumătate de oră m-a condus înainte pe 
potecă, apoi am virat-o într-o parte, unde tufişurile erau mai subțiri şi ne- 
am pomenit într-o mică poieniță: aici era făcută o colibă din copaci tineri, 

aplecaţi şi legaţi de vîrf cu liane. Ne-am oprit şi stăpinul Verigă a strigat 
ceva în propria sa limbă; ca răspuns, la aceasta, din colibă a apărut o altă 
creatură — aparent soția lui. Amindoi au turuit ceva, examinindu-mă pe 
mine şi arma mea, şi, evident, au decis că prada era interesantă. În final, dl. 
Verigă m-a condus la un copac unde m-a legat cu liane; apoi a plecat luînd 
un ciomag cu el. 

Inutil să spun, m-am simţit rău. Fără arme, eram neajutorat, iar a pune 
stăpinire pe el nu era nicio posibilitate. "Dl. Verigă' mi-a legat mîinile de 
trunchi cu experienţa vechilor marinari. Datorită faptului că a luat o bită cu 
el, am ajuns la concluzia că nu mă consideră potrivit pentru mîncare (din 
cite ştiu, maimuţele nu mănîncă carne), dar pe de altă parte, la aceste 
făpturi, reprezentind legătura dintre om şi maimuţă, mă puteam aştepta la 
gusturi umane! ... Poate, luînd în considerare că sînt un animal, vor decide 
să încerce şi felul ăsta de carne! 

"Doamna Verigă" stătea pe pămînt lingă mine şi începu să mă privească 
cu un oarecare entuziasm. lar eu am început să gandesc: Grăbeşte-te, 
dragul meu Jack Anderson! Rămine să tragi învățăminte din această 
poveste tot ce este posibil; dar, mai întîi de toate, ar trebui să te faci prieten 
cu aceste "verigi"! — şi i-am zimbit cît am putut de fermecător: 

— Mă bucur să vă cunosc, draga mea! 

Reacţionă imediat: nu putea să zimbească — nu-i permitea structura ei, 
dacă aş putea să spun, botul ei — dar ea chicoti cu un fel de sunet în gît 
care-mi arătă o plăcere evidentă; apoi s-a ridicat şi m-a mîngiiat pe obraz. 

M-am străduit să-mi menţin zimbetul şi am început să vorbesc pe un 
ton plăcut şi respectuos. 

Bineînţeles, ştiam că nu ințelege nici un singur cuvînt; dar contam pe 
flerul sexului feminin, care avea să-i spună că îi admir apariția şi mă aplec 
în fața caracterului ei. O femeie este o femeie — chiar dacă ea este o "verigă". 
Şi nu m-am înşelat. 


V. 


Soțul ei sa întors relativ curînd şi a adus un iepure ucis. S-au aşezat 
imediat la micul dejun, fără să aibă nicio idee despre foc: pur şi simplu au 
rupt iepurele cu mîinile şi dinţii şi l-au mîncat crud. Cîteva minute mai 
târziu, "Doamna Verigă" a ales o bucată bună şi mi-a aruncat-o. 

M-am uitat la ea cu reproş, ca şi cum aş fi spus: "Cum vrei să mănînc cu 
miini legate?” A înțeles, pentru că a spus ceva soțului ei iar el s-a întors şi 

m-a dezlegat. Fără ezitare, m-am aşezat între ei şi, cu un zîmbet prietenos, 
am început să mănînc iepurele crud ca şi cum ar fi fost o budincă. 

Ei erau făpturi bune; şi înainte de a termina micul dejun, se pare, au 
hotărit că sînt o creatură inofensivă şi că ar fi interesant să fiu slobod — ca 
un animal de companie. 

Nu vă voi descrie fiecare oră petrecută în această "casă". Voi spune, în 
general, că aproximativ patru săptămîni am stat cu ei, şi în tot acest timp ei 
m-au tratat cu amabilitate, chiar m-au răsfățat: am dormit în coliba lor pe 
un pat de frunze pe care ei l-au facut de doua ori mai gros ca a lor, iar cînd 
au observat că, de fapt, eu nu mă dau în vînt după carne crudă, au început 
să mă hrănească cu nişte nuci imense şi delicioase. Doar arma nu mi-au 
dat-o şi nici nu m-au lăsat să ies din poieniță; "Domnul Verigă" nu m-a luat 
niciodată în pădure la vinătoare şi nici 
singur nu m-a lăsat să plec, aşa că am fost 
întotdeauna „acasă”, împreună cu soţia lui. 

Ei aveau, cu siguranță, propria lor limbă 
— şi am început chiar să înțeleg cîteva 
cuvinte, pe care apoi le-am uitat. 

Aşa că am vorbit cu ea foarte mult cînd 
eram singuri; eu în felul meu, şi ea în felul 
ei; şi chiar nu ştiu de ce ea era încîntată de 
asta. 

Am făcut ceva cu adevărat util pentru 
ei: am mărit şi îmbunătățit coliba lor — în 
aşa fel că nu le venea să creadă; le-am 
făcut din spini furculițe şi am fost tentat să 
le fac cunoștință cu chibriturile, dar aveam o singură cutie în buzunar şi a 


trebuit să o păstrez în caz că mă despart. Ei nu bănuiau existența acestei 
cutii, cum nu bănuiau existența buzunarelor. În timpul şederii mele la ei, 
nu mi-am scos hainele niciodată, iar ei nici măcar nu visau că aceastea pot 
fi îndepărtate: în opinia lor, în mod evident, era vorba de un tip deosebit de 
blană, şi că m-am născut într-o cămaşă de flanel şi cu pantaloni zdrențuiți. 
Odată „D-na Verigă“, a acordat o atenţie deosebită genunchiului meu 
ponosit, a crezut că-i o zgirietură şi l-a frecționat gingaş cu o răşină vegetală 
pe care a luat-o urcîndu-se într-un copac. Pe scurt, acest cuplu m-a tratat 
în modul cel mai afectuos. 

„Doamna Verigă", trebuie să spun adevărul, a fost pentru mine un 
sprijin considerabil! Reţineţi, vă rog, că mă refer la caracterul şi moralitatea 

ei, absolut respectabile: aceste „Verigi' erau soți pe deplin vrednici; dar 
noutatea şi misterul ființei mele, evident, i-a inspirat sentimente platonice, 
şi pentru asta nu poți da vina pe ea. Ea a ales întotdeauna cele mai bune 
bucăți pentru mine, mi-a adus apă într-un fel de coji, a săpat după un fel 
de napi comestibili şi niciodată nu s-a săturat să mă miîngiie pe obraz. Soţul 
ei nu era gelos sub nicio formă. 

Între timp, eu continuam să mă gîndesc la puşcă. Nu ştiam unde au 
ascuns-o şi ce gândeau ei despre ea; poate că au găsit în ea ceva nedemn de 
o casă decentă. 

Mi-e ruşine să recunosc că am intrat în posesia armei prin viclenie; am 
introdus-o pe "Doamna Verigă' în arta sărutării. Nu odată i-am arătat că 
vreau să-mi dea arma, şi 
probabil că a înțeles — dar nu 
mi-a adus-o. Apoi, într-una 
dintre ocaziile noastre tête-à- 
tête, am îmbrățişat talia ei şi am 
sărutat-o. Aceasta a făcut o 
impresie uluitoare asupra ei; i-a 
făcut o plăcere de nedescris şi a 
învățat arta noastră delicată în 
două minute. Am oprit imediat 
lecţia. Cînd am rămas singuri 
din nou, ea a început să explice, 
plină de viață, prin semne că 
vrea să reluăm noua noastră 
ocupație; dar m-am prefăcut că 
n-am înțeles nimic şi mi-am 


cerut încăpăținat arma. Atunci a sărit şi a fugit în hățiş; am crezut că s-a 
supărat, dar nu: după cîteva minute mi-a adus arma. Apoi am sărutat-o în 
modul cel mai sincer şi, de fapt, am simțit chiar şi sensibilitate, deşi fața ei 
era dezgustătoare. 

Am ascuns arma sub pat — ea, în mod evident, a fost de-acord: 
intenționat mi-a dus arma din locul tainic, nu fără riscul de a-l înfuria pe 
soțului ei. Noaptea, cînd amindoi dormeau adînc, am ieşit pe furiş din 
colibă. 

Mi-era ruşine să plec în felul acela, fără rămas bun, fără să spun un 
cuvint prietenos — dar, desigur, era imposibil. Pentru a-mi exprima într-un 
fel recunoştinţa, am lăsat un ciob de oglindă, pe care l-am purtat în 

buzunar, lingă patul Doamnei Verigă. Am sperat că acest lucru s-o facă să 
treacă mai uşor peste dezamăgire. 

Aproape toată noaptea am fugit, aşa că dimineaţa între noi erau vreo 
douăzeci de kilometri. Apoi m-am întins să dorm şi cînd m-am trezit, 
Soarele era deja în înalt şi ceva albastru strălucea prin hățiş: ajunsesem la 
mare... 

Din fericire pentru mine, nu foarte departe de coastă trecea un vapor; 
am început să fac tot felul de semne şi în jumătate de zi eram deja printre 
europeni. 


Păi, domnilor — credeţi sau nu, este afacerea dvs., dar "veriga lipsă" 
trăieşte undeva pe malurile estice ale Malaieziei. Ştiu asta cu siguranță, deşi 
nu am găsit-o eu ci ea m-a găsit pe mine. Eu n-am mai povestit nimănui 
pentru că nu vreau să fiu victima reporterilor; dar dacă mi-aţi vedea arma, 
atunci fără dificultate aţi vedea urme de dinţi pe ea, pentru că amabilii mei 
proprietari au vrut să vadă ce gust are. 

Şi acest lucru dovedeşte una din ce două: fie că există un om pe lume 
care poate muşca aproape complet oţelul turnat, sau această persoană este 
„veriga lipsă“, pe care domnul profesor doreşte atît de mult să o găsească. 


SFÎRŞIT 


Nota: 


BEJIÞIE 
BEAbIE [bABOAbI P 


Povestirea face parte din antologia de proză fantastică: 


SaGrrraa naneonTroAoruHueckaa panracruka - Tom I! 


3aÕbITaA NaNeoNTOJOrnaeckas dpanracruka 


Tom I 


g Antologia "Diavolii albi" deschide în seria "Polaris" o serie de povestiri uitate ale ficţiunii paleontologice. Cartea include operele 
autorilor ruși și străini, publicate pentru prima dată în anii 1900-1920. și extrase din reviste rare. Publicația păstrează ilustrații 
originale. 

EPISODUL 1 
CAP. 1 


— Ascultă, Cal Bain e în oraş. Vede numai roşu şi te caută pretutindeni. 

— Asta e a doua oară, îşi spuse Duane. 

— Tinere, asta înseamnă scărmăneală. Părăseşte oraşul, până se mai 
potoleşte. Când nu e pilit, te lasă în pace. 

— În definitiv, ce vrea de la mine? Vrea să mă mai jignească odată? A doua 
oară nu mai înghit. 

— Are nişte figuri foarte la modă azi în Texas. Dacă te prinde, te împuşcă. 

— Şi pentru ce, mă rog? 

— Ştiu eu. Dar ce contează? În Everalls nu s-au ucis cinci cowboy, între ei, 
la un joc de cărți? Şi Cal n-are nici un motiv să te iubească. Fata lui ţi-a făcut 
ochii dulci ţie. 

— Am părăsit-o atunci când am băgat de seamă că e fata lui. 

— Poate că încă nu e sfârşită povestea asta. Aici însă nu e vorba de motive. 
Cal e în oraş şi poate deveni primejdios. Şi apoi e şi unul din aşii revolverului. 
Face parte din aceia care, cât ai clipi din ochi, lichidează afacerile cu 
revolverul. Banda lui a sfârşit repede şi cu Bland şi King Fisher şi cu Hardin, 
iar acuma îşi bate joc de şerifi. Cal n-o să stea mult în cumpăna cu tine, dacă 
te vei găsi în drumul lui. 

— Crezi, aşa dar, că trebuie s-o şterg? 

— Buck. Nu mi-e teamă că te-ar ucide, dacă v-aţi găsi față în față. Ai ochii 
tatălui tău şi îndemânarea lui. De ce mi-e mie teamă, e că să nu-l ucizi tu. 

Duane ascultă, tăcut, vorbele unchiului său. 

— Când Texasul îşi va reveni din războiul acesta fără de noimă, vor fi, cred, 


' Texas Rangers sunt cea mai veche organizaţie de aplicare a legii de pe continentul nord-american cu jurisdicție de stat. 

Initial a fost un corp de voluntari care si-au asumat protectia convoaielor si granitelor teritoriului colonizat. Stephen F. Austin 
“parintele Texasului” s-a referit pentru prima dată la acest grup ca Rangers în 1823, dând astfel naştere serviciului cunoscut sub 
numele de Texas Rangers. 

perspective în ţara asta şi pentru un tânăr ca tine, începu unchiul. Ai 23 de 
ani şi eşti un băiat minunat. Viaţa îţi rezervă lucruri mari! Dacă însă ucizi pe 
cineva, eşti ruinat. Vei fi nevoit, apoi, să ucizi un al doilea şi grănicerii vor fi 
pe urmele tale. Grănicerii înseamnă astăzi Legea şi Ordinea în Texas. S-au 
pus pe treaba, nu glumă. Şi cine se împotriveşte arestării e ucis fără de milă. 

— Pe mine n-or să mă spânzure, mormăi, Duane, întunecat. 

— Cred şi eu că nu vrei, continua bătrânul. Semeni cu tatăl tău. Era 
întotdeauna repede la mânie şi la pistol! Astăzi, când grănicerii întronează 
ordinea, tatăl tău ar fi trebuit s-o şteargă la Rio. Şi tu băiete, mi-e teamă că 
semeni prea mult cu tatăl tău. Tatăl tău a căzut împuşcat, în plină stradă. Şi 
se spune că a mai tras de două ori după ce un glonte i-a pătruns în inimă. 
Straşnic tip a fost dacă a putut face aşa ceva! Dacă ai şi tu în tine asemenea 
sânge, vezi să nu cazi în ispită. 

— Ceea ce spui tu, unchiule, e foarte frumos, singurul lucru însă, ce nu-mi 
place, este că trebuie s-o şterg... şi vezi, asta eu nu vreau. Cal Bain şi gaşca 
lui mă socotesc duşman. El pretinde acum că mie îmi e teamă să ies din casă 
şi să dau ochii cu el. Nimeni nu se poate lauda cu asta. Afara de asta, dacă n- 
aş da ochii cu el, a doua zi aş primi un glonte în spate. 

— Şi ce vrei să faci? 

— Încă nu ştiu. 

— Dar o vei şti în curând. În sângele tău e chemarea aceea blestemată. În 
ochii tăi luceşte ceva ce nu-mi place. Îmi aminteşte de tatăl tău. 

— Mult aş da să ştiu ce ar fi făcut tata într-o asemenea împrejurare? 

— Ce aiurezi tu acolo? Ce poţi să aştepţi de la un om care de 20 de ani nu 
şi-a tras mănugşile pe mâini. 

— Cred că şi tata mi-ar spune să cobor în stradă şi să mă întâlnesc cu Cal 
Bain. 

Urmă o lungă tăcere. Bătrânul spuse oftând: 

— Ai un cal foarte iute — cel mai iute din toată regiunea. După ce o să te vezi 
cu Bain, grăbeşte repede încoace. Între timp, eu am să-ţi pregătesc bagajele 
şi-ţi voi țesăla calul. 

După ce rămase singur. Duane îşi puse cingătoarea, de care atârna un 
revolver Colt cu plăsele de sidef. Îl primise de vreo 5 ani: mai înainte îl purtase 
tatăl său. În sidef se vedeau nenumărate crestături. Era aceeaşi armă cu care 
tatăl său mai trăsese două împuşcături după ce fusese rănit de moarte. Cu 
foarte multă greutate i se putu scoate arma din mână, după ce murise. De 
când arma devenise proprietatea lui Duane, nici un om nu fusese împuşcat 
cu ea. 

Ocoli o întâlnire cu maică-sa. Pentru moment, ea nu era acasă, Strada era 
plină de miros de flori şi ciripit de păsărele. În stradă, o vecină pălăvrăgea cu 
un fermier, care sta pe o trăsurică. Îl chemară, el auzi, dar nu răspunse. 

Orăşelul Wellston era punctul central al unei regiuni de câteva sute de mile 
pătrate. Duane o luă spre strada principală. Nu se vedea nici un cowboy. 
Câţiva trecători întoarseră capul, după ce el trecu. O clipă rămase gânditor pe 
pragul «Saloon»-ului, apoi pătrunse înăuntru. Sala era plină de oameni, 

gălăgie şi fum. La intrarea lui, gălăgia încetă şi liniştea nu fu întreruptă decât 
de clinchetul unor dolari mexicani, aruncaţi pe masa de joc. Sol White, care 
sta îndărătul tejghelei, se sculă în picioare la intrarea lui Duane. Toată lumea 
— cu excepţia jucătorilor mexicani — trimisese spre Duane o privire, temătoare, 
plina de întrebări. Lumea ştia că Bain căuta tânărului nod în papură. Ce avea 
Duane de gând? Câţiva cowboy şi crescători de vite, schimbară priviri 
întrebătoare. 

— Bună ziua, Buck! se auzi vocea tunătoare a lui Sol White. 

— Bună ziua, Sol! Aud că în oraş se află unul care ţine să-mi vorbească. 

— Aşa e, Buck. A fost acum vreo oră pe aici. Părea puţin cam enervat, îi e 
sete de sânge. Mi-a spus la ureche că o fetişcană ţi-a dat un fular alb de 
mătase şi că are acum poftă să-l readucă acasă... cu câteva pete roşii pe el. 

— Cine mai era cu el? 

— Burt şi Sam Outcalt şi un cowboy mititel pe care nu l-am mai văzut până 
azi. Se străduiau să-l scoată din oraş. Numai că el era puţin făcut la măsea. 

— De ce n-a fost arestat de şeriful Oaks, dacă era în aşa hal? 

— Şeriful Oaks însoţeşte grănicerii într-o patrulare. Fac o razie la Flesher şi 
la banda lui Fisher King. De aceea nu e păzit acum oraşul. 

Duane ieşi din nou în stradă, unde întâlni mulți oameni: făcu doar câţiva 
paşi şi strada se goli ca prin farmec. Zări, doar, câteva capete îndărătul unor 
jaluzele. Astfel de scene vedea strada principală din Wellston aproape în 
fiecare zi. Locuitorii oraşului, căpătaseră o aşa experiență, încât mai 
întotdeauna dispăreau înainte cu câteva minute, de îndată ce «instinctul» lor 
le spunea că o păruială e în perspectivă. 

Duane merse mai departe, fără ca să se întâmple ceva neplăcut. Sol White 
sta în pragul cârciumei sale. 

— Buck, dacă vrei să ştii, află că Bain e dincolo la Everalls. Dacă într- 
adevăr ţine atât de mult să-ţi vorbească, te va vedea. 

Buck îşi continuă plimbarea, dar ochilor săi de vultur nu le scăpă nimic. Se 
simţea rece şi liniştit. Încă înainte de a ajunge la Everalls, auzi voci puternice. 
Apoi uşa fu dată în lături de o mână puternică şi un cowboy apăru în prag, 
zărindu-l pe Duane, scoase un sălbatec strigăt de război. Duane se opri, la 
vrea 50 de paşi depărtare de localul Everalls. 

Bain tăia hotărât, drumul lui Duane. 25 de metri îl mai despărțea de 
Duane. 

— Nu vrei să începi tu? strigă Bain. 

— Aştept s-o faci tu. 

Dreapta lui Bain se ridică. Duane îşi smulse revolverul de la brâu. Două 
detunături şi Bain se clătină, pe picioare. 

Când Duane se apropie de el, Bain zăcea pe spate. Diavolul care sălăşluise 
în sufletul lui Bain, îşi luase zborul. Încercă să vorbească, dar nu se auziră 
decât sunete de neînțeles. 

Duane îşi băgă revolverul în toc. Se simţea liniştit, liber de orice teamă. 

Un cowboy care tocmai părăsise masa de joc, se aplecă asupra lui Bain şi îi 
sfâşie cămaşa. Avea în mână un as de pică, pe care îl puse pe pieptul lui Bain. 

Asul de pică acoperi găurile făcute de revolver. 
Când Duane se depărtă, auzi o voce care spunea: 
— Cal şi-a meritat-o. Cât despre Buck Duane... cum e tatăl, aşa-i şi fiul! 


CAP. 2 


Buck plecase foarte liniştit. Ajungând însă acasă şi văzându-l pe unchiul 
său în fața unui cal gata înşeuat, cu sacul de merinde, plosca şi arcanul la 
locul lor, Duane simţi că primeşte o lovitură în inimă. Îşi dete seama că fapta 
sa va avea urmări. Îşi dete seama că de acum înainte va fi un fugar încolțit. 

— Întâlnirea cu Bain n-a fost lucru mare, unchiule. Şi acum trebuie s-o 
şterg. 

— Aşadar, l-ai împuşcat? 

— Da. L-am văzut murind. l-am făcut ceea ce şi el mi-ar fi făcut mie. 

— Ştiam. Nu mai are nici un rost să ne pierdem vremea acum cu vorbe. 
Trebuie să pleci cât mai repede de aici. 

— Mamă! strigă Duane. 

— Nu e acasă. N-o poți aştepta. Am să-i spun eu... 

Duane se lăsă să cadă pe scaun. 

— Doamne, Doamne, ce făcui! 

— Ascultă, tinere, ce vreau să-ți spun. Tu n-ai nici o vină. Aşa e în Texas. 
Tu eşti fiul tatălui tău. În tine curge sângele tatălui tău şi al mamei tale, caci 
ea e o urmaşă a pionerilor care au luptat pentru libertatea acestor regiuni. 

— Sunt un ucigaş, suspină Duane. 

— Nu, tinere, nu eşti... Şi n-ai să fii niciodată, Soarta însă vrea ca tu să fii 
un fugar, un urmărit al grănicerilor, până ce vei putea să te întorci liniştit 
acasă. 

— Un urmărit? 

— Da. Dac-am avea bani şi influenţă, am lăsa să se facă proces. Dar noi n- 
avem nici una, nici alta. Ocna nu e făcută pentru Buckley Duane. Fugi deci în 
Vestul Sălbatec, dar oriunde vei pleca - nu uita să fii bărbat. Trăieşte cinstit, 
dacă îţi va fi cu putință. Dacă nu, fii atât de cinstit, pe cât vei putea. Dacă vei 
veni în contact cu lume proastă, nu uita că nu trebuie să devii mai rău. 
Ocoleşte gâlceava. Nu bea. Nu juca. N-am nevoie să-ți spun ceea ce ai de făcut 
atunci când e vorba de împuşcături. Atunci când lucrurile se vor domoli şi te 
vei putea înapoia acasă, te anunț eu. Asta-i totul. Fii bărbat! La revedere! 

Duane goni ca un smintit pe stradă, până ce avu în urma lui vreo 15 mile 
engleze. Când veni seara, se opri la marginea unei ape şi-şi căută un loc de 
popas pentru noapte. 

După două zile de neîntreruptă călărie, în care timp parcurse peste 100 de 
mile, el ajunse pe drumul care duce la Huntsville. Deodată auzi zgomot de 
copite îndărătul lui. Temându-se să nu fie niscaiva urmăritori se băgă într-un 
boschet de meschitos, nădăjduind că nu va fi nici văzut, nici auzit. 

Călăreţii se apropiară, încât el îi putu vedea. 

— Garantat că a trecut fluviul, spunea tocmai unul. 

— Cred, că ai dreptate, Bill. Ne-a scăpat. 

Erau grănicerii, sau nişte crescători de vite în căutarea vreunui răufăcător? 

Nemaiputând să suporte neliniştea, înfipse pintenii în burta calului şi o luă 
la goană. Fu auzit. Pe la ureche îi trecu şuieratul unui glonț. Focul 
urmăritorilor se mări din ce în ce, însă după o goană nebună, prin noapte 
băga de seamă că urmăritorii rămăseseră cu mult în urma. Dar întunericul îi 
aduse fel de fel de vedenii şi, ca în fiecare noapte, de când galopa prin 
singurătăţi, chipul unui om îi revenea mereu în minte: Cal Bain! 

Zorile îl găsiră tot în şea. Spre amiază, din cauza căldurii, căută un loc de 
popas. Deodată îl ajunse un călăreț din urmă. O secundă se priviră față în 
față. 

— Bună ziua, străine! făcu omul şi duse mâna la pălărie. 

— Buna ziua. 

— Cred că eşti grănicer... că eu nu sunt, o ştiu sigur, făcu el râzând ca de o 
glumă bună. 

— De unde şti că eu sunt? întreba Duane curios. 

— Pentru că un grănicer niciodată nu-l lasă pe străin să se prezinte. 

Râse din nou. Era mic şi îndesat şi înarmat până în dinți. 

— Eu sunt Luke Stevens şi viu de la Rio Grande. Dar d-ta cine eşti? 

Duane tăcu. 

— Cred că d-ta eşti Buck Duane. Am auzit că eşti al dracului de mână, 
când e vorba de revolver: 

Acum râse Duane, nu de alta, ci la gândul că fusese cunoscut de primul, 
călăreț ce-l ajunsese. Era o dovadă în plus ce repede se află în Texas de o 
istorie cu mardeală şi împuşcături. 

— După câte văd, Buck, te duci în spre Rio. Poate că ai, totuşi, timp să 
mănânci ceva cu un camarad? 

— N-am merinde de loc şi chiar mi-e şi foame, făcu Duane. 

— Atunci ai face mai bine să te aprovizionezi înainte de a te îndrepta într- 
acolo. 

— Să mă aprovizionez? întrebă Duane, gânditor. 

— Desigur. Omul trebuie să şi mănânce. Fără whisky o mai duc eu, dar fără 
haleală, ba. Din cauza asta, e regiunea atât de puţin vizitată. Eu plec acum 
spre Mercer, un mic cuib lângă fluviu. Acolo vom găsi, nădăjduiesc, merinde. 

Glasul lui Stevens era foarte prietenos. Vădit că dorea tovărăşia lui Duane, 
deşi nu i-o spunea. Văzând că Duane tace, Stevens continuă: 

— Străine, pe aici e foarte bine să ai un tovarăş de drum. Poate că nu-ți 
convine, de aceea nu te întreb. 

— Vrei să facem drumul împreună? 

Luke rânji. 

— Aş fi foarte mândru să fiu împreună cu un om de talia d-tale. Ştii, eu nu 
pot să-i înghit pe cowboy-i aceia care îndată pun mâna pe armă. Buck, nu 
ştiu multe despre d-ta, dar oricine s-a născut pe aici cunoaşte povestea 
tatălui d-tale. Pe aici eşti aşteptat. Pățania d-tale a ajuns şi pe meleagurile 

astea. La noi e o glorie să înfăptuieşti aşa ceva! Aici revolverul domneşte. 
Buck, e adevărat că sunt un vagabond, dar un terchea-berchea nu sunt. Mi- 
ar place să facem drumul împreună. 

— În regulă... plecăm împreună spre Mercer. 

Duane nu fusese niciodată un palavragiu. În ce priveşte tovarăşul sau, 
acesta tot timpul trăncănea, fericit desigur că-şi poate auzi glasul. 


CAP. 3 


Mai târziu cu câteva ore, Duane şi Stevens îşi țesălau caii într-un pâlc de 
meschitos, nu departe de orăşelul Mercer. 

— Buck, eu cred că ar fi mai bine să rămâi aici, spuse Stevens atunci când 
încălecă. Vezi tu, primarul şi grănicerii sunt întotdeauna foarte curioşi atunci 
când apare vreo față nouă. În Mercer nimeni nu se mai interesează de mine, 
aşa că mai bine stai tu aici şi pregăteşte-te de drum. Dacă vei vedea însă că 
întârzii... 

Făcu o pauza mai lungă, râse şi în ochii lui juca o sălbatică veselie. 

— Bani ai, Stevens? 

— Bani? strigă Luke Stevens foarte uimit. Ultimul meu cent a zburat acum 
vreo doi ani. 

— Îţi dau ceva bani pentru târguit. Să aduci şi ceva whisky, dar bagă de 
seamă să nu te încurci în drum. 

— Eşti un băiat minunat, mormăi Stevens după ce luă banii. Pe legea mea 
că nu mint. Aşteaptă-mă aici... câteva minute şi sunt îndărăt. 

Dădu pinteni calului şi o luă spre oraş. Nu trecu un sfert de oră de la 
plecarea lui şi deodată Duane auzi o detunătură de armă şi apoi ţipete, lucru 
ce însemna că e cineva în primejdie. Duane se aruncă pe spinarea calului şi 
ieşi din pădurice, pentru a vedea pe şosea cum un cal alearga în goana cea 
mai mare, învăluit într-un nor de praf. Era Stevens şi Duane admira 
minunata lui ţinută de călăreț. În faţa lui, pe cal, avea o legătură cât toate 
zilele de mare. Îndărătul lui goneau câţiva călăreţi bine înarmaţi. Peste puţin 
fu ajuns de Luke, ai cărui ochii luceau de veselie, deşi era puţin cam galben la 
față. 

— N-ajunsei bine acolo, că şi dădui peste o veche cunoştinţă, lămuri 
Stevens. Tipul mă ochi îndată şi de aici porni toată povestea. 

În amurg, după ce scăpară de urmăritori, ajunseră la fluviu. Calul lui 
Duane era plin de spumă şi de abia mai răsufla. Numai după ce străbătu 
fluviul, lăsă Duane calul să se odihnească. Deodată Luke se clătină în şea. Cu 
un strigăt de uimire, Duane sări la dânsul şi îl prinse în braţe. Faţa îi era 
schimbată şi plină de sudoare. Cămaşa îi era pătată de sânge. 

— Eşti rănit? 

— Care dracu ar putea spune că nu sunt? Eşti aşa de bun să dai jos 
legătura de pe cal? 

Duane dădu legătura jos şi de abia atunci băgă de seamă că Stevens scuipă 

cu sânge. 

— De ce nu mi-ai spus? Arătai atât de bine, încât nu m-am gândit că ai fi 
poate rănit. 

— Luke Stevens poate trăncăni ca o spălătoreasă, dar ştie să-şi ţină gura 
atunci când trebuie. N-ar fi fost bine să vorbesc în timp ce urmăritorii erau pe 
urmele noastre. 

Duane îl rugă să se aşeze jos, îi scoase cămaşa şi îi şterse pieptul şi spatele 
de sânge. Glonţul, străbătându-i corpul, făcuse o gaură foarte adâncă. 
Călăritul şi greutatea legăturii ce-o avea cu el, îi înrăutățise şi mai mult 
starea. Deşi pierduse orice nădejde, Duane opri hemoragia şi legă rana. 

— Brown îl chema pe tipul acela. Ne-am certat odată pentru un cal furat, pe 
care l-am şterpelit eu din nou, la Huntsville. Pe Brown l-am văzut în Mercer 
înainta de a mă vedea el pe mine şi l-aş fi putut pune jos, n-am vrut însă să- 
mi calc cuvântul ce ți l-am dat. Nădăjduiam că nu mă va recunoaşte, dar mă 
văzu şi trase primul. Ce gândeşti de gaura asta? 

— Nu-mi place, răspunse Duane, fără a-l privi pe rănit în ochi. 

— Atunci e prost. Dar am mai avut eu răni de astea şi am scăpat de ele. Am 
să scap şi de asta, n-avea grijă! Acum, Buck, lasă-mi ceva merinde şi ia-o din 
loc. 

— Şi să te las singur aici? 

— Pai nu vezi că nu te pot însoți? Brown şi prietenii lui ne vor urmări până 
aici. 

— Ce-ai face în locul meu? întrebă Duane curios. 

— Mi-aş salva pielea. 

Duane nu răspunse nimic. Dădu ovăz şi apă cailor, umplu ploştile cu apă, 
încarcă sacul de merinde pe spatele calului său, apoi luându-l pe Stevens în 
braţe, îl urcă, cu grijă pe armăsar. 

— Să mergem, aşa, pe întuneric, până ce voi cădea de pe cal, glumi Stevens. 

Călăriră toată noaptea, până-n zori. Stevens se afla într-un hal fără de hal, 
deşi tot mai sporovăia vesel. Descălecară atunci când răsări soarele. Rănitul 
refuză mâncarea, dar ceru whisky şi apă. 

— Buck, vrei să-mi tragi cizmele? 

Duane îi împlini dorința. 

— Buck, bătrânul meu spunea că eu sunt făcut pentru ocnă. Dar n-a fost 
să fie! Cât despre mine, când oi fi pe lumea cealaltă, să-ți reaminteşti că am 
pus mare preț pe prietenia ta. 

Apoi închise ochi, prefăcându-se că doarme. Duane încercă să mănânce 
ceva, apoi se căzni să doarmă şi el. Domnea o tăcere adâncă, întretăiată doar 
de bâzâitul insectelor de tot felul. Trezindu-se, Buck se duse cu caii la adăpat. 
Când Duane reveni cu caii îl găsi pe Stevens treaz, mereu bine dispus şi ceva 
mai bine, parcă. 

— Vezi, Buck? Mai trăiesc încă şi sunt în stare să mai călăresc o noapte. 
Tot ce mai vreau, e doar o înghițitură în lege din sticlă. Vrei să mă ajuţi? 
Straşnică înghiţitură. Cred că am pierdut tot sângele ce-l aveam în mine. 

În timp ce Duane punea şeile pe cai, lui Luke nu-i mai tăcea gura. Când 

veni vremea să se urce pe cai, Stevens spuse: 

— Ajută-mi să-mi pun cizmele. 

Călăriră foarte bine toată noaptea, cu atât mai mult cu cât poteca fiind mai 
largă pe acolo, Duane putu călări foarte aproape de Luke, sprijinindu-l cu 
mâna. 

Zorile îi găsiră pe cei doi fugari pe malul unui mic fluviu. Luke se prăbuşi în 
braţele lui Duane care, văzându-i fața, înțelese că acesta fusese cel din urmă 
drum al rănitului. 

— Buck, mă dor grozav picioarele din cauza cizmelor, spuse Stevens şi se 
simți vădit uşurat atunci când Buck i le scosese. 

— Ce-o fi cu cizmele astea de se ocupa atâta de ele? se miră Buck. 

— Drumul acesta, începu Stevens duce spre o fundătură, unde vei găsi 
oameni — puţini, poate, ca tine - mulți ca mine — hoţi de cai, bandiți şi mutre 
urâcioase. Acolo viața e uşoară, Buck! Tu însă n-o s-o găseşti uşoară. Printre 
ei vei fi un lup singuratic. Când un om poate suporta singurătatea şi e repede 
la mână cu arma, atunci viața de lup singuratic e cea mai bună. Dar un om 
care trăieşte singuratic, li se va pare foarte suspect băieţilor de acolo şi dacă 
vor putea, te vor ucide. 

Stevens ceru de câteva ori apă de băut. De whisky uitase. Vocea sa devenea, 
din ce în ce, mai slabă. 

— Nu mai vorbi. Asta te slăbeşte. 

— Trebuie să mai vorbesc. Oricum e sfârşitul... Camarade, crede în cele ce- 
ți voi spune şi-ţi va folosi la ceva. Plecând de aici, vei da de oameni. Nici unul 
din ei nu va fi un om cumsecade. Toţi la fel! Poate, uneori, unul mai bun 
decât celălalt. Am trăit 12 ani la Rio Grande. Sunt trei bande acolo, King 
Fisher, care e un băiat de treabă şi cu care ar fi bine să o ai bine, apoi 
Cheseldine, care-şi face treburile prin regiunea Rim-Rock. Pe acesta nu-l prea 
cunosc, ştiu însă că în ultimii ani s-a îmbogățit foarte. Pe Bland — pe acesta îl 
cunosc de ani de zile şi multe am făcut cu el. Banda lui Bland e cea mai mare. 
Are cel puţin 20 de oameni pe conştiinţă, fără să mai număr pe murdarii aceia 
de mexicani. 

Stevens luă o înghiţitură de apă şi se mai odihni puţin. 

— Cu Bland nu te vei putea înţelege, probabil. Eşti un băiat prea frumos ca 
să-i placi şefului, căci să şti că în tabăra sa sunt şi femei. Afară de asta nu-i 
va place văzând ce ţintaş bun eşti. Va fi cu ochii pe tine. În tot cazul, ar fi mai 
bine să te înrolezi în vreo bandă, decât să rămâi singur. 

Vântul vâjâia prin frunzele şi ramurile de meschitos: păsărelele ciripeau 
prin pomi. Deodată Stevens începu să vorbească din nou. 

— Brown îl cheamă... Ne-am certat pentru o mârțoagă pe care i-am 
şterpelit-o în Huntsville. El a furat-o mai întâi. Brown - un om care ucide şi 
pretinde apoi că e un om cumsecade. Dacă-l întâlneşti... nu uita că suntem 
camarazi. 

— N-am să uit asta, Luke... 

Făgăduiala asta păru că-l bucură pe Stevens. Încercă să ridice capul, dar 
nu mai avu putere. 

— Picioarele îmi sunt atât de grele... Mi-ai tras, într-adevăr cizmele din 
picioare? 

Muribundul închise ochiii şi începu să bolborosească cuvinte neînțelese. 
Căzu apoi într-un fel de letargie, încât Duane crezu că acesta îi e sfârşitul, dar 
Stevens se trezi în spre apusul soarelui. Duane aduse apă proaspătă, 
deoarece crezu că Stevens îi va cere ceva de băut. 

— Camarade,... mi-ai fost.. credincios... şopti Stevens neinteligibil. 

Cadavrul îl îngropă nu departe de apă. 


CAP. 4 


A treia zi după întâmplările de mai sus, Duane ajunse în regiunea Rim- 
Rock. Nu întâlnise picior de om până aici. O luase la drum, fără să ştie încotro 
merge. Poteca îl ducea acum în sus. Prin munți, spre locurile unde numai 
vulturii se simțeau bine. După acest urcuş anevoios, se pomeni într-o vale 
verde, încântătoare, presărată, ici, colo, de mici colibe. Văzu şi mulți oameni, 
la munca câmpului. Curând ajunsa în fața unei case. Care era ceva mai mare 
decât celelalte. În prag sta o femeie tânără şi frumoasă. 

Drumul îl duse apoi spre piațetă unde văzu cai, câini, vite, femei mexicane 
cu copii şi oameni albi. Toată lumea părea fără treabă. Nimeni nu părea să-l 
bage în seamă pe Duane. Dinspre o casa auzi zumzet de voci. 

Când Duane se apropie de grupul albilor, se auzi o voce: 

— Dracu să mă ia dacă asta nu e mârțoaga lui Luke! 

Grupul se sculă în picioare, îndreptându-se spre Duane. 

— Ei, nu e aşa că e mârțoaga lui Luke? 

— Cam aşa ceva, răspunse un altul privind calul. 

— Cine eşti d-ta străine? întrebă un oarecare Basomer. 

Duane tăcu. Nu-i plăcea tonul omului şi pace. 

— Cine eşti, străine? întrebă un altul, dar cu un ton ceva mai politicos. 

— Numele meu e Duane, sună răspunsul. 

— Cum de ai calul acesta? 

O mare tăcere urmă după ce Duane le povesti faptele. Basomer îşi mângâia, 
nervos, barba. 

— Dacă Luke n-ar fi mort, nimeni n-ar avea calul şi arma sa, îşi dădu cu 
părerea un altul, pe nume Euchre. 

— Mister Duane, începu Basomer, întâmplător eu am fost tovarăşul de 
întotdeauna al lui Luke Stevens. 

Duane îl măsură din creştet până-n tălpi. Examinarea asta îl supără pe 
Basomer. 

— Eu vreau calul şi arma lui Luke, strigă el. 

— Ce mă priveşte pe mine asta? De aceea am adus calul şi arma. Bagajul, 
însă, îmi aparţine mie. 

— Şi de unde ştim noi că nu eşti d-ta acela care l-ai ucis pe Luke, luându-i 
apoi calul şi celelalte? 

— Cuvântul meu ajunge. 

— Ce să fac cu el? Eu am fost cel mai bun prieten al lui Luke! 

Şi înfuriat, Basomer intră în local, înjurând de mama focului. Duane 
descălecă repede. 

În aceeaşi clipă, din local ieşiră un număr de oameni. În fruntea lor se afla 
un om înalt, bine legat, cu o față ascuţită şi cu barba roşie. 

— Eu sunt Bland. Cine eşti d-ta şi ce cauţi aici? 

Duane mai povesti încă odată cele întâmplate, cu mai multe amănunte de 
această dată. 

— Te cred. Bag de seamă întotdeauna când vreunul minte. 

— Povestea asta cu Luke, care cerea mereu să i se tragă cizmele din picioare 
nu mi se pare nici mie neadevărată, întări Euchre. Dintotdeauna lui Luke îi 
era frică să nu moară cu cizmele în picioare. 

Toată lumea râse la aceste vorbe. În vest, să mori în cizme, înseamnă să 
mori pe neaşteptate. 

— Numele d-tale e Duane - Buck Duane? Eşti fiul acelui Duane, care era 
renumit şi considerat drept as al revolverului? 

— Da. 

— Nu l-am întâlnit pe tatăl d-tale niciodată şi-mi pare bine, spuse Bland, 
vesel. Eşti şi d-ta băgat în vreo chestie? 

— M-am certat cu unul. 

— Vrei să spui că ai avut o încăierare cu unul? 

— Cam aşa ceva. Dar îmi pare rău! 

— Pe Duane junior, nici nu mai trebuie să-l întreb daca şi-a împuşcat omul, 
reluă Bland, ironic. Numai că n-ar fi trebuit să vii încoace! 

— Înseamnă că trebuie să plec de aici? 

— Nu tocmai! Vrei să te înrolezi în banda mea? 

— Nu, nu vreau. 

— Bine. Cu înrolarea d-tale, tot nu l-am liniştit pe Basomer. Cu Basomer 
acesta nu prea e de glumit. De aceea, te sfătuiesc în interesul d-tale să pleci 
de aici. 

— Mulţumesc, dar dacă e vorba numai de asta, atunci rămân. 

Basomer apăru în prag, se smuci din braţele acelora care voiră să-l rețină şi 
se îndreptă spre Duane, care rămăsese singur în mijlocul străzii. O clipă cei 
doi bărbați se priviră tăcuți, apoi, atunci când Basomer voi să ridice mâna, 
revolverul lui Duane detună înfiorător. Două împuşcături - ambele din arma 
lui şi braţul drept al Basomer căzu, fără putere de-a lungul trupului. Omul 
încercă să apuce revolverul cu mâna lui stângă, dar fu împiedecat de ceilalți. 


CAP. 5 
Dintre toţi, doar Euchre părea să arate oarecare prietenie, tânărului. El îl 


conduse pe Duane în coliba lui, apoi îl ajută să-şi deşeueze calul. 
Coliba lui Euchre se compunea din două camere. Intr-o cameră stăteau 

îngrămădite pături, arme, şei şi țesale, în cealaltă se afla un cămin de piatră, 
o masă, două bănci, un dulap şi câteva farfurii. 

— Poţi să rămâi aici cât pofteşti. Nu prea sunt bogat, dar tot ce vezi aici, îmi 
aparține. Fii deci ca la d-ta acasă. 

— Mulţumesc. Am să rămân aici ca să mă mai odihnesc puțin. 

— Bine. Între timp o să-ţi duc calul la păscut. 

Rămas singur, Duane îşi şterse sudoarea de pe față, se dezbrăcă şi se 
întinse pe pături. 

— Vrei să bei sau să fumezi ceva? îl întrebă Euchre când reveni. Câţi ani ai? 

— 23. 

Euchre îl privi uimit. 

— Păi eşti încă un copil. Credeam că ai cel puţin 30. Buck, eu cred ca nu 
eşti un răufăcător. O împuşcătură la nevoie nu înseamnă că ai comis o 
fărădelege. 

Vorbele lui Euchre îl mai uşurară pe Duane, care îi povesti mai multe 
despre dânsul. 

— Eu sunt de mulți ani în Rio şi am văzut sute de băieți care fuseseră 
nevoiți să spele putina de acasă. Rio era locul de întâlnire al tuturor fugarilor 
din Statele Unite. Astfel am văzut casieri, falsificatori, hoţi şi ucigaşi dormind 
pe aceeaşi bancă. Banda asupra căreia domneşte Bland trăieşte fericită şi 
lipsiră de griji. Te-am auzit când i-ai spus lui Bland că nu vrei să te înrolezi în 
bandă, dar nici el nu te-ar fi primit cu dragă inimă. Ai ceva bani? 

— Nu prea. 

— Poţi să trăieşti din joc? Te pricepi la cărți? 

— Nu. 

— Vrei să furi cai? 

— Nu. 

— Atunci din ce o să trăieşti din ziua când ți se vor sfârşi banii? Un om 
cinstit nu poate trai pe aici. Să păzeşti vitele mexicanilor, n-ar fi o treabă, 
deoarece oamenii lui Bland te-ar ucide. Ce-ai de gând să faci, deci, tinere? 

— D-zeu ştie, răspunse Duane, deznădăjduit. O să trăiesc cu banii mei cât 
oi putea şi pe urmă o să mă usuc de foame. 

— E drept că sunt sărac, dar atâta vreme cât eu voi avea ceva, nu vei suferi 
de foame. 

lar se miră Duane. Întâlnea la acest om, aceeaşi prietenie văzută la Luke. 

— Îţi mulțumesc, Euchre, dar să primesc, fără să-mi plătesc partea, n-aş 
putea. 

— O să faci ce-o să vrei, tinere, dar acum fă focul şi eu o să văd de ceva 
mâncare. Ştiu să fac o pâine de să te lingi pe degete. 

— De unde primiți alimente? 

— Unele ne vin din Mexico, altele ne sunt aduse pe fluviu. Avem şi un vas. 
Vezi tu, Bland vinde mii de capete de vite pe an şi toate sunt trimise pe calea 
fluviului. 

— Şi de unde aduceţi animalele? 

— Asta nu e treaba mea, răspunse Euchre, scurt. Nu ştiu. E drept că am 

adus vite, dar niciodată nu le-am condus prin Rim-Rock. 

După masă, Euchre spălă vasele, le puse la locul lor, mătură prin casă şi 
luându-şi pălăria, se îndreptă spre uşă. 

— Dacă vrei, poţi veni cu mine, spuse el. 

— Rămân aici. 

Bătrânul părăsi casa, iar Duane începu să se plimbe, îngândurat prin casă. 

Deodată rămase lipit locului, în vreme ce, repede c-a fulgerul, îşi smulse 
revolverul din toc. Era o mişcare vie, pe care o învățase de la tatăl său. Pe 
vremuri bătrânul îi spusese că numai datorită unei asemenea mişcări, poate 
un cowboy să scape cu viață. De aceea, acum, când se afla într-o tristă 
împrejurare, gândul lui reflex îl făcu să repete mişcarea, de care, în viitor, 
atârna toată existenţa lui. Căci ştia că de acum înainte, viața lui atârna de 
repeziciunea cu care-şi va scoate revolverul din toc! 

Când reveni din scurta plimbare de afară, Euchre îl găsi pe Duane 
trebăluind pe lângă foc. 

— Îmi pare bine că nu mai eşti atât de galben la față, spuse acesta în loc de 
bună ziua. Vino înăuntru. Masa e gata. 

— Ce ştii de Bland? întrebă tânărul în timp ce mâncau. 

— Nu ştiu nici cine e, ce este şi de unde vine. E un om între 30 şi 40 ani. 
Numele lui adevărat nu este Bland, ci altul pe care eu nu-l cunosc. Ştie să te 
îngrijească mai bine decât un doctor. Asta îi este arta cu care îşi domoleşte 
oamenii. În fiecare zi, se înrolează alţii şi dacă n-ar fi revolverele, armata lui ar 
număra mii de oameni. 

— Cât de tare e banda acum? 

— Cred că are aproape o sută de oameni. Numărul e foarte schimbător. 
Oamenii lui Bland sunt peste tot. Chiar şi printre cowboy. 

— Dar cum de are aşa putere? Am auzit undeva că Bland e însuşi Satana. 

— Aşa şi e, Satana! N-are decât doi prietenii Dave Ruff şi Chess Alloway 
care sunt mâna lui dreaptă. Pentru o nimica, Bland te împuşcă. A ucis 
oameni numai aşa din plăcere. Ştii acum de ce oamenii vin buluc la dânsul? 
Pentru că are bani. E foarte bogat. Aruncă cu banii în dreapta şi-n stânga. 
Din cauza asta e atotputernic. Din cauza banilor. Aur blestemat! 

— Şi de ce n-a fost ucis, până acum? 

— Pentru că e mai repede de mână decât ceilalți băieți. Vezi tu, Buck, 
printre noi, oamenii aceştia încolțiți de poliție, acela care ştie să folosească 
mai bine o armă, e cel mai respectat. L-am auzit astăzi pe Bland spunând că 
niciodată nu a văzut pe cineva trăgând cu atâta precizie, ca d-ta. Toată banda 
nu vorbeşte acum decât de tine. Basomer era un ţintaş aşa de bun, încât ştia 
să-l ţină în şah şi pe Chess Alloway şi chiar pe Bland. Să ştii că Bland nu te 
mai poate suferi. 

Ochii lui Euchre scânteiau de plăcere în timp ce vorbea. Se vedea cât colo 
că tânărul îi plăcea foarte mult. 

— Aşadar, asta ţi-a fost intrarea. Acum, chiar cei mai buni ţintaşi te vor 
ocoli. De isprava asta va afla toată lumea şi mulți cowboy beţi te vor pune la 
încercare şi d-ta va trebui să-i ucizi, căci aşa e în vest. Ştiu că astea nu sunt 

sfaturi vesele pentru un băiat cumsecade, ţi-o spun însă pentru că-mi placi. 
Acum să mâncăm şi să ieşim apoi, pentru ca banda să nu creadă că te 
ascunzi de ea. 

Când Duane şi Euchre ieşiră din casă, soarele apunea dincolo de fluviu. În 
depărtare, se auzea vocea plăcută a unei femei, care cânta o veche serenadă 
mexicană. 

Euchre îl conduse pe Duane în fața localului unde Basomer primise o lecţie 
atât de dureroasă. 

— Să aruncăm o privire înăuntru, propuse Euchre, trăgându-l pe Duane 
după dânsul. Singurul om care va avea, mai mult, ochii pe d-ta. va fi Benson. 
El ţine localul. Eu, cel puţin, nu-l înghit. Tare mi-ar pare bine ca vreun băiat 
să-i achite factura! 

La intrarea celor doi, Benson, proprietarul localului puse mâinele pe tejghea 
şi-l examină cu atenţie pe Duane. 

— Dar ce ai cu el? îl întrebă Duane pe Euchre, după ce luară loc la o masă. 

— Strigoiul acesta a aruncat o fată în braţele lui Bland, care şi-a bătut joc 
de ea. 

— O fată? 

— Da. Când vom pleca de aici, ţi-oi povesti şi chestia asta. Sunt aici câțiva 
din bandă şi nu vreau să mă audă cum vorbesc de şef. 

În jumătatea de oră care urmă, câţiva bandiți luară loc la masă şi Duane le 
vorbi prietenos şi cu destulă politețe, dar refuză invitația lor pentru un 
păhărel sau o partidă de cărți. Nimeni nu aminti de chestia cu Basomer. 

Între timp, localul se umplu de vizitatori. Cei mai mulţi se duceau la masa 
de joc. Jucătorii cei mai pătimaşi erau mexicanii, care nu odată încercaseră să 
lichideze neînțelegerile cu revolverul sau cu cuțitul. 

— Bland nu e astăzi pe aici, spuse Euchre. A plecat într-o expediţie, luând 
pe Alloway şi alții cu dânsul. Al doilea aghiotant al său, Rugg, e colo, cu alți 
trei tovarăşi. Rugg e mititelul acela cărunt cu un singur ochi în cap. Celalalt i 
s-a scurs în urma unei împuşcături. Dar vede destul de bine şi cu acela care 
i-a rămas. Acela de colo e Hardin. Îl ştii? E şeful unei bande tot atât de mare 
ca aceea a lui Bland. Hardin e acela care stă lângă Benson. Vine din când în 
când pe aici să-l viziteze pe Bland. Sunt prieteni. Îl vezi pe mexicanul acela? 
Acela cu şireturi aurii la sombrero? E Manuel, un bandit mexican. Un mare 
jucător. Vine de multe ori pe aici ca să se curețe de gologani. Lângă el e Bill 
Marr. E cel mai îndemânatec hoț de vite ai lui Bland. E un călăreț desăvârşit. 
Acela e Kid Fuller, cel mai tânăr din bundă. Ăsta a luat-o devreme de tot. De 
un an de zile se află pe aici, l-a ucis pe tatăl iubitei lui şi a devenit hoţ de cai. 
E în slujba lui Bland. 

Euchre îi arătă lui Duane şi alte personalități. 

Deodată tot tărăboiul încetă şi o tăcere mormântală domni în tot salonul. Se 
auzi apoi căderea unui corp pe podea. 

— Îndrăzneşti... 

— Mai spune odată, să te văd... se auzi o altă voce. 

— O mai spun odată, se auzi cealaltă voce. O spun pentru a doua oară şi 

pentru a treia oară. O strig şi în plina stradă. Eşti surd? Ai trişat! 

Urmă o tăcere şi mai apăsătoare, apoi o gălăgie teribilă se dezlănțuie. 
Euchre sări spre uşă, cu Duane după dânsul. În stradă se încinsese o bătălie 
grozavă. Zeci de împuşcături se auzeau de pretutindeni. 

— Cine i-a făcut-o micului Fuller? întrebă unul. 

— Bud Marsh, răspunse unul. 

— Socotesc că primele împuşcături au venit de la Bud? Adios, micule 
Fuller! Aşa ţi-a fost scris, îşi dădu altul cu părerea. 

— Câte împugşcături? 

— Numai vreo 3-4. 

— Trei grele şi una mai uşurică. Cea uşurică era din puşca aceea mică a lui 
Fuller. Dar ia să vedem, mi se pare că mai trăieşte încă. 

În aceeaşi clipa, cei mai mulţi din cei prezenţi, îşi reluară locurile, pe la 
mese, în local. Duane socoti că văzuse destul şi voi să se întoarcă acasă, dar 
se auzi chemat de Euchre. 

— Nimeni n-a fost rănit prea greu, ceea ce e destul de ciudat. Fuller, despre 
care ţi-am vorbii mai adineauri, a băut şi pierdut ceva la joc. Cerând socoteală 
lui Bud Marsh, care joacă necinstit ca mai toţii ceilalți de pe aici, a căpătat 
ceea ce căutase. Cât despre glontele nesigur al lui Fuller, acesta a nimerit 
într-un mexican. 


CAP. 6 


— Am noutăți pentru tine, Buck, îi spuse Euchre, a doua zi dimineața, în 
timp ce pregătea de-ale mâncări. Azi a venit aici un oarecare Bradley, care a 
auzit câte ceva despre tine. Ne-a vorbit despre Cal Bain şi despre un crescător 
de vite care a fost găsit împuşcat la vreo 20 de mile depărtare de Wellston. 
Pun rămăşag că nu tu ai făcut asta! 

— Nu, n-am făcut-o eu. 

— Da, dar ţi-au aruncat-o ţie în spinare. Şi daca o să devii puţintel mai 
renumit, să ştii că şi alte chestii or să-ţi se strecoare în cizme. Mai am şi alte 
noutăți. Ai început să devii popular. 

— Popular? Ce înseamnă asta? 

— Azi de dimineaţă am vorbit cu d-na Bland. Te-a văzut când ai venit, ieri. 
Ea şi alte câteva femeiuşte de pe aici, ţin să te cunoască. Vor să mai afle ceva 
noutăți de la oraş, prin tine, căci se plictisesc amarnic aici. 

— Vezi, Euchre, nu că sunt nepoliticos, dar n-aş vrea să am de-a face cu 
femeile. 

— Mi-am închipuit. Ai dreptate. Femeile sunt lucrul dracului. Nădăjduiam 
doar c-o să mai sporovăieşti olecuţă cu copilul acela părăsit. 

— Ce copil? întrebă Duane, uimit. 

— Nu ţi-am vorbit de Jennie - fata care a fost răpită cu ajutorul lui 
Karnickel Benson? 

— Despre o fată mi-ai cam vorbit, dar nu prea lămurit. Spune-mi acum. 

— Tot ceea ce ştiu? Acum câţiva ani, Benson a făcut o călătorie dincolo de 
fluviu, ca să cumpere niscaiva băuturi. Acolo se întâlni cu o bandă de 
mexicani, care duceau cu ei câțiva prizonieri yankei. Ceea ce sa întâmplat 
acolo, nu ştiu, ceea ce ştiu e că Benson se înapoie cu o tânără mai mult 
moarta decât vie, trebuia să aibă vreo 14 ani. Benson voia s-o întrebuințeze la 
dugheana lui ca dama de consumațţie, sau aşa ceva, aşa spunea el, numai ca 
eu nu dau multe pe ce spune el. Bland o văzu şi o cumpără. Dacă aş lua 
otravă şi tot n-aş crede c-a făcut-o din omenie. În tot cazul, era mai bine la 
Bland, decât la Benson, deoarece Kate Bland se îngriji ca nici un bărbat să nu 
se apropie de copilă. Astăzi Jennie e o fată de mai mare dragul şi Kate e foarte 
geloasă pe dânsa. Acum, casa lui Bland e un adevărat iad pentru Jennie. De 
aceia vreau să vii şi tu pe acolo. Aş avea poftă ca fata să se îndrăgostească de 
tine. Tu eşti doar omul care o poate ajuta. Vezi tu, am avut şi eu o fetiță, care 
astăzi ar fi de vârsta Jenniei.... De aceea nu vreau s-o văd pe fetița asta cum 
se chinuie în casa lui Bland! 

— Du-mă acolo, Euchre. 


Casa lui Bland era făcută din lut, ca mai toate casele din vale, dar era ceva 
mai frumoasă şi mai arătoasă decât celelalte. Prin uşa întredeschisă, Duane 
observă sumedenie de scoarțe şi covoare mexicane. 

Euchre bătu la poartă. 

— Tu eşti, Euchre? se auzi o voce plăcută de fată. 

— Da, Jennie eu sunt. Unde-i d-na Bland? 

— S-a dus până la Deger. E cineva bolnav pe acolo. 

— Vino afară, Jennie, sau lasă-ne pe noi să intrăm înăuntru. A venit cu 
mine tânărul despre care ţi-am vorbit. 

— Nu pot. Sunt aşa de... 

— Vino aşa cum eşti, o întrerupse bătrânul. Tânărul Duane nu e hoț de vite 
şi nici puşlama. Vino afară, Jennie, poate că el te va putea... 

Euchre nu-şi mai sfârşi fraza. Vorbise încet, aruncându-şi ochii, temător, în 
jurul lui, dar ceea ce vorbise, o făcu pe fată să iasă repede afară. Acum sta în 
pervazul uşii, cu pleoapele lăsate şi roşie ca para focului. 

Era o blondă, foarte drăguță. 

— Nu fi atât de sfioasă, Jennie. Tu şi cu Buck, aveţi acum prilejul să staţi 
puţin de vorbă. Cât despre mine, mă duc în întâmpinarea d-nei Bland, dar n- 
am să mă grăbesc aşa de tare! 

— Îmi pare bine de cunoştinţă, d-ră... d-ră. Jennie, spuse Duane după ce 
bătrânul se depărtă. Euchre nu mi-a spus numele dvs. de familie. 

Vorbele îi rămaseră băiatului în gât, atunci când privirea fetei se opri 
asupra lui. Ochii ei erau frumoşi, dar nu frumusețea lor opri izvorul vorbelor 
lui Duane. În privirea lor, el citi îndoială şi nădejde. Era o privire cum nu mai 
văzuse. 

— De ce ați venit încoace? întrebă, ea, în sfârşit. 

— Ca să va văd pe dvs. 

— De ce? 

— Euchre gândea că v-aş putea fi de folos. 

Duane era complet ameţit de ochii frumoşi ai fetei. 

— Euchre e un om cumsecade. E singurul om din acest loc groaznic... e 
singurul om care a fost bun cu mine. Dar şi lui îi e teamă de Bland. El crede 
că dvs. sunteți cu totul altfel. Cine sunteți, în definitiv? 

Duane o lămuri. 

— Aşadar, nu sunteţi nici bandit, nici hoţ de vite, nici ucigaş şi nici om rău 
nu sunteți? 

— Exact. Dar chiar de loc! răspunse el, râzând. 

— Atunci de ce ați venit aici? 

— Am fost amestecat într-o încăierare şi a trebuit s-o şterg. Când s-or mai 
linişti lucrurile, nădăjduiesc să mă întorc acasă. 

— Un om de treabă nu poate să rămână aici. 

— Ba da! 

— Oh, cunosc eu oamenii de pe aici... deşi dvs. arătați altfel. 

Ochii ei se odihniră pe Duane. Ceva cald şi dulce, cuprinse inima băiatului, 
la gândul că fata asta frumoasă avea încredere în dânsul. 

— O Doamne, poate că dvs. sunteţi omul care să mă salveze de aici. Înainte 
de a nu fi prea târziu! 

— Da, poate sunt eu omul acela! întări Duane. 

Ea păru că se reține spre a nu se arunca în brațele lui, urmând un imbold 
tainic. Obrajii îi erau roşii, buzele îi tremurau, iar sânii i se ridicau vijelios sub 
bluza subțirică. Deodată neîncrederea o apucă iar. 

— Nu e cu putinţă. Şi d-ta ai venit aici pentru mine - ca Bland şi ca toţi 
ceilalți bărbați. 

Duane îşi lăsă mâna dreaptă pe umărul ei. Ea se clătină, cât pe ce să cadă. 

— Priviţi-mă... drept în ochi. Există şi oameni cumsecade. N-aveţi nici 
tată... nici frate? 

— Sunt morţi, ucişi de bandiți. Locuiam în Dimmit Country. Eu fui răpită 
de ucigaşii lor. Dar aici, în iadul ăsta, nu pot trăi mai departe. Vreți să mă 
ajutați, domnule Duane? 

— Da, Jennie, vreau! Spune-mi doar cum! Ce trebuie să fac? Ai vreun plan? 

— Nu. Răpeşte-mă de aici... asta vreau! 

— Voi încerca! Desigur că nu va fi uşor. Am nevoie de timp ca să mă mai 
gândesc. Mai întâi trebuie să îngrijim de cai şi merinde. Aici eşti ținută sub 
pază? 

— Nu. Aş fi putut să fug de multe ori, dar mi-era teamă, să nu cad din lac 
în puț. D-na Bland mă bate, mă lasă nemâncată, dar pe bărbatul său şi pe 
ceilalți, îi ține departe de mine. De aceea îi şi sunt recunoscătoare. N-o face 
din dragoste pentru mine, ştiu că mă urăşte. Acum câtăva vreme era pe aici 
unul, anume Spencer - sau aşa îşi spunea el, cel puţin. Acesta încerca să fie 
drăguţ cu mine. Dar ea nu îngădui, pentru că era îndrăgostită de dânsul. E o 
femeie foarte rea. În cele din urmă Bland îl împuşcă pe Spencer şi aşa se 
termină povestea. De atunci e geloasă pe mine. De multe ori se ceartă cu 
Bland din cauza mea. A jurat să mă ucidă, dacă se mai apropie el de mine. 

Odată l-am auzit pe Chess Alloway cum încerca să-l convingă pe Bland să mă 
cedeze lui. Mai rău e atunci când Bland e în călătorie. Nici să dorm nu mai 
pot atunci. Tot timpul mă frământă gânduri de sinucidere, caci nu vreau să 
cad pradă vreunui bandit. Duane, dacă vrei să mă salvezi, trebuie să lucrezi 
repede. 

— Şi eu cred asta! răspunse Duane gânditor. Cel mai greu lucru va fi s-o 
îmbrobodim pe d-na Bland. Dacă va bănui ceva, toată gaşca va fi pe spinarea 
noastră! 

— Asta aşa e. Trebuie să fii prevăzător! 

— Ce fel de femeie e? 

— E o neruşinată. Se îmbată uneori, când Bland nu e aici şi atunci are o 
grămadă de ibovnici. Ai putea s-o cucereşti uşor... dacă ai voi! 

— Să mă îndrăgostesc, oare de ea? întrebă Duane, gânditor. Aş face ceva şi 
mai rău, dac-ar ajuta la scăparea d-tale! 

— Duane, Bland te va ucide în cazul acesta, răspunse Jennie, întinzând 
braţele, rugătoare. 

Duane nu răspunse. 

— Chess Alloway te va ucide, dacă Bland n-o va face! Cel mai bun lucru ar 
fi să mă iei numaidecât cu d-ta. Salvează-mă. 

— Hei, dac-aş putea. Dar uite-l pe Euchre că se înapoiază în tovărăşia unei 
femei. 

— Ea e. Nu trebuie să mă vadă cu d-ta. 

— Încă o clipă, te rog. Vreau doar să-ți spun c-om găsi noi o modalitate de 
scăpare. Deocamdată capul sus! Orice mă vei vedea că fac, să nu-ți pierzi 
încrederea în mine... 

O sclipire de mulțumire scăpă din frumoşi ochi cenuşii ai fetei. 

— Voi fi cu sufletul şi inima alături de d-ta, şopti ea, pătimaşă. 

După plecarea fetei, Duane se lăsă să cadă pe o bancă ce se afla pe verandă 
şi privi perechea care se apropia. D-na Bland era o femeie înaltă, bine făcută 
şi nelipsită de oarecare farmec. Era tânără. Vreo 25 de ani, doar. 

— Dl. Duane... Buck Duane... Despre care mi-a vorbit Euchre, nu-i aşa? 

— Buckley, rectifică Duane. 

— Îmi pare bine că te cunosc, domnule Buckley Duane, răspunse ea, după 
ce luă loc pe scaunul oferit de Duane. A trebuit să ies, pentru că micul Fuller 
zace la familia Deger. Ştii care Fuller, nu? Acela care a fost împuşcat aseară! 
Are friguri, azi. Când Bland nu e aici, trebuie să fac eu pe infirmiera şi asta 
îmi ia multă vreme. Ai aşteptat singur? N-ai văzut vreo fată pe aici? 

— Am fost singur tot timpul. Am văzut, doar, în treacăt, o fată cu o mină 
foarte bolnăvicioasă. 

— Aceea a fost Jen. E copilul pe care noi l-am crescut, dar nu merita să 
facem asta pentru dânsa. Ţi-a spus ceva Euchre despre dânsa? 

— Mi se pare că mi-a spus ceva. 

— Şi cam ce ţi-a spus? 

— Ei, Kate, interveni Euchre, nu i-am vorbit decât despre lucruri fără 
importanţă. 

Se părea că d-na Bland ţinea întrucâtva la Euchre, deoarece îi aruncă o 
privire foarte prietenoasă. 

— În ce o priveşte pe Jen, îți voi spune povestea, ei altădată. O ştie toată 
regiune Rio Grande. 

— Şti ceva, Kate? Eu intru în casă să mai stau de vorbă cu Jen, făcu 
Euchre. 

— Du-te. Tot spune Jen că tu eşti cel mai bun prieten al ei, zise d-na Bland, 
binevoitoare. Poate din cauză că mai întotdeauna îi aduci stofe mexicane. 

Când Euchre intră în casă, d-na Bland se întoarse spre Duane. În ochii ei 
se citea o mare curiozitate. 

— Bland mi-a vorbit de d-ta! 

— Şi ce-a spus? întrebă Duane cu o prefăcută nelinişte. 

— O, n-a vorbit de rău. Mi-a spus doar atât: Uite un tânăr care nu e hoţ şi 
nici în banda mea n-a vrut să se înroleze. Şi e foarte bun ţintaş. Apoi mi-a 
povestit şi de chestia cu Basomer. 

— Şi ce-aţi spus dvs.? 

— Eu? Fireşte că l-am întrebat cum arăţi, răspunse zâmbind. Acum îmi 
pare bine să constat că prevederile mele n-au fost dezamăgite. Duane, ai de 
gând să rămâi mai multă vreme pe aici? 

— Da... de ce? 

Obrazul d-nei Bland luă cu totul o altă culoare. 

— Vreau să-ți spun ceva, Duane, răspunse ea, serios. Sunt foarte 
nenorocită, Duane, pentru că sunt soţia unui om încolţit. Îl urăsc şi pe el şi 
viața pe care trebuie s-o duc. Fac parte dintr-o bună familie din Brownsville. 
De abia după nuntă putui să aflu că Bland e un răufăcător. Într-o bună zi, 
Bland îl ucise pe un unchi de-al meu. Familia mea nu mai voi să ştie de mine 
şi de aceia trebui să fug cu el. De atunci, trăim amândoi aici, fără să mai ştiu 
nimic de patria mea şi nici de ai mei. De aceia îmi pare bine, că aici, printre 
atâția bandiți, am putut găsi şi un om cumsecade, un gentilom! Vai, mă simt 
atât de singură aici... 

Era într-un asemenea hal de nervi, încât nici nu mai putu vorbi mai 
departe. 

— Îmi pare rău de d-ta. 

— Nu mă compătimi. Nu-mi place. Păcat că bărbații nu mă pot înțelege. O 
să auzi poate că Bland a ucis oameni care îmi făceau curte, dar să şti că nu 
ăsta a fost motivul. Bland ucide, pentru că el simte nevoia de a ucide. Şi asta 
se întâmplă destul de des. La fiecare două zile auzi de altă crimă. Pe Spencer 
l-a ucis, încă înainte ca acesta să mă cunoască. 

— Ar avea Bland ceva împotrivă dacă te-aş vizita din când în când? 

— Nu, deloc! Îi place să vadă că am prieteni. Întreabă-l şi o să vezi. 
Nenorocirea a fost că vreo câţiva oameni, îndrăgostindu-se de mine, s-au 
îmbătat dând loc la o încăierare! Asta cred că n-o s-o faci şi d-ta? 

— Fireşte că nu! 

Înainte însă ca dânsa să răspundă ceva, Euchre se înapoie, aşa că discuţia 
se sfârşi aici. 

CAP. 7 


În noaptea care urmă, Duane nu putu mai deloc să doarmă. Doi ochi trişti 
şi frumoşi îl urmăreau neîncetat. 

— Ei, ce te-ai înţeles cu fata? îl întrebă Euchre a doua zi dimineața. Despre 
ce-aţi vorbit? 

— Am glumit, doar. Mi-ai spus că trebuie s-o mai înveselesc! 

— Cred atunci că ai reuşit! 

— De ce crezi asta? 

— Ei, asta-i. Când am văzut-o ieri pe Jen, fata părea nebună pe jumătate, 
dar n-a vrut să-mi spună o vorbă despre cele ce-ați vorbit. Dar îmi strângea 
aşa mâinile, încât am înțeles şi fără cuvinte că-şi exprima astfel recunoştinţa. 
Vezi, Buck, mi-ar pare rău să văd că i-ai prilejuit fetei nădejdi zadarnice. 

Euchre tăcu. Văzând că nu primeşte nici un răspuns, continuă: 

— Buck, am mai cunoscut eu oameni certați cu justiția, dar cuvântul lor 
era cuvânt. Spune-mi să am încredere în tine? Vrei într-adevăr s-ajuți fata? 

Drept răspuns, Duane povesti bătrânului convorbirile lui cu ea şi cu d-na 
Bland. Când sfârşi, pe fruntea lui Euchre se vedeau stropi de sudoare. 

— Tinere, îndată ce te-am văzut, am ştiut că eşti un om şi jumătate, dar, nu 
mi-am dat seama de ce calibru eşti. Mă, şti tu ce-ai făgăduit fetei? 

— Nu, răspunse Duane, serios. 

— Trebuie s-o îmbrobodeşti aşa pe Kate Bland, încât să se îndrăgostească 
de tine. Dar dacă va bănui ceva să şti că va fi jale pentru tine. Te va ucide. 

— Ai dreptate, Euchre. 

— O să trebuiască să-l împuşti şi pe Bland şi pe Chess Alloway şi pe Rugg 
şi pe mulţi alții încă, înainte ca să ajungi cu fata dincolo de munți. 

— De ce? Nu putem fi drăguți cu d-na Bland şi cu primul prilej s-o ştergem 
fără să dăm loc la o încăierare? 

— Nu văd aşa ceva. Toate drumurile sunt păzite de oamenii lui Bland. Toţi 
sunt înarmaţi. 

— Principalul e să facem rost de cai. Tu va trebui să rămâi aici, ca să ne 
acoperi fuga. 

— Ba eu aş vrea să vin cu voi. Dar, aşa cum ai spus tu, principalul e acum 
să ne facem rost de cai... 

Lucrul cel mai important era acum să câştige prietenia oamenilor din banda 
lui Bland. 

Într-o bună zi, un mexican neatent aruncă o ţigară aprinsă pe acoperişul de 
paie al localului lui Benson şi izbucni un incendiu care distruse mai toată 
maghernița. Urmarea fu că bandiții nu mai aveau unde să vină să bea şi să 
joace, aşa că plictiseala domni în voie în tabără. În acest timp, Duane 
desfăşură o vie activitate vizitând-o pe d-na Bland mai în fiecare zi. Lipsa lui 
Bland îl cam puse pe gânduri, aşa că profitând de prieteniile create în 
rândurile lor, din frânturi de conversație, Duane află multe. 

— Bland e desigur urmărit dincolo de fluviu! auzi de la unul. 

— Ba eu cred că pregăteşte un transport de vite pentru un vas cuban. 

— Rugg spune că şeful are o comandă de vreo 50.000 de capete. 

— Pentru aşa comandă ai nevoie de cel puţin un an. 

— E tovarăş cu Hardin la treaba asta. Împreună, oamenii ăştia sunt în stare 
să facă minuni. 

— Mă miram eu văzându-l pe Hardin umblând pe aici, de colo până colo. 

Fireşte că Duane nu putea să audă totul, dar tot ce auzea, îi putea servi. 

— Micul Fuller n-o mai duce mult. 

— Mi-a spus-o Jim. Otrăvire de sânge. Gaura nu era primejdioasă, dar s-au 
ivit complicații. 

— Deger spunea c-ar fi putut scăpa, cu o bună îngrijire. 

— Kate Bland n-are acum timp de îngrijit răniții! 

Urmă o cascadă de râsete, apoi o tăcere apăsătoare. 

Câţiva priviră cu coada ochiului spre Duane. 

Dar acesta nu păru să dea vreo atenţie celor spuse şi plecă. 


CAP. 8 


— Buck, mă iubeşti? şopti Kate Bland. 

— Fireşte, fireşte, răspunse el în grabă, în timp ce ochii nu părăseau 
fereastra îndărătul căreia zărise chipul drag al Jenniei. 

Kate Bland închise ochii şi-şi rezemă capul de pieptul lui. 

— Băiatul meu drag, din păcate e prea târziu acum. Pe Bland nu-l mai pot 
părăsi. Tot ceea ce doresc, e ca tu să mă iubeşti puţin şi să-mi făgăduieşti că 
nu te vei încurca în nici o încăierare. 

Răsărise tocmai luna de după un nor şi toată valea era scăldată în lumină. 
Deodată zgomot de copite ajunse până la urechile lui Duane. În depărtare zări 
două umbre. 

— Bland! şopti femeia, alipindu-se de Duane. Pleacă! Adică nu, căci te-ar 
putea vedea. 

— Îmi spuneai doar că nu bănuie nimic. De altfel şi Euchre e aici, aşa că 
totul e în regulă. 

Femeia deschise uşa casei, îl împinse înăuntru şi strigă: 

— Euchre, vino afară, iar tu, Duane, rămâi cu fata. O să-i spun lui Bland că 
eşti îndrăgostit de dânsa, Jennie, dacă ne trădezi, îți frâng gâtul. 

Duane se apropie de Jennie, care sta lângă fereastră. Ea nu spuse nimic, 
dar mâinele ei alergară în întâmpinarea lui. Apoi capetele lor se apropiară, 
spre a privi prin fereastră. Cei doi călăreți descălecară şi un tânăr duse caii la 
grajd. Dna Bland scoase un ţipat de bucurie şi se repezi în brațele unuia din 
călăreți. Pe celălalt, Duane nu-l recunoscu prea bine, gândea însă că e 
Alloway. 

— Suntem obosiţi şi înfometați, spuse Bland. Cine e la tine? 

— Pe verandă e Euchre, iar la fereastră e Duane şi Jennie. Eu i-am poftit 
aici! 

Vorbi foarte liniştită. 

— Jennie boleşte. Devine zilnic mai slabă şi mai gălbejită. l-am dat voie lui 
Duane să vie pe aici, ca s-o mai înveselească. 

Bland răsuflă adânc. 

— Chess, ai auzit? Ce spui de nevastă mea? 

— Minte, sau şi-a pierdut capul, răspunse Chess Alloway cu o voce ce avea 
un sunet neprietenos. 

D-na Bland îl rugă, foarte liniştită, să-şi mai ţină gura. 

Bland izbucni într-un hohot de râs şi se lăsă să cadă pe o bârnă de pe 
verandă. 

— Ce mai faci, Boss? întrebă Euchre. 

— Bine, bătrâne. 

Duane socoti că acum e timpul să se arate şi dânsul. 

— Noapte bună Jen, şopti el strângând fata în braţe şi ieşi afară. Bland, 
răspunse la salutul lui, dar nu părea deloc mulțumit. 

— Cred că zilele astea voi pleca de aici, spuse Buck. 

— De ce nu vrei să faci parte mai bine din banda mea? Dacă ai apucat-o pe 
drumul acesta, nu te mai poți înapoia. Eşti un ucigaş din născare. Decât să 
rămâi aşa, lup singuratec, cum spun texanii, mai bine vino alături de noi. 

— Boss, se amestecă Euchre în discuţie şi eu i-am spus asta tânărului. Va 
fi cel mai bun ţintaş din toată banda noastră, căci nici unul nu-l întrece. 

— Domnilor, o să mă mai gândesc. Noapte bună. 

Nu făcură bine câţiva paşi şi Euchre se auzi chemat de Bland. Duane se 
înapoie singur acasă, unde, peste puţin veni şi bătrânul. 

— Ce ţi-a spus Bland? întrebă Duane. 

— Frumoasă noapte pentru doi îndrăgostiți. 

— Asta am observat-o şi eu, întări Duane. 

— Ca să fiu scurt, Bland a strâns-o pe nevastă-sa de gât, aşa de tare, până 
i-a ieşit limba din gură, iar fața i-a devenit pământie. 

— Nu mai spune! 

— A sărit apoi la Jen şi a împins-o cât colo, încât sărăcuţa căzu jos. Dacă 
aveam un revolver în mână, îl ucideam fără milă. 

— Jennie, spuse Bland fetei, nevastă-mea îmi spune că Duane te vizitează 
pe tine. Eu cred că minte. O fi ceva între ei doi şi asta vreau să aflu eu acum. 
Dacă-mi spui adevărul, te fac scăpată. Te trimit la Huntsville, de unde îţi va fi 
uşor să ajungi acasă. Îţi dau şi bani. Spune-mi, Duane a venit aici în vizită la 
nevastă-mea? 

— Nu! răspunse fata. 

— Pentru tine a venit? 

— Da. 

— E amorezat de tine? întrebă şi Kate. 

— Asta... nu ştiu. Nu mi-a spus-o. 

— Dar tu îl iubeşti? 

— Da! Buck, minunată a fost atunci când a rostit cuvântul acesta. Ochii ei 
ardeau scântei. Bland şi Alloway scăpară câte un țipăt. Ştii, amândoi sunt 
îndrăgostiți de dânsa. 

— Jennie, juri că-mi spui adevărul? Între Duane şi nevastă-mea nu s-a 
întâmplai nimic? Jură! 
— Nimic. O jur! Bland se lăsă să cadă pe un scaun, istovit. 


CAP. 9 


— Sunt gata, dacă eşti şi tu. 

— În şea atunci. De fiecare şea, leagă câte o desagă din cele pregătite de 
mine. Bine că m-am gândit să aduc caii aici. 

— Ți-am spus că Alloway m-a vizitat noaptea trecută? Mi-e teamă să nu 
devină deştept prea curând. 

— Euchre, vii cu mine? 

— Cred că da! Mai întâi aş vrea însă să pun la punct o chestie cu Benson. 
Acum, Duane, mântuie pe aici treaba, până mai trag eu o raită. 

Euchre îşi îndesă pălăria pe ochi şi când plecă, Duane observă că bătrânul 
avea cu el centura cu cartuşe şi tocul cu Coltul în el. Era pentru prima oară 
când îl vedea pe Euchre, plecând înarmat. Trecu o bună bucată de vreme, 
până ce Duane auzi din nou zgomotul cizmelor lui Euchre pe şosea. Bătrânul 
părea foarte turburat. Sudoarea îi curgea şiroaie pe obraz. 

— Avem... noroc! 

— Nu prea arăţi. 

— Sunt grozav de bolnav. Am ucis mai adineauri un om. Primul om ucis de 
mine! 

— Pe cine? 

— Benson! 

— Pe Benson ai spus? 

— Da. Chiar pe el şi nu regret gestul făcut. În magherniţa lui Benson, nu se 
afla decât dânsul şi vreo câțiva mexicani. Benson nu mi-a fost niciodată 
prieten, de aceea el veni întins la mine şi-mi spuse că nu dă o ceapă degerată 
pe pielea mea. 

— De ce? îl întrebai. 

— Pentru că joci un joc dublu cu Bland şi Chess. 

— Dar pentru pielea ta ce dai, Jack? Ce s-a mai întâmplat, nu ştiu. Am 
tras... mexicanii fugiră.... Şi Benson căzu. N-o să mai pot dormi niciodată, dar 
a trebuit să fac ceea ce făcui. 

Duane întrebă dacă împuşcătura fusese auzită de afară. 

— Afară de mexicani, n-am văzut țipenie. Am alergat pe poteci ascunse, ca 
să nu fiu văzut de nimeni, dar am căzut în braţele lui Beppo. Beppo e tânărul 
care îngrijeşte de caii lui Bland. Tânărul acesta ţine la mine. El mi-a spus că 
Bland s-a certat toată noaptea cu senora. Probabil că tot din cauza istoriei din 
noaptea trecută. Acum o fi somnoros şi dacă te-ai duce la el, garantat că poţi 
să-l ucizi fără multă osteneală. 

— Ce e cu caii? 

— În două minute sunt cu ei aici. Până vin înapoi, cred că poţi lichida 

chestiunea şi să fii cu Jen aici. Odată în şea, nici dracu nu ne va putea 
ajunge. Armăsarul negru te va purta cu uşurinţă şi pe tine şi pe Jen. 

— În regulă! Dar părerea mea e că-i mai bine să rămâi aici şi să nu te 
amesteci. 

— Ba plec şi eu! Nu ţi-am spus ce mi-a zis Benson? Încă ceva, Buck. Bagă 
de seamă ce faci cu femeia lui Bland! E primejdioasă. 

Peste câteva minute era la câţiva paşi de casa lui Bland. Când întoarse 
capul, îl zări şi pe Euchre venind cu caii. 

Când se apropie de verandă, auzi cele ce se vorbeau în casă. 

— Bland, dacă faci asta, îți jur că te ucid şi pe tine şi pe dânsa! auzi el 
vocea Katiei Bland. 

— Lasă-mă! Vreau să intru! se auzi vocea lui Bland. 

— Dar ce vrei? 

— Să-i fac puţină curte. Vreau să-mi râd puţin de noul ei amorez. 

— Minti! 

— Nu-ţi spun ce voi face pe urmă cu ea! 

Vocea îi devenise pătimaşă. 

— Lasă-mă! 

— Nu, nu te las! Vrei s-o sileşti să-ți spuie adevărul! 

— Adevărul! 

— Da, minte! Jen minte... dar minte ea să mă salveze pe mine. Nu trebuie... 
s-o ucizi... pentru asta! 

Se auzi apoi zgomot de corpuri ce cad, tropăieli, zăngănit de pinteni, o masă 
şi scaune ce cad şi strigătul de durere al unei femei. 

Duane păşi prin uşa deschisă. Kate zăcea trântită pe masă cu picioarele 
atârnând. Bland reuşise de acum să puie piciorul pe pragul uşii îndărătul 
căreia se afla Jen. Duane auzi țipătul disperat al fetei şi atunci porunca lui 
scurtă şi puternică, țâşni de pe buze: 

— Stai pe loc! 

Bland se întoarse pe călcâie, repede ca fulgerul. Duse mâna repede la 
revolver, dar Duane fu mai repede... şi Bland căzu. 

— L-ai ucis, Duane... strigă Kate. Ştiam că aşa vei face! 

Era albă la față, părea grozav de speriată, dar nu arăta că-i pare rău de cele 
întâmplate. 

— Jen! strigă Duane. 

— Duane! se auzi răspunsul ei. 

— Vino afară! Repede! 

Ea veni afară cu paşi şovăielnici şi se poticni de cadavrul lui Bland. Duane 
o apucă de braț şi o trase spre el, deoarece îi era teamă ca d-na Bland, să nu 
încerce să facă vreo prostie. 

— Duane! strigă aceasta. 

Nu mai era vreme de pierdut. Duane se trase repede înapoi ţinând-o pe Jen 
îndărătul lui. Kate Bland sări ca o leoaică la uşă. 

— Unde vrei să fugi cu Jen? urlă ea. 

Privirea lui Duane, spunea multe. 

— Câine! Tot timpul m-ai dus de nas! Te-ai prefăcut că eşti îndrăgostit de 
mine! Eşti un mişel. Tot ce-ai făcut era pentru fata asta! Dar n-o vei avea vie, 
n-o vei avea. Niciodată nu va mai seduce bărbații! 

Era foarte puternică şi Duane trebuie să lupte pur şi simplu cu ea. Mânia ei 
devenise din ce în ce mai mare. 

— Ajutor! Ajutor! Ajutor! urlă ea, cu aşa voce, încât fu desigur auzită până 
şi în cel mai depărtat colț al văii. 

Duane mai avea încă revolverul în mână. Dar îi era peste putință să se 
servească de el. Deodată femeia apucă de pe perete o puşcă cu două ţevi şi 
făcu un salt înapoi. Duane ghicindu-i mişcarea se repezi asupra ei, dar 
pulberea trasă îi arse obrazul. 

— Jen, fugi! La cai! strigă el. Şi ca fulgerul Jennie o zbughi afară. 

Duane înşfăcă arma cu o mână de fier şi trase atât de tare, încât femeia se 
prăbuşi jos, dar degetele ei nu se descleştează de pe țeavă. 

— Kate! Du-mi drumul! 

Se lupta ca o tigroaică. Nici nu mai semăna a femeie. De afară se auzi un 
țipăt puternic de bărbat. Cu puteri îndoite, apucă arma mai puternic, deodată 
însă simți cum o durere arzătoare îi sfârtecă pieptul. De furie, dădu femeiei o 
lovitură atât de puternică, încât aceasta căzu neînsuflețită, la perete. Nu 
ajunse bine pe verandă, că un glonte îi şuieră pe la ureche. Jen era de acum 
călare pe un cal, iar Euchre pe celălalt. Bătrânul avea Coltul în mână şi 
trăgea spre şosea. Se mai auzi o bubuitură puternică şi Euchre se prăvăli de 
pe cal. 

Chess Alloway! Revolverul lui mai fumega încă. Înainte însă ca Alloway să 
tragă în Duane, glontele tânărului îl trimise în lumea celor drepți. 

— Jen, țin-te bine şi să nu-ţi pese de nimic! 

Începu o galopadă fantastică în noapte, deşi în urma lor nu se vedea picior 
de urmăritor. 

— Duane, cămaşa ta e plină de sânge, spuse deodată Jen, cu voce 
tremurândă. 

De abia atunci băgă Duane de seamă că mai strângea arma în mână şi că 
pieptul îi era găurit de un glonte. Gaura era destul de adâncă. Rana era 
primejdioasă. Deşi nu dădea sânge pe gaură, totuşi o spuma roşiatică 
începuse să i se ivească pe la buze. 

— Sunt grav rănit, Jen, cred totuşi că vom izbuti să scăpăm cu bine! 

— Femeia... ţi-a făcut-o? 

— Da. Un adevărat diavol. Euchre m-a prevenit. N-am fost destul de 
prevăzător. 

— Oare. N-ai... n-ai... 

— Nu! Nu! 

Fără să descalece, Duane îşi legă rana cu un fular. Din vârful stâncilor Rim 
Rock de unde se aflau acum, putea foarte bine să vadă toată valea. De 
urmăritori, nici urmă. 

— Duane... văd prea mult sânge pe cămaşa ta. 

— Jen... nu te speria... dar cred că nu mă pot ţine în şea... Rana mă doare 

groaznic. Dacă mor, călăreşte spre şoseaua principală. În timpul zilei să te 
ascunzi şi să călătoreşti numai noaptea. Şoseaua duce spre fluviu, spre 
fluviul Nueces. Pe acolo cred că s-or găsi ceva crescători de vite. 

Cât timp mai călări el, nu ştiu, căci deodată i se făcu negru înaintea ochilor. 
Braţul Jenniei nu-l părăsi însă deloc. 


Când îşi reveni, se găsi într-o mică colibă din ramuri de meschitos. Părea să 
aibe o vechime de vreo câţiva ani. Deodată toate gândurile sale zburară spre 
Jennie. Ce se făcuse cu dânsa? Un foc vesel ce pâlpâia nu departe de ei şi o 
oala din care ieşea o aromă de cafea neagră, îi dădură semne de prezenţa ei. 
Probabil că era afară să vadă de cai sau să aducă apă. Ochii lui obosiţi se 
închiseră din nou şi căzu într-un somn adânc. 

Când se trezi, Jen sta lângă dânsul. Părea puţin cam schimbată. 

— Duane! strigă ea, veselă, văzând că se trezeşte. 

— Jen! Ce mai faci? Şi cu mine ce s-a întâmplat? 

— Eu sunt bine... şi cu tine e la fel! Rana s-a lecuit, dar tu ai fost foarte 
bolnav. Friguri, cred. Am făcut tot ce am putut. 

Duane observă acum, ce schimbată era ea. 

— Frigurii? De cât timp zac aici? 

— De vreo nouă zile! 

— Nouă zile! strigă el neîncrezător, dar o privire a ei îl convinse că ea ştia ce 
spune. Şi tot timpul m-ai îngrijit? 

— Da. 

— Oamenii lui Bland n-au apărut pe aici? 

— Nu. 

— Unde sunt caii? 

— Pasc prin apropiere. Pe aici e iarbă şi apă bună. 

— Ai dormit? 

— Puțin. În ultimul timp nici nu mă mai puteam ţine pe picioare. 

— Doamne! De necrezut. Ce te-ai mai chinuit cu mine, mititica. Haide, 
povesteşte-mi toate cu amănunțime. 

— N-am ce povesti. 

— Vreau să ştiu totul. Haide dă-i drumul... 

— Nu-mi pot aminti toate. În ziua când am fugit, am făcut probabil vreo 40 
de mile. Tot timpul ai sângerat. Spre seară zăceai pe gâtul calului, iar când 
am ajuns aici, te-ai prăbuşit la pământ. Te-am tras în colibă şi am oprit 
hemoragia. Credeam c-o să mori peste noapte, dar în zori îmi recăpătai 
speranța. Ca să nu pierd noţiunea timpului, aruncam, în fiecare zi, câte o 
pietricică în pălăria ta. 

— Mi-ai salvat viaţa! 

— Nu ştiu. Poate. Am făcut tot ce-am putut. Şi tu mi-ai salvat viaţa... şi 
poate chiar şi mai mult! 

Mâinile lor se împreunară cu dragoste. 

— Biruim noi, Jen! spuse el, încrezător. Peste câteva zile voi fi iar sănătos. 
Ziua ne vom ascunde şi vom călări numai noaptea, până ce vom trece fluviul. 

— ŞI apoi? 

— Vom găsi poate un crescător de vite, cinstit şi cumsecade. 

— Şi apoi! stărui ea. 

— Apoi... nu ştiu ce-om face. Deocamdată e vorba să fii tu în siguranţă. Vei 
rămâne în satul sau orăşelul, unde vom ajunge, până ce o rudă sau un 
prieten te va lua în grija lor. 

— Şi tu? întrebă ea cu o voce ciudată. 

Duane tăcu. 

— Ce-o să faci tu? 

— O să mă reîntorc în Vest. N-am ce să caut printre oameni cumsecade. Eu 
sunt un urmărit al justiției. 

— Nu eşti un răufăcător, doar! 

— Totuşi, sunt un om în afară de lege. 

— Vrei să te înapoiezi, oare, la oamenii aceia răi? Ah, Duane. N-o face, te 
rog, n-o face! 

— Nu vreau să mă înrolez în vreo bandă. Voi rămâne mereu singur. Lup 
Singuratic, aşa cum spun texanii. Ce-aş putea face altceva, Jen? 

— Nu ştiu. Nu te poţi ascunde? Nu poţi să pleci departe de Texas? 

— Nu pot să ies din Texas. Aş fi imediat arestat. M-aş putea ascunde, dar 
omul trebuie să trăiască. Haide Jen, nu te mai îngriji de mine. 

Peste 3 zile, Duane putu să-şi încalece calul, deşi o făcu cu mare greutate. 
Străbătură întinderile, călărind numai noaptea. Din nenorocire, boala lui îi 
dădea de gândit. Se sculase prea curând din pat şi oboseala călăritului, 
numai bine nu-i făcea. În tot momentul credea că va cădea de pe şea. 

În sfârşit, după un drum nesfârşit de lung, o mică fermă apăru la orizont. 
Era o fermă săracă, dar părea locuită de oameni cinstiți. Câţiva copii se jucau 
în ogradă. În prag sta o femeie. Apăru şi un bărbat, un texan. 

— Bună ziua, străine! strigă el. Haide, descălecaţi Dar ce e cu d-ta? Eşti 
bolnav? Îngăduie... 

Duane încercă să coboare, dar căzu de pe şea. Fermierul îl ridică şi-l duse 
spre o bancă. 

— Marta, vino aci. Omul e bolnav. O fi împuşcat, deşi nu văd pete de sânge. 

Jen lunecă de pe şea şi veni spre Duane, care părea neînsuflețit. 

— Eşti femeia lui? întrebă fermierul. 

— Nu. Sunt o fată pe care el a scăpat-o din ghearele unor bandiți. Doamne, 
dar e galben ca ceara. Duane, Duane! 

— Buck Duane! spuse fermierul agitat. Omul care i-a ucis pe Bland şi pe 
Alloway? Atunci multe am să-ți mai mulțumesc, tinere! 

Femeia fermierului duse la buzele tânărului o sticlă de vin, dar Duane 
refuză, preferând o bună înghiţitură de apă. Numai după ce bău, îşi mai 
reveni ceva. 

— Da, eu sunt Duane. Rănile ce le am, sunt de la Bland. Vreţi să ţineţi fata 
asta aici, până ce urmărirea bandiţilor se va mai astâmpăra? 

— Cu plăcere! 

— Mulţumesc. N-am să uit asta niciodată. 

— Dar d-ta ce ai de gând să faci? 

— Să mă odihnesc puţin... apoi să plec iar în Vest! 

— Tinere, oamenii lui Bland sunt poate pe urmele d-tale? 

— Ba eu cred că ne-au pierdut urma. 

— Uite ce, rămâneți amândoi aici, până ce te vei înzdrăveni. La mine sunteți 
în siguranţă. Suflet de om nu trece pe aici. 

— E prea mare riscul pentru d-ta. Nu numai bandiții m-ar putea urmări. Şi 
grănicerii sunt pe urmele mele. 

— De când n-am văzut eu un grănicer pe aici. Şi cu oamenii urmăriți, m-am 
înțeles întotdeauna bine - cu excepţia lui Bland. Aşa precum ţi-am spus, mi- 
ai făcut un mare serviciu. 

— Caii mei o să te trădeze! stărui Duane. 

— O să-i ascund undeva, unde vor găsi apă şi iarbă cu îmbelşugare. Nimeni 
nu-i va descoperi acolo. Acum lasă-mă să te ajut să intri în casă. 

Peste puţin, Duane se putu întinde în voie într-un pat moale şi prietenos, 
liberat din grelele cizme ce le avea în picioare. Dar cel mai plăcut pentru 
dânsul, era acum mica mână a lui Jen, care-i mângâia fruntea ce-i ardea de 
ZOT. 

Zăcu trei săptămâni, până ce putu părăsi patul. După 4 săptămâni, 
îndrăzni să mai facă şi plimbări. Apoi puterile lui îi reveniră puțin câte puțin. 

— Jen, în curând voi putea iar călări, spuse el într-o seară. Prea mult nu 
mai pot rămâne la acest bun Andrews. N-am să-i uit niciodată prietenia ce ne- 
a arătat-o. Şi d-na Andrews a fost bună cu noi. Dar, totuşi, trebuie să plec. 

— Nu te grăbi! 

Jen se schimbase cu totul. Purta acum o rochiţă foarte frumoasă, din stofă, 
pe care i-o dăruise d-na Andrews. Somnul şi odihna îi aduseseră din nou, în 
obraz, culorile ei frumoase de altădată. Dar avea mereu aceeaşi privire tristă 
şi melancolică. Duane o privi mai bine şi în sinea lui îşi spuse că şi mai trist 
va fi el, atunci când n-o va mai vedea. 

— Probabil că nu ne vom mai vedea niciodată. Îmi pare rău că trebuie să fie 
aşa, dar n-am ce face. 

Într-o seară, Andrews reveni din Huntsville. Aducea un sac de noutăți. 

— Duane, toată lumea vorbeşte de d-ta şi de felul cum i-ai curăţat pe cei doi 
bandiți. Să ştii că ţi-ai făcut mulți prieteni. Chiar şi King Fisher, care e cea 
mai mare puşlama, mi-a vorbit de marele serviciu ce l-ai făcut crescătorilor de 
vite. 

— Dar n-ai auzit dacă se află careva pe urmele mele? 

— Din banda lui Bland nici unul! Eu cred că bandiţilor le e frică să-ți mai 
cate acum pricină. Aşa că poți pleca liniştit spre Huntsville. Te vor primi în 
triumf. 

— Bine, oi vedea peste câteva zile. Acum aş vrea să vorbesc cu d-ta despre 
Jen. 

— E binevenită în casa mea. 

— Mulţumesc, Andrews, eşti un om cumsecade, dar vezi. Eu aş vrea s-o 
ştiu pe Jen departe de Rio Grande. Poate că va putea găsi niscaiva rude. Are 

rude, deşi nu ştie unde le poate găsi. 

— Duane, eu cred că mai bine ar fi s-o conduci într-un oraş. Pleacă spre 
Nord, la Shelbyville sau Crockett, care sunt, amândouă, orăşele foarte 
drăguțe. Eu o să-i dau Jenniei câteva nume de oameni, care i-ar putea ajuta. 
N-ai nevoie să intri în oraş cu dânsa. 

— Care-i mai aproape? 

— Shelbyville. Două zile de călărie. Hoţi de vite nu prea sunt pe acolo, 
deoarece nici cirezi nu găseşti, cu toate astea va fi mai bine să călăreşti numai 
noaptea. 

După două zile, la apusul soarelui, Duane şi Jen îşi luară rămas bun de la 
cei doi oameni de treabă, Andrews nici nu voi să audă mulțumirile lui Duane. 

— Află că eu voi fi întotdeauna îndatoratul d-ale, spuse el lui Duane. 

— În regulă! Dar ce aş putea face pentru d-ta? Poate că mă va aduce 
vreodată întâmplarea pe aici? 

— Atunci va trebui să descaleci şi să intri în casă sau nu vei mai fi prietenul 
meu. Dar îmi vorbeşti de întâmplare... Uite ce-i, Buck. Mie mi-a mers odată 
bine, dar o puşlama cu numele Brown - Rodaey Brown - mi-a tras clapa. 
Trăieşte în Huntsville şi e duşmanul meu. Nu ştiu să ţin un revolver în mână, 
altfel l-aş fi achitat eu. Vagabondul acesta, m-a dus la faliment, furându-mi 
de toate. E un temut hoţ de cai şi are destui oameni care să-l păzească. Cred 
că nu mai e nevoie să-ți spun mai mult. 

— E Brown care l-a împuşcat pe un oarecare Stevens? 

— Da, el e. Am auzit şi eu de isprava asta. A jurat că l-a nimerit pe Stevens 
în piept, dar Stevens a călărit mai departe şi nimeni nu ştie ce s-a întâmplat 
cu el. 

— Luke Stevens a murit din cauza rănii. Eu l-am îngropat. 

Andrews nu mai spune nimic şi cei doi oameni se apropiară de Jen şi 
Marta. 

Era noapte adâncă. Nici un vântişor nu adia prin aer. Cu tot întunericul ce 
se lăsase, izbutiră să găsească drumul cel bun, dar spre necazul lor, începu o 
ploaie grozavă. Pentru aşa vreme, nu erau pregătiți deloc, aşa că ploaia îi udă 
până la piele. Ploaia devenea din ce în ce mai tare, încât Duane lepădă haina 
spre a o pune pe umerii Jenniei, care tremura grozav în rochia ei subțirică. 

Spre norocul lor, dădură de o colibă părăsită, în care, un foc bun le uscă 
hainele şi le îngădui să se mai încălzească. 

Jen adormi, în timp ce Duane veghea ca nici un nepoftit să nu apară. Spre 
orele patru după amiază, el trezi fata, care prepară ceva de mâncare, apoi 
amândoi se cuibăriră lângă foc, în timp ce ploaia cădea mereu, cu nemiluita. 

— Mâine pe vremea asta o să fii la Shelbyville, spuse el. 

— Şi unde o să fii tu? 

— Eu? Oi fi şi eu pe undeva! 

— Am crescut în Texas. Şi ştiu că oamenii trebuie să aibă un acoperiş 
deasupra capului. Tu ce fel de viaţă ai de gând să duci, Duane? Să călăreşti, 
mereu încolțit, să te ascunzi, să dormi iepureşte! Ce fel de viața e asta, 
Duane? Să n-ai masă, casă, o vorbă prietenoasă şi nici un suflet de femeie 

lângă tine!... 

Ea sfârşi cu un oftat şi lăsă capul să-i cadă pe genunchi. 

Duane era uimit şi mişcat totodată. 

— Îți mulțumesc, fetițo. Pentru vorbele astea frumoase. 

— Duane, am auzit că oamenii cei mai cumsecade, devin răi pe aici. Tu nu 
trebuie să fii la fel! Făgăduieşte-mi! N-am cunoscut niciodată un om... ca tine! 
Pe tine nu te voi putea uita niciodată! În fiecare zi mă voi ruga pentru tine. 
Vreau să fii un lup singuratic. Să lupţi pentru viaţa ta. Rămâi aşa cum te ştiu 
eu... şi poate că într-o zi.... 

Nu putu vorbi mai departe. Duane îi luă mâna şi îi făgădui tot ce îi ceruse. 

Deodată Duane observă că armăsarul fetei dispăruse. Trebuia să-l caute. 
Deoarece nu voia s-o lase pe fată singură, în colibă, o urcă pe cal, alături de 
dânsul. Ploaia se mai potolise, deşi furtuna încă nu încetase. Se luară pe 
urmele calului, curând descoperiră, cu groază, sumedenie de urme de copite. 
O nouă primejdie îi amenința. 

Un țipăt se auzi deodată, prin noapte. Era vocea femeii pe care o lăsase ceva 
mai în urmă. Ca nebun se repezi într-acolo şi într-un luminiş găsi urmele 
unui foc şi proaspete urme de picioare. Venise însă prea târziu. Calul său 
dispăruse. Jen deasemeni. Picior de om nu se vedea. Urme de copite duceau 
spre nord. Jen fusese rănită într-o clipă de neatenţie... probabil de bandiți. 
Duane văzu că orice urmărire e zadarnică şi că Jen e pierdută fără nădejde. 


Va urma... 

